
PROLOG 


„Docul Hiperbarierei, aici este Grissom One, cer 
vectorul final de coborîre.“ Pilotul de pe Grissom 
One privi panorama ce umplea bolta sferică a 
punţii şi zîmbi. O dată văzută, nu o puteai uita. 
Pentru că, indiferent de cîte ori ai mai fi privit-o 
înainte, era fără pereche: Pămîntul plutind în 
spaţiu, opal albastru pe o catifea întunecată... şi în 
apropiere cupolele staţiei spaţiale, aşezate ca o 
coroană pe suprarealista construcţie cu o 
circumferință de zece mile. 

Muncitorii constructori ridicară privirile pen- 
tru a urmări silueta navei care le trecu pe dea- 
supra capetelor; vizierele căştilor de protecţie 
reflectară lumina solară, la fel de orbitoare ca şi 
torţele lor laser. Structura barierei era aproape 
gata. În curînd avea să fie prima cale de trecere a 
umanităţii prin hiperspaţiu. 

„Recepţionat, Grissom One, aici Centrul de 
Control al Docului Hiperbarierei.“ Vocea familiară 
a lui Bill Randall suna liniştitor de calmă în boxele 
căştilor ei. „Ai permisiunea de aterizare. Sper că ai 
nişte Partagaz în găleata aia ruginită, Sal.“ 

Sal zîmbi în timp ce introduse coordonatele de 
aterizare în computerul de bord şi simţi cum 
propulsoarele îi răspunseră. Traiectoria cargoului 
începu să se modifice încet şi precis, aliniindu-şi 

unghiul de abordare la platforma de aterizare 
desemnată. „Iţi aduc cel mai uluitor...“ 

Randall nu află niciodată ce. Moartea se pră- 
văli din noaptea înstelată şi aruncă în aer puntea 
lui Grissom One, înghițind vasul comercial într-o 
minge de foc. 


Maiorul Don West îşi porni dispozitivul giroscopic 
şi panoul holografic instantaneu în timp ce nava sa 
cu aripi: în V se lansa de la baza de luptă 
ASOMAC. Işi croi drum prin noapte ca un țipăt 
mut, îndreptindu-se spre norul de reziduuri în 
continuă creştere. Carlinga avea forma unui balon 
confecţionat dintr-un aliaj transparent, aşezat ca 
o perlă în vârful vehicolului. Dispozitivele îi oferiră 
o perspectivă de 360° a inelului hiperbarierei, cu 
rămăşiţele vasului comercial în centru... şi 
inamicul. 

Echipele de lucrători din spatele lui dispărură 
într-o fracțiune de secundă, în vreme ce din faţă 
ploaia de şrapnel zimţat se năpustea spre navă... 
şi spre suprafaţa pe jumătate finisată a corpului 
hiperbarierei. Două nave cu botul turtit ale Rebe- 
liunii se repeziră în reziduurile risipite. Erau 
aceleaşi nave care făcuseră cargoul fărîme. 

„Cine ne-a lovit?“ întrebă vocea lui Jeb Walker 
în transmiţător. 

Ranger One intră în raza vizuală laterală a lui 
West, cu aripile împînzite de arme scînteietoare. 
Era fratele geamăn al propriului său Eagle One, cu 
excepţia semnelor specifice. Zîmbi la vederea dese- 
nului dinţilor rînjiţi de rechin de pe aripa dreaptă 

a lui Walker şi al Mîinii Cosmice a Destinului pe 
cea stingă. 

Şi nava sa purta o umbră şi un ochi de vultur; 
tot ceea ce îi trebuia unui vînător, nimic mai mult. 
Uneori Jeb gindea prea mult... Dar nu exista 
altcineva în care să aibă mai multă încredere. Jeb 
fusese amicul său, mereu păzindui spatele, şi un 
camarad amuzant încă din anii Academiei. 

„Hărţuitori din Rebeliune“, răspunse West 
îndîrjit. „Nu au venit niciodată atît de departe.“ 

Walker scoase un sunet grosolan. „Războiul 
ăsta rece se încinge.“ 

Navele inamice trecură razant pe deasupra 
hiperbarierei; tunurile lor cu plasmă căscară găuri 
largi în superstructură. West îşi răsuci manşa, 
vizualizînd toată scena cu o viteză ameţitoare în 
timp ce vira în urmărirea celui mai apropiat 
atacator. „Ultimul care îi face de petrecanie ticălo- 
sului cumpără berea.“ Îşi activă computerul de 
ochire. 

Orice s-ar fi putut spune despre invadatorii 
rebeli, dar, cu siguranţă, erau buni piloţi. Nava cu 
alură de insectă, cu braţele unghiulare înţesate de 
armament, dansa enervant înăuntrul şi în afara 
grilei holografice. West trase, blestemînd frustrat 
cînd atacatorul ţîşni în sus sub un unghi de 90 şi 
laserul pîrjoli vidul. 

Evită reziduurile, zburînd aproape de 
atacatorul fugar, părînd că el şi nava erau un tot. 
Fracţiunea de atenţie dedicată întotdeauna 
partenerului său îi arătă că Walker se ocupa de 
celălalt agresor; lăncile fulgerătoare de energie 
dădeau un spectacol psihedelic la picioarele sale. 
„Hei, Jeb“, strigă el, privind în jos, „îţi văd casa de 
aici.“ 


Secunda de neatenţie aproape că îl costă. 
Invadatorul se răsuci brusc deasupra lui şi îi lovi 
propulsoarele, trăgînd încontinuu în timp ce se 
îndrepta spre el. 

Ne jucăm de-a „cine ajunge primul“. West rînji 
deloc amuzat, pe cînd nava inamică se apropia de 
el. Nu pierduse încă nici unul. Răspunse la lovituri, 
accelerînd şi menţinîndu-se pe cursul de coliziune 
în timp ce distanţa dintre nava sa şi cea a 
luptătorului inamic se scurta cu repeziciune. 
„Orchestra face repetiţie...“ mormăi, dar muzica 
era ultimul lucru la care se gîndea. 

Nu îşi verifică panourile, nu avea nevoie; pri- 
virea îi era ţintuită pe nava ce se apropia. 
„Mulțimea începe să vuiască...“ Rînjetul i se lăţi. 
Privirea îi era plină de strălucirea fulgerelor ce 
pulsau. Se simţea mai viu acum, cînd era la un pas 
de moarte, decît se simţise vreodată. 

O novă în cîmpul stelar fosforescent al dispo- 
zitivelor sale îl avertiza despre coliziunea iminen- 
tă. Imaginea navei atacatoare clipea pe ecranul 
său, prinsă în liniile de ghidaj pentru ochire. 
Dispozitivul se extinse în jurul său devenind o 
grilă tactică. 

„Ţinta în raza vizuală“, anunţă computerul. 

„Reflectoarele se sting...“ Rise, cu vocea as- 
cuţită de entuziasm. „Cortina se ridică. Incepe 
spectacolul!“ Trase. 

Razele laser atinseră nava agresoare, abia 
vizibilă înaintea sa. li explodă chiar în faţă. West 
ţipă de emoție şi groază cînd nava sa ţişni prin 
roiul de rămăşiţe. 

Un corp în costum spaţial se lovi de peretele 
transparent din faţa sa. West se trase înapoi, res- 
pirînd adînc, faţă în faţă cu cadavrul necunoscut 

care ar fi putut fi al lui dacă norocul nu ar fi ţinut - 
cu el. „Dacă tot eşti aici“, mormăi clătinînduşi 
capul, „verifică uleiul“. 

În clipa imediat următoare corpul dispăru; 
doar curba lucitoare a hiperbarierei se arcuia 
înainte, legănînd o lagună de stele. 

A doua navă de atac îi trecu zgomotos pe sub 
picioare, trăgînd cu tot armamentul din dotare, 
prinsă într-o încleştare crîncenă cu nava de luptă 
a lui Jeb. Il privi pe Walker smucindu-se cu 
repeziciune, ferindu-se la milimetru de focurile de 
artificii mortale lansate la un înalt nivel energetic. 

O şfichiuire de energie atinse nava lui Jeb. 
West făcu o grimasă la vederea brazdei luminoase 
care îşi croi drum prin fuselaj. Atacatorul lui Jeb 
făcuse un luping şi era deja pe urmele lui, trăgînd. 

„Armele nu mai funcţionează.“ Vocea lui 
Walker sună liniştită în căşti, ca şi cum şi-ar fi 
pierdut o pereche de şosete. „O să arunc miezul 
propulsor principal.“ 

Miezul propulsor al navei lui Walker izbucni 
într-un bol de flăcări, şi West îl urmări cum zboară 
înapoi cu strania precizie a unei coase răzbună- 
toare pentru a lovi vehiculul care îi luase urma. 
Hohoti vesel cînd nava atacatorului explodă într-o 
sferă de lumină. 

„Sînt valabil, nu-i aşa?“ exultă Jeb pe un ton 
triumfător. 

West intenţionă să-i răspundă, dar se întrerup- 
se cînd auzi înjurătura neaşteptată a lui Walker, 
pe jumătate bruiată de o izbucnire de energie 
statică. „Jeb?“ spuse. Prin microfonul deschis al lui 
Walker îi răspunse ecoul unei voci sintetizate de 
computer: „Atenţie. Defecţiune cauzată de supra- 
încărcarea sistemelor de propulsie“. 


West înjură după ce verifică şi văzu unde se gă- 
seau: pe un curs de coliziune cu hiperbariera. 

Energia statică îi lovi timpanul. La bordul 
navei lui Walker începu să ţiuie alarma. „Impact 
în 90 de secunde“, anunţă computerul de bord. 

„Drace“, mormăi Jeb. „Către Comandamentul 
Hiperbarierei.“ Se întrerupse. La vederea 
hiperbarierei ce se arunca înspre el ca un pumn 
bine expediat, mintea i se goli. „Aici Ranger One“, 
încheie cu o voce încordată. „Motoarele nu 
răspund. Cer asistență. Repet...“ 

West privi şi ascultă cu răsuflarea tăiată. Era 
prins în coşmarul celui mai bun prieten al său, 
incapabil să se trezească. O voce străină transmise 
prin radio: „Ranger One, aici Baza Grissom. A fost 
trimis echipajul de salvare“. 

West se reculese, îşi înclină poziţia pînă ce zări 
trei echipaje de salvare ţişnind spre el. 

„Impact în 60 de secunde...“ 

Vor ajunge prea tirziu. Privi din nou înainte. 
Hiperbariera îi acoperi vederea; zărea fiecare 
detaliu al metalului ars şi răsucit, al rămăşiţelor 
atîrnînde ale corzilor distruse, unde îşi lăsaseră 
amprenta focurile inamice sau deşeurile zbură- 
toare. Deschise legătura radio. „Grissom, aici 
Eagle One. Durii ăia nu vor ajunge la timp.“ 

„Eagle One“, ţipă radioul, „ieşi de pe frecvenţa 
asta şi întoarce-te la bază.“ 

West rămase nemişcat preţ de cîteva bătăi de 
inimă, privind fix spre nava prietenului său, ur- 
mărind irezistibila forţă de inerție ce îl mătura 
spre masa nemişcată a hiperbarierei. 

„Aici Eagle One. Plec după el.“ 

„Negativ, Eagle One“, răspunse tăios contro- 
lorul. „Nava ta nu este echipată.“ 

West porni propulsoarele; plonjă înainte spre 
nava lui Jeb şi spre masiva structură ce se înălța 
cu o viteză incredibilă pentru a-i întîlni pe amîn- 
doi. 

„Impact în 30 de secunde æ“ 

O bucată arzîndă de balast explodă la supra- 
fața barierei şi ţişni spre ei. Nava lui Jeb nu ar mai 
fi rezistat nici pînă la barieră. 

West lovi ţinta în flăcări, zîmbind cu satisfacţie 
cînd laserele sale făcură fărîme fragmentul masiv, 
şi privi cum se împrăştie inofensiv. Continuă să 
accelereze, apropiindu-se tot mai mult de nava lui 
Jeb, dar mintea sa şi aparatele îi spuneau că nu e 
destul de rapid. 

„Ce naiba faci?“ îi răsună deodată în urechi 
vocea ridicată a lui Jeb. 

„Mă joc“, replică West. Acum chiar îl putea 
vedea pe Jeb în costumul său — conturul precis al 
capului ras, chipul întunecat privind cu neîn- 
credere spre cupola transparentă a Ranger-ului. 
„Iţi salvez pielea!“ şuieră. 

Dar tot ceea ce vedea Jeb acum era uriaşa 
suprafaţă corodată a barierei; asta era tot ce mai 
putea vedea. 

„Maior West!“ trimbiţă radioul. West strînse 
din dinţi. „Nava ta nu este echipată pentru 
operaţiuni de salvare. Nu eşti autorizat să pui în 
pericol acest bun. Este un ordin direct. Confirmă.“ 

West coborî brusc mîna şi închise legătura 
radio. „Oricum nu m-am dat niciodată în vînt 
după postul ăsta“, murmură spre masa goală de 
metal răsucit care era pe cale să-i vaporizeze în 
întregime, nave şi oameni. Părea că devenise din 
nou unacu nava, ferindu-se de balast, aruncînd în 
aer cu ajutorul tunului cu plasmă fragmentele de 

barieră ce-i stăteau în drum. Nava lui Jeb era 
acum chiar sub el. Aproape că putea să o atingă şi 
să o prindă... 

„Impact în 5 secunde.“ 

„Don, băiete“, şopti Jeb, „chiar mi-e frică...“ 

West trecu în sfîrşit în faţă, trăgînd pe dea- 
supra navei lui Jeb în timp ce gonea spre peretele 
de oţel şi aliaj, într-un plonjon fără sfirşit. 

„Jeb“, murmură West. „O să te «pup». Să nu in- 
terpretezi greşit.“ Zbură pe deasupra cabinei lui 
Walker, acoperind cu fuselajul panorama 
apocaliptică din faţă. 

„Eşti prea aproape!“ strigă Jeb disperat. 
„Retrage-te! Retrage-te!“ 

„Urc“, spuse West cu o voce de un calm neo- 
menesc. Miinile i se albiseră din cauza strînsorii, 
pe manşa de care trăgea îri sus. Chipul lui deve- 
nise o mască hotărită, atît de cumplită încît, dacă 
s-ar fi privit în oglindă, nu s-ar fi recunoscut. 

Prins între suprafaţa barierei şi nava de atac 
a lui Jeb, ţişni în sus cu repeziciune; cupola 
carlingii lui Eagle One devie carlinga lui Walker ca 
un tac. Mingea numărul 8 în gaura din dreapta. 

Ciocnirea devie nava lui Jeb de pe traiectorie 
printr-o spărtură în suprafaţa barierei, unde 
atacatorii loviseră în plin, şi o propulsă liber în 
spaţiu. 

West scrîşni din dinţi, într-un strigăt de bucu- 
rie, în timp ce nava sa trecu razant cu un scrîşşşnet 
pe suprafața hiperbarierei, aruncînd în urmă o 
văpaie fierbinte de metal răzuit. 

Porni propulsoarele şi răsuflă uşurat cînd nava 
îi răspunse, îndepărtîndu-se de suprafaţa torsio- 
nată a barierei pe o traiectorie curbă, înainte de a 

deveni ultima cifră statistică în raportul privind 
daunele. os zia 

„Asta înseamnă că ne ţinem pe picioare?“ în- 
trebă Jeb cu o voce răguşită. 

West rîse; vocea sa se echilibră oarecum cînd 
spuse, „Doar nu credeai c-o să renunţ aşa uşor la 
berile alea, nu?“ 

Opri reactoarele, lăsîndu-se să plutească în 
derivă şi privi Ranger One pînă cînd acesta fu in- 
terceptat de echipajul de salvare. Doar cînd avu 
certitudinea că Walker era în siguranţă îşi repuse 
nava pe traiectorie spre Baza Grissom. 


LRI 


Melodia îşi înălța eroic, triumfător, în acorduri de 
viori sunetele mult prea ample pentru a putea fi 
conţinute într-un monitor atât de minuscul; la fel 
a şi imaginea spaţiului micşorată într-un mod 
nefiresc pentru a încăpea pe un ecran ât palma. 

__O voce sobră şi totuşi emoţionantă intonă: 
„Incă din zorii istoriei, bărbaţi şi femei au căutat un 
tărîm al bunăstării, unde resursele inepuizabile să 
fie ale tuturor...“ 

Imaginea de pe ecran luă forma în mişcare a 
unui cuplu de vis: un bărbat cu barbă, bine făcut, 
şi o femeie frumoasă cu părul întunecat, stînd 
unul lîngă altul. Chipurile lor îi erau băiatului la 
fel de familiare ca şi propria sa palmă legănînd 
monitorul = şi totuşi, în acelaşi timp îi erau stră- 
ini. Apariţia lor îl tulbura şi îl întrista ori de cîte 
ori îi vedea. 

„Acest bărbat, profesorul John Robinson, 
inventatorul hiperpropulsorului ce depăşeşte viteza 
luminii, va transforma în realitate acest vis ce a 
străbătut timpul. 

i Ovalele stilizate albastre şi aurii ale logo-ului 
Misiunii Jupiter clipiră pe ecran încadrînd cuplul 
şi pe cei trei copii perfecţi ai lor: o tînără blondă, 

o fetiţă brunetă şi un băiat cu părul zburlit. 
Zîmbetele lor modificate digital păreau nefireşti. 

„John Robinson şi familia sa au fost special 
pregătiți pentru o călătorie de zece ani în care vor 
traversa galaxia în cea mai avansată navă, 
Jupiter...“ 

Dispărură deodată, fiind înlocuiţi de cupola 
înaltă a unui aparat de lansare scînteind în 
răsăritul de soare. 

„Familia Robinson va reprezenta avangarda 
generaţiilor de familii care vor urma. Ei se vor 
alătura coloniei de cercetare de pe Alpha Prime 
Acolo vor devenii primii colonişti într-o lume în 
care rezervele nelimitate de hrană şi apă vor fi un 
drept din naştere pentru toți...“ 

Scena fu înlocuită de fotografia din satelit a 
unei planete care în mod evident nu era Pămîntul. 
„Alpha Prime va fi un nou Eden. O şansă pentru 
omenire de a-şi deschide drum în galaxie.“ O simu- 
lare pe computer îl coborî pe băiatul spectator de 
pe orbită, dîndu-i ochii unei păsări în zbor plutind 
în înaltul cerului pe deasupra lanurilor cu recolte 
extraordinare, inundate de soare. „Ce fel de viitor 
pot aştepta copiii noştri? 

„Un viitor în paradis...“ 

Băiatul clipi cînd priveliştea noului Eden fu 
înlăturată de un logo nou — logo-ul unei corporaţii 
de această dată — şi de imaginea nerealist de 
mare a unei sticle de Cola lansate printre stele. 

„Misiunea este sponsorizată de Armata Statelor 
Unite şi de Corporaţia Coca-Cola.“ 

Will Robinson, mezinul blond al „eroicului pro- 
fesor Robinson“, îşi schimonosi chipul necopt de 
puşti de zece ani într-o expresie de dezgust dis- 
perat. „Cola...“ se strîmbă el, imitînd ultimele 


15 


cuvinte ale vocii naratoare, „salvînd viitorul 
copiilor noştri“. Cu mîna liberă luă computerul de 
buzunar pe care îl ţinea în cealaltă palmă. ,, Mai 
scuteşte-mă“, mormăi, şi accesă un nou program 
pe pupitrul său de hacker?. 

Scrutînd prin uşa întredeschisă, Will îşi privea 
morocănos mama din ascunzătoarea sa din 
dulapul cu haine. Maică-sa stătea în mijlocul 
sufrageriei, gesticulînd ca un jongler, dînd 
indicaţii lucrătorilor care trebuiau să mute 
lucrurile, în timp ce purta o discuţie cu furioasa 
directoare a şcolii. Cel puţin pentru moment era la 
adăpost, în această ascunzătoare secretă, de 
haosul care se dezlănţuise în casa şi în viața lui. 

Poateprea la adăpost... Cînd auzi vocea răstită 
a directoarei şi văzu chipul mamei sale mîna îi 
alunecă din nou pe tastatura pupitrului. 

„A piratat reţeaua principală de electricitate 
pentru a-şi duce la capăt experimentul“, spunea 
directoarea gesticulînd, „Şcoala a fost cuprinsă de 
haos. Nici măcar nu am avut lumină.“ 

Brusc luminile sufrageriei păliră în jurul ei. Şi 
directoarea licări. Era doar o hologramă, o copie a 
persoanei reale. Cînd imaginea îşi recăpătă 
consistenţa, capul ei virtual fusese grefat pe trupul 
lui Arnold Schwarzenegger, cu bicepşii vălurind. 
Ea îi dădea înainte, fără să-şi dea seama de 
sabotaj. 

Will îşi contemplă selecţia de figuri fantastice 
şi zîmbi. „Forma schimbătoare a educaţiei...“ 


* Hacker = termen internațional, adoptat din limba 
engleză, pentru a denumi piraţii de reţele informaţionale 
(n.t.). 

murmură, şi îi puse capul pe imaginea trupului 
slăbănog al supermodelului Twiggy. 

În sufragerie mama sa rîdea zgomotos. Will se 
uită printre stinghiile jaluzelei, tocmai la timp 
pentru a-i vedea expresia supărată cînd îşi dădu 
seama că directoarea nu avea nici cea mai vagă 
idee despre ceea ce se întîmpla. Mama sa începu 
să se plimbe de colo colo prin cameră, privind pe 
furiş după canapele şi în dulapurile goale. 

„Nu este nimic amuzant, profesore Robinson“, 
spuse directoarea tăios. „Will este foarte dotat. 
Micile lui maşini ale timpului, chiar dacă sînt pure 
fantezii, reprezintă produsul unei minţi strălu- 
cite.“ 

Will se încruntă. Trupul ei se arcui ca acela al 
unei gorile. 

În secunda imediat următoare mama sa 
deschise cu o smucitură uşa dulapului. Lumina 
pătrunse în ascunzătoarea sa strîmtă, dînd la 
iveală activităţile sale ascunse. Will îi zîmbi larg. 

Mama clătină din cap, cu o expresie blocată 
între severitate şi amuzament. „Fără maimuță- 
reli“, spuse mama cît de sever putu, în ciuda 
impulsului de a-i zîmbi. 

Will ridică din umeri şi începu să se joace la 
pupitru. În sufragerie directoarea reveni dintr-o 
dată la normal, sporovăind în continuare, complet 
neatentă. 

„. dar băiatul vrea să i se acorde atenţie. Ştiu 
că viaţa dumneavoastră este departe de a fi 
obişnuită acum, dar chiar a fost imposibil ca tatăl 
băiatului să vină la târgul de ştiinţă?“ 

Will suspină şi zîmbetul îi pieri de pe buze. 


John Robinson rămase cu privirea fixată pe fe- 
reastra biroului său situat în cupola înaltă a 
Comandamentului Spaţial Houston şi oftă. Prive- 
liştea panoramică oferită de construcţia de treizeci 
de etaje a platformei de lansare a Misiunii Jupiter 
îi permitea să vadă suprafaţa megatropolei 
Houston-Austin-Dallas care se întindea dincolo 
de orizont, sub cerul întunecat şi umed. Imensele 
staţii industriale de purificare a aerului se înălțau 
mult deasupra, ca nişte nave ciudate ale unei ar- 
mate extraterestre invadatoare. 

Dacă s-ar fi întors cu 180* ar fi văzut aceeaşi 
privelişte acolo unde Houston-Austin-Dallas 
pătrundea imperceptibil în oraşul frate de dincolo 
de graniţa mexicană. Aruncă o privire la ceas, 
dorindu-şi să trebuiască să dea un alt interviu în 
oricare alt loc; dorindu-şi chiar mai mult să fie 
acasă, cu familia sa, mai ales astăzi. 

Dar făcea acest lucru pentru familia sa. Ceea ce 
îşi dorea în acel moment nu era foarte important, 
mai putea să aştepte. 

„Profesore Robinson 1“ Sute de voci strigîndu-l 
pe nume îi pătrunseră instantaneu în creier din 
cauza tonalităţii lor ascuţite. „Puteţi confirma 
rapoartele conform cărora Rebeliunea Globală a 
atacat azi noapte hiperbariera? Acesta este 
motivul pentru care misiunea a fost grăbită?“ 

„Hmm... ce aţi spus?“ John se întoarse, mîn- 
gîindu-şi barba absent, în timp ce privea monitorul 
din faţa sa. O mulţime de reporteri se înghesuiau 
pentru un loc pe ecranul său. Toţi aşteptind să-i 
vorbească. 

Media primise o scurtă înştiinţare despre acest 
tur care beneficiase de o publicitate excesivă, şi 
care se desfăşura în paralel cu restul activităţilor; 

dar, în ciuda acestor aspecte, părea că nimeni nu 
refuzase invitaţia. Mulțimea era oglinda omenirii: 
diversitatea culorilor pielii, coafurile şi hainele pe 
care le văzu îi amintiră că veneau din toate 
colţurile planetei pentru acest eveniment — pentru 
că, dacă Misiunea Jupiter avea să reuşească, 
viitorul întregii lumi avea să se schimbe. Pentru că, 
dacă nu reuşea, lumea s-ar putea să nu aibă viitor... 

Îşi clătină capul, cu speranţa ca acest gest să 
dea impresia că îşi limpezeşte gîndurile, şi că nu 
lasă subconştientul să-i exprime sentimentele 
reale faţă de curiozitatea necruțătoare a miliar- 
delor de privitori. „Imi pare rău, trebuie să între- 
baţi Departamentul Apărării. După cîte ştiu, 
plecăm mîine pentru că rotaţiile stelare au produs 
o fereastră de lansare propice.“ 

Minciuna îi veni pe buze atît de firesc încît îl 
şocă. Era ca şi cum Departamentul de Relaţii cu 
Media i-ar fi reprogramat creierul fără ştiinţa sa, 
pentru a se potrivi perfect cu imaginea din 
reclamele lor. Era o minune că îl recunoștea cineva 
într-o transmisiune în direct. 

„Deci, să începem.“ Preluă controlul înainte 
să-lpiseze cineva în legătură cu detalii inexistente. 
Dacă ar putea să le atragă atenţia asupra misiunii 
în sine, poate că ei ar putea uita de noua dată de 
lansare, cel puţin pînă avea să devină o chestiune 
irelevantă. 

Reprezentanţii Mediei erau deja la bordul lui 
Jupiter, pregătiţi să înceapă turul. Mulțimea 
aproape că umplea la capacitate sala motoarelor — 
o mare de chipuri umane punctată de obiectivele 
humanoide ale camerelor de filmat 3D/VR. Gărzile 
ASOMAC, cu ochii în patru, înconjurau mulţimea; 
negrul uniformelor lor utilitare oferea un 

comentariu pragmatic despre hainele excesiv de 
colorate ale reporterilor. Carabinele cu plasmă 
din dotare constituiau un comentariu şi mai grăi- 
tor în legătură cu un posibil comportament îndo- 
ielnic din partea invitaţilor. 

Dincolo de gloata de reporteri, John putea zări 
lucind greoaia aparatură propulsoare a motoarelor 
cu energie nucleară, şi cea netedă, aerodinamică, 
a motoarelor cu fuziune, cu rază mare de acţiune. 
'Tehnicieni purtînd căşti roşii făceau verificările 
finale ale sistemelor, urmărind mulţimea ecrane- 
lor care înconjurau hiperpropulsorul — adevărata 
inimă a visului său de o viaţă. 

„După cum ştiţi“, spuse, lansîndu-se în 
discursul pe care îl ştia pe de rost, „Alpha Prime 
este unica planetă locuibilă descoperită pînă acum 
de Misiunea de Recunoaştere Deep Space. Echipajul 
meu va trece peste cei zece ani de călătorie în stare 
de suspensie a funcţiilor vitale.“ Echipajul său — 
familia sa. Fu străbătut din nou de sentimentul că 
se divizase în doi indivizi cu acelaşi nume. „De 
îndată ce ne vom alătura coloniei de cercetare de 
pe Alpha, voi supraveghea construirea unei 
hiperbariere.“ 

Imaginea hiperbarierei, generată de computer, 
apăru pe monitor — privitorii de pretutindeni o 
puteau vedea. Zîmbi către viziunea întrupată a 
teoremelor sale infradimensionale. 

Ideea se născuse încă de pe vremea cînd era un 
puşti. Din acel moment a petrecut zeci de ani 


pentru a-i da viaţă, mai întîi sub forma unei si- 


mulări pe computer, şi apoi în arena necruțătoare 
a spaţiului. Uneori se întrebase dacă va mai apuca 
să trăiască destul pentru a o vedea realizată. 

Aproape că renunţase la ea, părîndu-i-se inutilă; şi 
asta nu o dată. 

Încrederea lui Maureen, iubirea dintre ei şi 
iubirea pentru copiii lor l-au făcut să continue să 
viseze la un viitor mai bun — un vis nu doar pentru 
familia sa, ci pentru toate familiile... 

„Pînă atunci tehnicienii de pe Pămînt vor fi 
terminat hiperbariera soră de pe orbita planetei 
noastre.“ Acum cuvintele sale se suprapuneau 
imaginii barierei deja în construcţie în spaţiul 
învecinat Pămîntului, dezvăluindu-şi forma finită 
printr-o procedură de completare grafică. „Cînd 
cele două bariere vor fi gata, navele vor putea trece 
instantaneu. Colonizarea imediată a Alphei Prime 
va fi atunci posibilă.“ p- 

„Nu puteți folosi hipermotorul lui Jupiter 
pentru a ajunge direct. pe Alpha Prime?“ întrebă 
un reporter. 

Oare presa chiar nu citeşte comunicatele date de 
relațiile publice în legătură cu acestă misiune? I se 
părea că răspunde de ani de zile încontinuu la 
aceleaşi întrebări; pierzînd timpul pe care l-ar fi 
putut folosi constructiv pentru proiect... sau chiar 
petrecîndu-l acasă, cu soția şi copiii. Işi ascunse 
nerăbdarea şi spuse: „După cum ştiţi, hiperspaţiul 
există «sub» spaţiul normal. Dacă încerci să intri 
în hiperspaţiu fără a folosi o poartă“ — în spatele 
său programul grafic generă o navă spaţială, 
poziționată la întîmplare într-un colţ al schemei 
rotitoare a galaxiei — „vectorul de ieşire este 
aleator. Nu se poate calcula unde ieşi. Nouăzeci şi 
opt la sută din galaxie este necartografiată. E o 
grămadă de loc acolo în care te poţi pierde.“ 


„Profesore“, strigă altcineva, „cum se simte 
căpitanul Daniels după gripă? Va mai putea pilota 
misiunea?“ 

John aruncă o privire în lateral. Generalul 
Benjamin Hess, comandantul militar însărcinat cu 
proiectul — prietenul de o viaţă al tatălui său — stă- 
tea tăcut în pragul biroului, observînd şi ascultînd 
interviul. Ajută-mă, Ben. 

Hess intră în raza vizuală a reporterilor ca la 
teatru. „Doamnelor şi domnilor, aţi venit aici ca să 
vă formaţi o imagine despre Jupiter One“, spuse el 
zimbind. „Nu credeţi că aţi aşteptat destul?“ 

Uşurat, John atinse un buton de pe birou şi 
camera se cufundă în întuneric. Imensul ecran 
montat în biroul său cu ocazia evenimentului se 
animă, dezvăluindu-le reporterilor spectatori 
imaginea zonei de lansare. Imensa navă de forma 
unei farfurii se odihnea pe rampa de lansare, încă 
ferm ancorată de sol printr-un labirint de poduri 
rulante, sisteme de alimentare şi zone de 
încărcare. Aburi şi gaze de eşapament o învăluiau 
în nori efemeri. 

„Profesore“ — îl întrebă un reporter înainte să 
poată scăpa — „ce simt copiii dumneavoastră în 
legătură cu părăsirea Pămîntului?“ 

John făcu o pauză şi zîmbi. „Nu ar putea fi mai 
fericiţi.“ 

CAPITOLUL 


DOI 


„Misiunea asta eo porcărie!“ V ocea furioasă a lui 
Penny Robinson, fetiţa de paisprezece ani, răsună 
în josul scării rulante din vasta reşedinţă în stil 
colonial a familiei Robinson situată în afara 
oraşului. 

Şi probabil în tot cartierul, gîndi plictisită 
Maureen Robinson privind în susul scărilor la 
fiica sa cea gălăgioasă. 

Penny stătea sus, îmbrăcată în negru din cap 
pînă în picioare, dînd impresia că purta doliu; deşi 
Maureen ştia că era pur şi simplu stilul ei pre- 
ferat. Hainele şi toanele fiicei sale erau antiteza 
culorilor pastelate vesele pe care Penny le purta 
întotdeauna în portretele din computer ale 
misiunii, în care întreaga familie părea scoasă 
dintr.o fabrică de plastic. 

„Nu vreau să plec mai devreme! Nu vreau să 
plec deloc!“ urla Penny de parcă între ele erau ani 
lumină, nu douăzeci şi ceva de trepte. 

„Discutăm despre asta după cină —“ repetă 
Maureen, simțind că ar putea recita deja cuvintele 
astea şi în somn, şi poate chiar o făcuse. 

„Penny îşi strînse pumnii, continuînd să strige: 
„În ultimii trei ani am ratat totul, pregătindumă 
să-mi petrec următorii zece ani ratînd ce a mai 

rămas! Nu stau acasă la cină. les să îmi văd 
prietenii. Mă duc să-mi iau adio de la întreaga mea 
viață!“ 

„Penny“, Maureen se lupta să-şi păstreze tonul 
ferm şi totuşi să nu-şi arate mînia şi exasperarea. 
„Am nevoie de tine diseară.“ Dădu din cap. 


Penny o fulgeră cu privirea pe mama sa, clăti- 
nîndu-şi capul la rîndul ei, în timp ce înainta în 
umbra holului. Mama rămase nemişcată şi de 
neclintit la capătul scărilor, păzind uşa din faţă ca 
un căpcăun. 

Penny se întoarse şi se năpusti de-a lungul 
holului, luptîndu-se cu lacrimile în timp ce îşi 
activa ceasul cu înregistrare. „Chiar înainte de a 
fi smulsă de lîngă toţi cei pe care îi cunoaşte“, dictă 
ea, „răpită, aruncată în spaţiu împotriva voinţei ei, 
oare ce gînduri umpleau mintea tinerei Captive a 
Spaţiului.. ?* 

Trecu pe lîngă uşa camerei sale şi dădu buzna 
neinvitată în dormitorul fratelui ei mai mic. 

Will îşi ridică privirea, supărat. Stătea în mij- 
locul unui ocean de jucării şi de experimente ştiin- 
țifice, ţinînd în mînă un singur container gol, 
ultimul cu eticheta INCARCATURA PERSO- 
NALĂ. Posterele de pe pereţi, CD-urile din suport, 
echipamentul de laborator de pe rafturi... chiar 
copia capului de rechin din specia Marele Alb şi 
ciudăţenia aceea verde cu şopirla atîrnînd din 
tavan... erau neatinse. 

Semăna, gîndi ea, cu cineva forţat să-şi aban- 
doneze nava, încercînd să aleagă acele lucruri 


24 


nepreţuite pe care le va lua cu el. Ceea ce, într-un 
fel, şi era. 

„Vor fi băieți pe Alpha Prime?“ vorbi Will tea- 
tral pe nas, încercînd să-i imite vocea. „Cu ce o să 
mă îmbrac?* 

Se uită la el furioasă. Apoi îşi privi ceasul-ca- 
meră. „În viitor“, spuse ea, „jurnalele video ale lui 
Penny Robinson, Captiva Spaţiului, vor fi citite de 
milioane de oameni. Voi fi cunoscută în lumea 
întreagă.“ Se uită din nou la fratele ei. „Tu, pe de 
altă parte, vei fi complet uitat.“ Will se încruntă. 

Penny îşi reluă povestirea cu satisfacţie. 
'Ținînd camera de înregistrare la distanţă pentru 
a-şi scana cealaltă mînă, îşi filmă mîneca neagră 
împodobită cu fundiţe de la încheietură pînă la 
umăr. „Captiva Spaţiului a decis să poarte funde 
pentru a-i susţine pe tovarăşii de suferinţă, verzi 
pentru chestiunile ecologice, albe pentru dreptu- 
rile omului.“ 

„Stai aşa pînă o să-ţi pice mîna“, zise Will mo- 
rocănos. 

Penny nu îl luă în seamă. Opri camera şi în- 
cepu să scormonească în cutiile împachetate aşe- 
zate de-a lungul peretelui. Găsi un pachet închis 
ermetic şi îl ridică. „Mă întreb cum va fi să ne 
descotorosim de trupul tău în spaţiu...?“ Se 
întoarse spre el, ţintuindu-l cu o privire amenin- 
țătoare. „Mai întîi vei încerca să-ţi ţii respiraţia. 
Dar sîngele tău a început deja să fiarbă. Apoi 
pielea ţi se va umfla ca un balon. Și bum! Supă 
spațială.“ 

Faţa lui Will se încreți ca o prună uscată. „S-a 
găsit un nume pentru boala pe care o ai?“ spuse. 

Penny scoase din ladă una din stelele cît pal- 
ma, placate cu aur, şi o întoarse pentru a-i citi 

inscripţia: PREMIUL ÎNTÎI. Toate spun „premiul 
întâi“. Probabil pentru cel mai tare tocilar, gîndi ea. 
Fratele ei nu avea o viaţă. Folosind unul dintre 
colţurile ascuţite ale medaliei, tăie cu îndemînare 
plasticul de pe pachetul misterios. li întinse steaua 
lui Will. 

„Tata spune să nu le iau...“ spuse Will, cu pri- 
virea în pămînt. Aruncă medalia ca pe o cîrpă 
uzată. „De parcă l-ar interesa ceva din ce fac.“ 

Penny avu o subită strîngere de inimă. Gîndul 
acesta îi trecuse prin minte de nenumărate ori în 
ultima vreme. „Nu te ambala, puştiule“, spuse la 
întîmplare, încercînd să alunge starea în care se 
aflau amîndoi. „Am primit un aparat video două 
aniversări la rînd, şi anul trecut a uitat complet de 
ziua mea.“ Se întinse să îl îmbrăţişeze rapid. 
„Numai de misiunea asta îi mai pasă.“ Ea se dădu 
înapoi, despachetînd coletul misterios: scara de 
plasă pe care o ascunsese aici pentru situaţii de 
genul ăsta. O aruncă peste fereastră şi se pregăti 
să coboare. 

Will privi uluit, surprins de îmbrăţişare la fel 
de mult ca de resursele surorii sale. „Deci asta 
înseamnă că nu cinezi în familie?“ 

Penny se întoarse, oferindu-i obişnuita expre- 
sie îndurerată. „Să vedem“, spuse lovindu-şi 
fruntea. „Să-mi petrec ultima noapte pe Pămînt 
privindu-i pe mama şi pe tata prefăcîndu-se că nu 
se mai ceartă, sau să fac praf la centrul 
comercial... banii de buzunar de pe zece ani fă tu 
calculele,“ Se întoarse din nou şi făcu un pas pe 
pervaz. Îşi spijini piciorul de peretele exterior, 
întinzîndu-se după scară. 

Will se strîmbă. „Mama o să se facă foc şi 


pară. 

_ Penny rise. „Şi ce o să facă? O să mă omoare?“ 
Işi balansă şi celălalt picior peste pervaz. Dispăru 
centimetru cu centimetru, pînă tot ce se mai putea 
vedea fu întunericul serii. 


. 
Will rămase clătinînd din cap, cu prea multe gîn- 
duri şi sentimente încurcîndu-i-se în minte. Sora 
sa părea că trăieşte în permanenţă într-o lume 
imaginară, inventînd aventuri în care ea era 
eroina principală. O să-i spună mamei că Penny ar 
trebui să devină scriitoare; atunci ar putea fi cu 
capul în nori în permanenţă, şi totuşi să scoată un 
ban din asta. Cu cîtea avea să plece mai curînd de 
acasă, cu atit el avea să se bucure mai tare. 

Dar acum erau în situaţia asta, plecînd cu toţii 
de acasă; şi nici măcar nu aveau de ales. Deodată, 
abia dacă mai putu înghiţi din cauza nodului din 
gît. Nu era de mirare că Penny visa cu ochii des- 
chişi: viața reală devenise complet ireală. Inge- 
nunche la loc şi se apucă din nou să sorteze jucării. 

TREI 


John Robinson mergea alături de generalul 
Hess de-a lungul răsunătorului coridor metalic al 
cartierului general al Comandamentului Spaţial, 
întrebîndu-se dacă o să vadă tot coridoare metalice 
cînd va închide ochii la noapte să doarmă. Le 
visase în toate nopţile de pînă acum... 

„Verificările de dinainte de zbor arată că totul 
e pregătit?“ îl întrebă Hess. 

John privi în jos. „Mai pregătit de atît nu se 

poate“, răspunse puţin iritat. „Am grăbit misiunea 
asta cu trei luni, Ben.“ 
A „Am avut noroc că reporterii ăia nu au insistat 
în legătură cu starea lui Daniels“, murmură Hess, 
cu privirea fixată înainte, de parcă răspunsurile 
lui John nu aveau nici o importanţă. 

John se întrebă deodată dacă Hess dormea cu 
ochii deschişi. „Mă îngrijorează perspectiva de a 
alege un pilot în ultima clipă“, zise, cu o voce 
pri Îmi pui familia în pericol. Dar nu spuse 
asta. 

„Rebeliunea Globală prinde curaj. A încetat să 
mai reprezinte nişte simple facţiuni teroriste 
aflate în afara legii“, spuse Hess, de parcă acesta 
era răspunsul la îngrijorarea sa. „Mai întîi hiper- 
bariera. Apoi Daniels. Data viitoare ar putea ataca 
cupola de lansare. Nu ne permitem să aşteptăm.“ 

John nu răspunse; ştia că e inutil. Ştia cum 
judecă Hess — la fel ca tatăl său: Mai întîi datoria. 
Marele ţel... Mai ştia şi cum un ofițer de carieră, 
concentrat pe amenințările permanente ale răz- 
boiului, ar putea defini „marele ţel“ într-o manieră 
din ce în ce mai limitată. 

John avusese acces la aceleaşi informaţii — cele 
mai multe strict secrete — ca şi Hess. Și mai învă- 
tase ceva de la tatăl său: cum se citeşte un raport 
în care adevărul zace ascuns printre rînduri. 
Rebeliunea Globală era prea bine echipată, prea 
bine organizată pentru a fi o simplă „supergrupare 
teroristă“ — existau zvonuri că în secret îşi 
construiau propria hiperbarieră. Teroriştii erau 
extremişti. Posibilitatea cooperării cu alţi extre- 
mişti, de o altă orientare socio-politică, era puţin 
probabilă. 

Era convins că în spatele atacării misiunii se 
ascundea ceva mult mai subtil şi mai periculos. 
Ceva de genul unei conspirații multinaționale — 
corporaţiile internaţionale cu putere nelimitată, 
care făcuseră avere din consumarea resurselor 
naturale şi exploatarea oamenilor care nu apar- 
ţineau naţiunilor bogate; cele a căror lăcomie in- 
controlabilă făcuse lumea de nelocuit. 

Cele care ar putea privi spre stele pentru pro- 
fituri viitoare. 

Era un scenariu mai uşor de crezut; mai ales 
cînd o corporație multinațională deja găsise re- 
surse pentru a co-finanţa călătoria lui «Jupiter spre 
Alpha Prime. 

Oricine s-ar fi ascuns în spatele sabotajului, nu 
avea să fie lăsat să cîştige. Nu cînd hiperbariera ar 
putea fi ultima şansă pentru supraviețuirea 
fiecărei fiinţe vii de pe faţa Pămîntului. Se gîndi 

din nou la familia sa, la tot ceea ce sacrificau... la 
cît de mult îi iubea. Mult prea mult pentru a-i lăsa 
în urmă... 

Şi în timp ce se gindea la ei, o amintire aga- 
santă şi nepotrivită îi reveni în memorie. „Fir-ar să 
fie!“ spuse tare. „Tirgul de ştiinţă a lui Will.“ 
Activă funcţia mnemonică a ceasului. „De amintit: 
o scuză video pentru Will.“ 

„Va înţelege el.“ Generalul îl privi cu un zîm- 
bet, ridicînd din sprincene. 

John zîmbi forţat ca răspuns la întrebarea ne- 
rostită a lui Hess. Dar ochii nu-i zîmbeau. Îşi mută 
din nou privirea. „Sînt de acord cu necesitatea 
unei prezenţe militare, Ben. Dar familia mea ia 
parte la această misiune. Am nevoie de un pilot 
care să însemne mai mult decât cizme lustruite.“ 

„Am ce-ţi trebuie“, spuse Hess confidenţial. Se 
opri, apăsînd cu palma o tăbliță de identificare. 


„Numai că el nu ştie încă“ O uşă se deschise cu un . 


şuierat, dezvăluind o sală de şedinţe goală. 

Nu chiar goală. O siluetă solitară aştepta lîngă 
fereastră în cel mai îndepărtat colţ al camerei, 
privind fix cerul care se lăsa cuprins de întuneric. 
Ceva din felul în care stătea îl făcu pe John să se 
gîndească la o pasăre de pradă prinsă într-o 
colivie. - 

Bărbatul se întoarse cînd îi auzi intrînd şi 
salută milităreşte. Purta vulturii de maior şi o 
insignă ASOMAC cu numele de WEST pe jacheta 
din piele neagră a uniformei de serviciu. 

Păr castaniu, ochi albaştri, constituție medie... 
singurul lucru remarcabil pe care John îl vedea la 
maiorul West fu că bărbatul era destul de tînăr 
pentru a-i fi fiu. Găsi acest gînd deprimant. 

Hess răspunse la salut. „Pe loc repaus, maior.“ 

West începu să vorbească înainte de a-şi coborî 
mîna, de parcă pînă atunci îşi înfrînase un fluviu 
de cuvinte prin puterea voinței. „Domnule, de ce 
am fost scos din serviciul activ? Aceşti ticăloşi su- 
pertehnologizați ar putea ataca din nou. Trebuie 
să fiu acolo sus.“ 

Ål cunoşti pe Profesorul Robinson?“ întrebă 
generalul, părînd să nu observe agitația lui West. 

West, pus în încurcătură, nu avu preț de o clipă 
nici o reacţie. Se adună cu un efort care îi păru 
evident lui John şi răspunse pe un ton neutru: 
„Numai după reputaţie.“ Cînd întîlni privirea lui 
John, un sentiment de admiraţie îi luci în ochi. 
„Strategiile de luptă ale tatălui dumneavoastră 
erau o materie obligatorie la Academie.“ 7 

John înclină capul în semn de confirmare şi 
simți un zîmbet uimit înflorindu-i la colţul buzelor. 
A fost o vreme — o vreme îndelungată — în care a 
resimțea greutatea umbrei de neşters a tatălui 
său. Dar acum, după blitz-urile fără odihnă din 
ultimele luni, era o uşurare să întîlnească pe 
cineva care se gîndea la el doar ca la fiul tatălui 
său. 

„Ce îmi poţi spune despre Misiunea Jupiter, 
maiorule?“ 

West îşi controlă cu greutate o grimasă. 
„Jupiter este un robot de dimensiuni gigantice. 
Totul este automatizat. Este o treabă de dădacă, 
domnule.“ Respiră adînc. „Orice maimuţă în cos- 
tum spaţial poate să piloteze nava în afara siste- 
mului solar şi să o pună pe cursul spre Alpha 
Prime. Nu o luaţi ca pe o ofensă.“ Se uită din nou 
la John. 

„Maior“, spuse Hess cu o urmă de enervare, 
„eşti conştient că resursele Pămîntului sînt dimi- 
nuate în mod periculos.“ 

Fruntea lui West se încreţi. „Am permisiunea 
să vorbesc deschis, domnule?“ 

„Permisiune acordată“, spuse generalul. 

„Orice copil de şcoală ştie că tehnologiile 
noastre de reciclare vor curăța mediul.“ Îşi ridică 
mîinile în aer, gesticulînd cu o frustrare mascată 
cu greutate. „Să trimiţi o familie dincolo de galaxie 
este o şmecherie publicitară pentru a vinde apă 
gazoasă oamenilor de toate vîrstele!“ 

„Orice copil de şcoală a auzit o minciună“, răs- 
punse John încet. Tehnologiile noastre de reciclare 
cu adevărat eficiente au apărut prea tîrziu. Toate 
rezervele de combustibili fosili sînt teoretic epui- 
zate. Energia obţinută prin fuziune s-ar putea să 
nu aibă niciodată un preţ care să permită utili- 
zarea ei pe scară largă; în plus, folosirea excesivă 
a energiei solare creează condiţii atmosferice 
imprevizibile. Stratul de ozon a scăzut la patruzeci 
la sută. În douăzeci de ani Pămîntul nu va mai 
putea întreţine viaţa fiinţelor umane.“ 

West îl privea fix. 

„Rebeliunea Globală cunoaşte ca şi noi acest 
adevăr“, spuse generalul cu o voce gravă. „şi 


construiesc propria hiperbarieră, sperînd să colo- 


nizeze primii Alpha Prime. Dacă vor avea succes 
nu vor invita populaţia lumii să li se alăture din- 
colo de galaxie. «Demonii Vestici» ca mine şi ca 
tine vor rămîne pe Pămînt să moară.“ 

John privea însprepodea. Auzise de prea multe 
ori discursul ăsta; auzise încontinuu altele simi- 
lare de la tatăl său, în timpul războaielor mileniu- 
lui. Nu avusese niciodată nici un sens pentru el. 

Dar, în timp, ajunsese să recunoască în el un fel de 
bigotism; şi bigotismul nu era niciodată raţional... 

Hiperbariera din viziunile sale fusese con- 
struită pentru a servi întregului Pămînt, şi nimeni 
nu pretinsese altceva. I se părea că numai profi- 
torii cu vederi înguste, care ruinaseră ecosistemul 
'Terrei, ar putea considera că sabotarea misiunii e 
o idee bună. Și numai un cartel format din cor- 
poraţii multinaționale ar avea resursele necesare 
construirii unei hiperbariere proprii... Işi ridică 
privirea, copleşit de o tăcere fără sfirşit. 

„- Căpitanul Daniels nu are gripă, nu-i aşa?“ 
spuse West într-un tîrziu. 

Hess aprobă cu o mişcare a capului. „Daniels a 
fost ucis aseară în apartamentul său. Chestia cu 
gripa a fost o poveste pentru presă.“ 

West părea buimăcit. „Îl cunoşteam pe 
Daniels...“ Ochii-i albaştri se oţeliră. „Ar trebui să 
le aruncăm în aer bazele. O lovitură decisivă.“ 

„Trucul tău de salvare pe orbită a fost un act ne- 
săbuit.* Generalul îi tăie verbal elanul. „Explică-te, 
maiorule.“ 

West îşi îndreptă umerii. Nu fu nici o urmă de 
îndoială în vocea sa cînd spuse: „Aveam un prieten 
în necaz“. 

„Ai pus în pericol o navă de zece miliarde de 
dolari, încălcînd un ordin direct, pentru un prie- 
ten?“ întrebă Hess. 

„Da, domnule“, spuse West fără urmă de pă- 
rere de rău. „Asta am făcut, domnule.“ 

„Merge“, spuse John, surprins de propriul său 
zîmbet. 

Hess zîmbi la rîndul său, la fel de neaşteptat. 
„Felicitări, maiorule, eşti noul pilot al Misiunii 
Jupiter.“ 

Chipul lui West se înroşi vizibil, datorită sen- 
timentului de nemulţumire. „Dar, domnule“, vocea 
i se apropia periculos de tonalitatea unei furii 
reale, „confruntarea este aici.“ 

„Pleci mîine“, spuse generalul, neacordînd 
atenţie protestului lui West, la fel cum proceda cu 
tot ceea ce nu se potrivea perfect viziunii sale pre- 
stabilite. „Inainte ca Rebeliunea să aibă ocazia să 
îngroape misiunea asta definitiv. Să mergem să 
aruncăm o pivire în nava ta.“ 

CAPITOLUL 


PATRU 


Doctorul Zachary Smith stătea pe virful unei 
dune bătute de vînt, privind împrejurimile. 
Deşertul îl înconjura din toate părţile, pînă la 
orizont; marea de nisip îşi unduia valurile de aer 
încins sub cupola de ceramică albastră a cerului. 
Era un bărbat scund, îngri cu un cioc tăiat 
precis, în care ceilalţi aveau tendinţa să vadă o 
persoană competentă, dar fără calităţi remarca- 
bile. Nu se puteau înşela mai tare. 

Smith întoarse capul cu nerăbdare spre cel ce 
îl însoțea; îi sporea nervozitatea. „Am fost 
contactat pentru a furniza codul apartamentului 
lui Daniels“, spuse. „Nimic mai mult. Treaba mea 
e făcută.“ 

Elegantul om de afaceri fără nume de lîngă el 
se încruntă. „Au găsit un pilot înlocuitor. Misiunea 
continuă conform programului. Solicităm o inter- 
venţie mai directă din partea ta.“ 

Un înlocuitor. Serios? Smith îşi reprimă un 
oftat. „Înţeleg“, spuse. Ştia că aceşti mereu alţi 
lachei ai corporației erau doar nişte maşini de bani 
mergătoare. Dar îl deprima gîndul că nici măcar 
membrii necunoscuţi ai consiliului de administra- 
ție care îi trimiteau la el nu aveau habar cum stă 
de fapt treaba în armată. Părea că nu există 

altceva decit piloţi; piloţii erau la fel de mulţi ca 
gîndacii. „Ei bine, o intervenţie mai directă vă va 
costa“, spuse mulţumit. „Şi mă tem că preţul meu 
a devenit... astronomic.“ 

Ciocănitul îi ajunse la urechi de undeva de 
dincolo de cer, de parcă profunzimea şi culoarea sa 
perfect albastră chiar erau reprezentarea unui 
castron de ceramică. Smith se întinse, adulmecînd 
în aer ceva ce nu putea vedea. Apăsă un buton. 

Omul de afaceri virtual şi deşertul holografic 
dispărură ca un vis. „Luminile“, spuse Smith cu o 
voce plictisită. Strălucirea bruscă dădu la iveală 
laboratorul său familiar din Comandamentul 
Misiunii şi uşa situată de cealaltă parte a camerei, 
la care cineva chiar ciocănise. „Intră.“ 

U şa se deschise şuierînd şi intră un tehnician. 
„Comandamentul nu a primit rezultatele verifi- 
cărilor dumneavoastră de dinaintea zborului, 
Dr. Smith.“ 

Smith traversă camera spre bordul circular de 
lumină suspendat, în jurul căruia erau aşezate 
chipurile celor din echipajul lui Jupiter. Ca nişte 
ținte, gîndi. Zîmbi, desprinzînd microdosarele şi 
întinzîndu-i-le tehnicianului. „Familia Robinson 
este verificată sută la sută. Sînt într-o stare per- 
fectă de sănătate, gata să salveze lumea.“ Zîm- 
betul i se lărgi, şi tehnicianul îi răspunse fără a 
suspecta ceva. „Urează-le noroc din partea mea.“ 


Don West îi însoţi pe general şi pe profesor de-a 
lungul rampei rulante de acces în interiorul lui 
Jupiter. li distingea deasupra imensa siluetă în 
formă de farfurie, ceea ce îl făcea să se simtă chiar 

mai mărunt şi mai lipsit de putere decît o făcuseră 
vorbele generalului. Trapa de acces părea că vrea 
să îl înghită ca o gură larg căscată. Estimă că 
hangarele lui Jupiter ar putea găzdui cu uşurinţă 
o sută de nave de mărimea lui Eagle One. 

„Protocolul Misiunii este simplu“, povestea 
Hess. „Profesorul Robinson e la comandă, cu ex- 
cepția cazului în care întilneşti o situaţie de luptă. 
In acest caz, maior West, îţi vei asuma comanda 

Civilul ăla? Don îşi ridică privirea, copleşit. 
Singurul spaţiu prin care Robinson a zburat vreo- 
dată a fost spaţiul dintre urechi. 'Trecu din nou 
peste mîndrie şi încercă încă o dată să-l facă pe 
general să îl asculte: „Sînt pilot combatant, dom- 
nule. Trebuie să existe candidaţi mai buni“ 

Ajunseră la trapa de acces. Hess se întoarse 
spre el şi spuse: „Bun venit la bord, maiorule.“ 
Intră fără ezitare împreună cu Robinson. 

De ce nu m-am dus pur şi simplu în faţa curţii 
marţiale? gîndi Don urmîndu-i posac. Merseră 
de-a lungul unui coridor luminat discret, pînă 
ajunseră în dreptul uşilor glisante de la cel mai în- 
depărtat capăt. Don se întoarse spre ceilalţi în 
timp ce aşteptau ca uşile să se deschidă şi încercă 
pentru ultima oară să se facă ascultat. 

„Jeb Walker este un pilot mult mai bun, dom- 
nule“, spuse. Ei bine, poate că nu; dar probabil era 
un pilot la fel de bun... Şi Walker ar fi profitat de 
o asemenea şansă; Jeb considera hiperbariera 
drept cea mai mare invenţie după aparatele de 
zbor. „Ar fi perfect pentru această mis...“ 

Se întrerupse cînd uşile se deschiseră în spa- 
tele său. Se întoarse, privind dincolo de ele. Ochii 
i se măriră. „Uau!“ suspină, ca un puşti de zece 
ani. 


Intră pe puntea lui Jupiter pe negîndite, cu pio- 
şenie; aşa cum ar fi intrat în rai. Asta şi era, gîndi: 
un rai supertehnologizat. Două scaune de pilot 
echipate cu cea mai avansată aparatură ciberne- 
tică stăteau în faţa suprafeţei imense a ecranului 
principal. Curbele sale perfecte erau făcute din 
acelaşi aliaj transparent ca şi carlinga navei, 
presupuse el, deşi mintea sa continua să creadă că 
este sticlă. Tehnicienii se mişcau de colo colo de-a 
lungul camerei, verificînd sistemele. 

ncercă manşa, evaluă Unitatea Centrală de 
Procesare, studie ecranele de pe piedestalul de na- 
vigaţie situat în centrul camerei. Verifică moni- 
toare, echipamente, ecrane. Era evident impre- 
sionat. 

„Se pare că cineva l-a dotat pe copilaşul ăsta cu 
de toate“, murmură, mai mult pentru sine decît 
pentru cei doi bărbaţi care îl observau. 

„Dacă tot trebuie să faci pe doica, atunci nu e 
o creşă prea rea; nu eşti de acord, maiorule?“ în- 
trebă Robinson încurajator. 

Don îl privi din nou, mutîndu-şi iar privirea, 
cînd un tehnician îşi făcu apariţia din spatele 
ariei de repaus criogenic pe care el nu o văzuse 
încă: era un fel de doctor, purtînd o salopetă 
maronie de lucru şi ţinînd un clipboard. O femeie 
doctor. O foarte atrăgătoare femeie doctor. Don 
rămăse holbîndu-se, de parcă cineva îi atinsese 
butonul de resetare din creier, pentru a doua oară 
în ultimele minute atît de lungi. 

„Nu înţeleg“. Atenţia ei era îndreptată spre 
Robinson şi spre general, părînd că nici măcar nu 
l-a observat. „Nu pot să aduc sistemele de repaus 
criogenic peste 96%.“ 

„Doctorul Smith a aprobat evaluările“, începu 
generalul Hess. 

„Doctorul Smith este medic generalist“, rosti ea 
scurt, tăindu-i vorba. „Eu răspund după ce nava îşi 
ia zborul. Tuburile astea vor funcţiona perfect, ori 
nava asta nu decolează. E clar?“ 

„Absolut, Doctore“, răspunse Hess cu mode- 
raţie. 

Dumnezeule, gîndi Don, cred că m-am îndră- 
gostit. 

„Judy“, interveni Robinson cînd ea se întoarse, 
„aş vrea să ţi-l prezint pe maiorul West. Il înlo- 
cuieşte pe Mike.“ 

Doctorul — Judy — se răsuci, părînd că îl ob- 
servă pentru prima oară. Întinse mîna şi Don i-o 
scutură. Părul ei blond era strîns la spate într-o 
coadă simplă, care îi accentua forma perfectă a 
feţei. Ochii ei verzi se deschiseră uşor, măsurînd uł 
din cap pînă în picioare. Părea că îi plăcea ceea ce 
vedea. Privirea ei insistență se ridică pe chipul lui, 
îi zăbovi pe buze... îi întîlni ochii fixaţi asupra ei. 

Obrajii i se rumeniră cînd îşi dădu seama că o 
prinsese studiindu-l. El surîse, arătîndu-i că 
admiraţia era reciprocă. 

„E mai solid decît Mike“, spuse ea, întorcîndu-se 
brusc spre Robinson. „Trebuie să recalibrăm.“ 

„Mi-ar face plăcere să discut despre dimen- 
siunile mele, doctore...“ Don abordă cel mai ire- 
zistibil suris masculin al său, cel care mergea la 
sigur. „Să zicem, la cină?“ 

„West...“ Judy îl privi din nou. „Am citit despre 
tine. Eşti un erou de război, nu-i aşa?“ 

„Păi, cam da“, spuse mîndrindu-se. 

Ea îşi încrucişă braţele, sprijinindu-şi bărbia în 
palmă. „Cine a spus oare, «Cei care nu pot gîndi se 

bat?» Oh! Eu.“ Zimbetul ei îngheţă. „Ei, îmi pare 
bine că te-am cunoscut.“ Plecă, îndreptîndu-se din 
nou spre unităţile criogenice. 

„Un peşte îngheţat pe care mi-ar plăcea să îl 
dezgheţ.“ Don aruncă o privireplină de subînţeles 
celorlalţi doi bărbaţi, încercînd să-şi mascheze 
stinghereala cu un zîmbet atotştiutor. 

De la celălalt capăt al camerei, Judy se uită 
înapoi. Privirea ei îl atinse uşor, apoi se fixă pe 
Robinson. „Nu o să ajung la cină, tată“, spuse. 

Don se întoarse, holbîndu-se la Robinson: 
Tată? Robinson ridică sprîncenele şi dădu din 
umeri zimbind. 

Trebuia să fie un coşmar. Don închise ochii, 
întrebîndu-se cînd o să se trezească. li deschise; 
toţi îl priveau. Mormăi o înjurătură. „O să fie un 
zbor lung“, murmură. 


CAPITOLUL 


CINCI 


John ajunse acasă atît de tîrziu, încît nu 
îndrăzni să se uite la ceas. Cînd cobori din maşină 
văzu că luminile erau încă aprinse în toată casa. 
Asemenea unui far în noapte, călăuzindu-l de-a 
lungul aleii de la intrare, amintindu-i cît de mult 
însemna tot ceea ce făcuse, toate lucrurile la care 
renunţase în viaţa de zi cu zi. 

Intră în casă, privind împrejur. Presupuse că 
toată lumea dormea de mult. Intră în sufragerie; 
se opri cînd zări pe masă aranjamentele unei cine 
elegante —lumînările neaprinse, mîncarea neatin- 
să. Ultima lor cină, în ultima lor seară pe Pămînt... 
şi el nu fusese acasă. 

John traversă camera pentru a privi un alt 
obiect aşezat pe masă. Proiectul ştiinţific al lui 
Will. O altă stea placată cu aur atîrnată de o 
fundă. Zîmbi. Will semăna atît de mult cu el pe 
cînd era copil... 


Maureen coborî din pat cînd îl auzi pe soţul ei 
intrînd în casă. Aşteptase să audă acest zgomot un 
timp prea îndelungat, după ce se culcase mult prea 
tîrziu. Prima sa reacţie fu uşurarea de a-l şti 
acasă; dar ştia că nu va dura. Niciodată nu dura. 

Işi puse capotul şi începu să coboare scările, 
amintindu-şi că trebuie să rămînă calmă, să 
discute lucrurile logic, să nu încerce să... Îl văzu pe 
John alături de masă, privind proiectul ştiinţific al 
lui Will. 

În spatele său văzu cina fantastică pe care o 
pregătise cu atîta îndirjire şi dragoste, imagi- 
nîndu-şi că întreaga familie se va reuni în sfirşit, 
cu această ultimă ocazie, pentru a luaultima masă, 
în propria casă, pe propria planetă... Nu avusese 
timp sau energie de risipit; dar o pregătise, pentru 
că ceea ce simboliza era atât de important pentru 
ea. 

Şi pe urmă singurul care fusese acasă la masă 
a fost Will — şi Will fusese mînios şi ofensat pentru 
că John îşi încălcase din nou promisiunea privind 
tîrgul de ştiinţă. Will refuzase să mănînce, spu- 
nîndu-i, înainte de a pleca în camera sa trintind 
uşa, că nu-i place puiul prăjit, că nu îi plăcuse 
niciodată. Şi într-un fel, după asta, nici ea nu mai 
avusese chef să mănînce. 

„A luat din nou premiul întîi“, spuse, cînd 
John privi spre ea. 

„Un prototip al maşinii timpului, care nu func- 
ționează“, zise John, cu un zîmbet vesel care nu 
avu nici un efect. „O chestie tare pentru un puş- 
tiulică.“ 

Ea îl privi doar, strîngînd cu putere marginile 
capotului. 

John îi văzu expresia şi zîmbetul artificial îi 
pieri. „Imi pare rău pentru cină, noul pilot...“ 

Ea inspiră adînc. „John, familia ta are nevoie 
de tine aici.“ 

„Misiunea asta implică familia noastră“, spuse, 
ridicînd vocea pentru a o domoli pe a ei. „Singura 
mea condiţie pentru a accepta această misiune a 

fost să îi putem lua pe copii cu noi! Astfel încît să 
ne îndeplinim însărcinările fără a-i lăsa în urmă. 
Viitoarele generaţii vor avea o nouă casă.“ 

„Nu putem concura, John!“ Îşi auzi tonul vocii 
ridicînduse, incapabilă să se oprească. „Tu eşti 
plecat să salvezi omenirea! Aşa că ce mai contează 
că Will se vede nevoit să taie curentul şcolii pentru 
a-i atrage atenţia tatălui său? Că Penny a fost 
tirîtă acasă de agenții de securitate pentru a treia 
noapte la rînd. Sau că Judy a devenit o fantomă, 
ca şi tatăl ei?“ 

„Maureen, încerc să recuperez timpul pentru 
noua dată de lansare.“ 

„Şi eu ce crezi că fac!“ strigă ea. „Că îmi petrec 
timpul cu aiureli?“ 

John îşi întinse mîinile într-un gest inutil de 
scuză. „Știu că revizuieşti protocoalele. Voiam să 
spun că...“ 

„Și mai încerc să am grijă de doi copii care vor 
lăsa o întreagă planetă în urmă! Nu s-au seris cărți 
despre cum să te descurci în situaţia asta!“ Işi 
dădu părul pe spate. Fusese un „copil de trupă“ 
ştia cum să mute o familie de la o bază la alta, 
cunoştea disciplina, munca dificilă şi sacrificiile. 
De atîta timp jonglase cu responsabilităţile faţă de 
familie şi carieră; nu fusese niciodată uşor, dar 
meritase, pentru că le iubea pe amîndouă atît de 
mult. Dar asta... Se întoarse cu ochii plini de 
lacrimi, cuprinzîndu-se cu braţele. 

John se apropie de ea, prinzîndu-i umerii. „Şi 
poate că nu mai are nici un rost să salvezi o 
mulţime de familii, dacă nu o poţi salva pe a ta?“ 
întrebă el cu blindeţe. „Aşa e, profesore?“ 

Maureen se întoarse încet pentru a-şi privi 
soţul. Zîmbi, într-o doară la început; privindu-l în 
ochi, zîmbetul ei deveni cald şi real. „I-am spus 

mamei că se înşeală în privința ta”, murmură ea, 
cu vocea încă puţin tremurind. Rea mintindu-şi 
deodată de mama sa, cuprinsă de dor, Maureen îşi 
întoarse din nou capul privind spre fereastră. „De 
ce am îmbolnăvit Pămîntul? John, îmi este...“ Atât 
de frică. Frică de a o spune. 

„Ştiu, fetiţa mea“, şopti. O strînse în braţe ca 
şi cum ar fi fost din nou tineri îndrăgostiţi; nu îi 
mai spusese aşa de ani de zile. „Şi mie îmi este 
frică. 

Urcară, trecînd pe lîngă uşile de la camerele 
copiilor. John şovăi în faţa camerei lui Will, apoi 
intră. Maureen îl privi înaintînd în hol de-a lungul 
fişiei de lumină, pînă la patul fiului său. 

Mina lui John atinse plăcuţele de identificare 
de la gît: fuseseră ale tatălui său. John le păstrase 
ori de cîte ori acesta lipsea, adică mai tot timpul 
pe vremea războaielor mileniului. Reprezentaseră 
promisiunea Bătrînului de a se întoarce întotdea- 
una acasă... 

Şi apoi, o dată, nu se mai întorsese. 

John le purta întotdeauna, ca o amintire a 
legămîntului său de a nu repeta greşelile tatălui 
său. Pentru a-şi aminti cît de mult însemna pentru 
el familia sa. Era unul dintre lucrurile pe care ea 
le iubise la el. 

Rămase un timp îndelungat privindu-l pe Will. 
Will dormea liniştit, aşa cum ar fi trebuit să doar- 
mă cu toţii. Maureen spera ca fiul ei să aibă vise 
frumoase în această ultimă noapte 

În cele din urmă, John plecă de lîngă patul lui 
Will şi ieşi pe hol. Merseră, mînă în mînă, spre 
dormitorul care îi aştepta, şi ea stinse ultima 
lumină. 

Luminile Comandamentului Spaţialaveau să ardă 
toată noaptea, în vreme ce orele premergătoare 
lansării se scurgeau în linişte. Jupiter One stătea 
fără somn printre rampele de încărcare, ultimele 
provizii fiind ridicate în hangarele cargoului cu lìf- 
turi automate şi centuri transportoare. 

Lucrătorii umani din schimbul de noapte erau 
prea ocupați pentru a verifica încărcătura cu 
eticheta MATERIALE BIOLOGICE: A NU SE 
DESCHIDE, lăsată deoparte datorită avertis- 
mentului. O ridicară cu macaraua şi o lăsară în 
zona de depozitare desemnată. 


Smith aşteptă pină ce spaţiul din jurul contai- 
nerului fu pe deplin cuprins de linişte înainte de 
a forţa capacul şi a se ridica, blestemîndu-şi 
muşchii suferinzi şi incapacitatea lor de a se mişca 
fără a-i provoca durere. Privi în urmă cu dezgust 
spre container, apoi căută în cameră panoul de 
acces, despre care ştia că trebuie să fie pe undeva. 
Îl găsi cu privirea, exact acolo unde i se spusese că 
va fi. 

Negocierile întrerupte cu Omul de Afaceri Ano- 
nim se încheiaseră într-un mod foarte satisfăcător. 
Cînd va duce la bun sfîrşit acest ultim act de 
trădare, neplăcut de personal, va fi mai bogat 
decît ar putea visa cineva; cu excepţia sa, poate. Ce 
valoare avea demnitatea sa în comparaţie cu asta? 
În trecut pierduse lucruri mai de preţ decît dem 
nitatea. Trase panoul de acces şi urcă. 

Banii şi moartea rămăseseră singurele con- 
stante într-un univers în care Profesorul John 
Robinson făcuse posibilă depăşirea vitezei luminii. 
În mod sigur erau singurele lucruri care mai aveau 

vreun înţeles pentru el. După acest ultim act de 
sabotaj, plănuia să dispară şi să-şi petreacă restul 
vieţii într-o ascunzătoare idilică. Ce conta dacă 
prin actul său condamna lumea? Nu va fi prin 
preajmă să vadă consecințele. 

Salvatorii autoproclamaţi, de genul lui 
Robinson, îi provocau greață. Meritau să moară 
odată cu visele lor banale. Era chiar o plăcere în 
plus ca tocmai el să fie cel care va dovedi cît de 
neînsemnaţi erau Robinson şi familia sa perfectă 
pentru universul întreg. 

Smith traversă grilaj după grilaj pînă la nivelul 
inferior, căutînd aria vizată. Apropiindu-se. Îşi 
imagină feţele zimbitoare ale familiei Robinson pe 
toate memtoarele lumii cînd va fi anunţat eşecul 
Misiunii Jupiter. Ce şocant. Ce teribil... Zîmbi. 

Apoi o prăpastie se deschise înlăuntrul său, 
înghițind pînă şi acel moment efemer de satis- 
facţie. 

Crezuse că, dacă va aduna destul de mulţi 
bani, va umple golul în care se găsea sufletul său. 
Îşi dădea seama acum că nu existau destui bani în 
univers. 

Ei bine, poate cheltuirea lor va da rezultate, gîn- 
di cu amărăciune. Avea o minte strălucită; toată 
lumea o spunea. Ar trebui să poată găsi nişte mo- 
dalităţi de a se amuza cu adevărat ingenioase... 
Pătrunse într-un alt spaţiu deschis, de această 
dată cel căutat. Trase panoul de serviciu şi intră 
în nişa robotului. 

Camera era luminată slab de dispozitivele de 
serviciu, la fel ca toate celelalte; supărător, dar su- 
ficient pentru scopurile sale. 

Traversă consola principală a computerului, 
privind în jur, ascultind pentru a percepe paşi ne- 
aşteptaţi. Se gîndi cu ironie că singurul lucru de 


46 


care îipăsa era propria supravieţuire... I se părea 
ironic, pentru că viaţa sa era lipsită de plăcere. 

Smith extrase minuscula cheie de acces 
adăpostită în buzunarul de la piept al costumului 
său de protecţie. O introduse într-o Unitate Cen- 
trală de Procesare inactivă şi accesă programul de 
bază. „Mă vei ierta dacă am uitat sărutul de bun 
găsit, gigant adormit“, murmură. „Dar a sosit 
timpul să te trezeşti.“ Lovi un buton lucitor pe 
panoul ecranelor şi indicatoarele sistemului cli- 
piră. Introduse prima comandă. 

Vocea monotonă a băncii centrale a compute- 
rului răspunse: „Robotul este activat. Revizuiesc 
directivele primare: Unu, apărarea familiei 
Robinson. Doi, menţinerea sistemelor navei. Trei...“ 

„Scuteşte-mă de flecăreală, centurionul meu de 
oţel.“ Gura lui Smith se schimonosi; degetele sale 
loviră nerăbdătoare tastatura şi.vocea sintetizată 
se întrerupse. „Din păcate, mă tem că am mai păs- 
trat pentru tine cîteva însărcinări grozave.“ In- 
troduse comenzile de reprogramare şi lovi butonul 
din nou. 

„Robotul este activ“, repetă vocea, impasibil. 
„Revizuiesc directivele primare: du pă 60 de ore de la 
începerea misiunii, distrug familia Robinson. 
Distrug toate sistemele.“ 

„Acum mai merge.“ Zîmbi, scoase cheia şi o re- 
puse în buzunar. „Adio, tovarăşul meu placat cu 
platină. Despărțirea este un chin atît de dulce...“ 
'Trimise un salut în bătaie de joc robotului aşezat 
într-un ungher întunecat al camerei. „Transmite 
salutările mele în marea uitare.“ 

Părăsi tabloul de control, înaintînd spre o 
ieşire cu însemnul EVACUAREA DEȘEURILOR. 


Ce convenabil, gîndi. Se căţără înăuntru şi începu 

să se tîrască. Sursa îi spusese că pe aici va ieşi din 
navă neobservat. 

Parcursese o distanţă scurtă, cînd modulul de 
programare ataşat salopetei sale începu să ţiuie. 
Cu mîinile cuprinse brusc de nervozitate activă 
stingaci transmiţătorul. Deasupra sa apăru Omul 
de Afaceri Anonim. 

„Se pare că ţi-ai îndeplinit misiunea conform 
programului“, spuse privind în jur. „Admir atât de 
mult un act de terorism bine coordonat.“ 

În alte circumstanţe Smith s-ar fi amuzat de 
apariţia capului plutitor. Dar prezenţa lui aici îi 
punea viaţa în pericol. „Ţi-am spus să nu mă 
cauţi niciodată“, şuieră. „Transmisiunea ar putea 
fi detectată.“ 

Chipul holografic nu dădea semne de îngri- 
jorare. „Vreau doar să-mi exprim cele mai sincere 
mulţumiri pentru deplina loialitate“, spuse Omul 
de Afaceri. „Frumoasă treabă, bunule doctor. Şi 
adio.“ Zîmbi, 

Smith se încruntă nedumerit cînd faţa zîm- 
bitoare dispăru. Modulul de reprogramare începu 
să emită un sunet atît de acut încît îl dureau 
timpanele. 

Apoi interveni durerea reală, pe măsură ce mo- 
dulul care se supraîncălzea rapid arse suprafaţa 
salopetei. Smith smulse cheia din buzunar, înju- 
rînd cînd aceasta îi arse palma. 

Inainte de a-l putea arunca, modulul supraîn- 
cărcat se descărcă. Agonia îi atinse fiecare celulă 
a trupului cuprins de spasme rînd sarcina electrică 
trecu prin el pentru a se descărca în podeaua 
metalică. 

Culoarul fu din nou cuprins de linişte; o linişte 
ca de mormînt. Zachary Smith zăcea înăuntru 
complet nemișcat. 

CAPITOLUL 


ȘASE 


Complexul Comandamentului Spaţial părea 
luminat de speranţă în zorii unei noi zile cu totul 
ieşite din comun. 

În zona de lansare, în interiorul punţii lui 
«Jupiter One, familia Robinson făcea ultimele pre- 
gătiri pentru un deceniu de somn, sub privirea 
atentă a lui Judy. Will şi Penny intrară primii în 
camerele lor criogenice, purtînd costumele de 
protecţie din aliaj de argint, despre care Penny 
declarase cu ironie că îi fac să arate de parcă ar fi 
înfăşuraţi în folie de aluminiu pentru a fi băgaţi la 
congelator. 

Mai degrabă ca nişte seminţe, dormind în saci de 
argint... gîndi Maureen, privind unitatea crioge- 
nică care o cuprindea pe Penny. Alungă imaginea 
din minte. Zimbindu-i fiicei sale neastîmpărate, îi 
îndepărtă cu blîndeţe şuviţele răzvrătite de păr 
negru care îi acopereau frumoşii ochi căprui. 

„Nu, mamă!“ spuse Penny, aranjindu-le ner- 
voasă la loc. „Vogue spune că asta va fi moda peste 
zece ani.“ 

Maureen îşi retrase mîna ascultătoare, res- 
pectînd eforturile copiilor ei de a-şi face curaj, ști- 
ind cât de greu le era tuturor. 

„Putem să-i mai tăiem puţin din oxigen“, 
întrebă Will din camera criogenică alăturată, „ca 
să nu mai fie atît de enervantă cînd se trezeşte?“ 

„Chiar trebuie ca el să se mai trezească?“ 
replică Penny. 

„Gata!“ Maureen încercă să pară serioasă, dar 
rîse fără să vrea. „Întorc nava şi nu mai plecăm 
nicăieri!... Somn uşor, copii“, spuse cu blîndeţe, aşa 
cum le spunea în fiecare seară pe cînd erau foarte 
mici. i sărută pe frunte, gest care făcea parte din 
acelaşi ritual de demult, înainte de a se da înapoi 
pentru a-l lăsa pe John să îi ia locul. 

Cînd ajunse în dreptul lui Will, John îşi întinse 
braţele pentru o îmbrăţişare... exact cînd Will 
încercă să-i scuture mîna. Tată şi fiu se priviră cu 
o stînjeneală stîngace înainte ca Will să se aşeze 
resemnat în tubul său. John îi răvăşi părul şi se 
îndepărtă. Maureen păşi în propria sa unitate 
criogenică, aşteptîndu-l pe John să se apropie. „Ai 
un 6 la capitolul gesturilor paterne, profesore“, 
spuse încet. „Dar un 10 pentru silinţă.“ 

John îi sărută buzele întredeschise într-un 
zîmbet. 

Ea oftă şi îi mîngîie obrazul. „La asta ai întot- 
deauna 10.* 

John zîmbi şi intră în unitatea destinată lui. 
„Maiorule“, îi transmise lui Don West, „nava e a 
ta“. 


Don privi în sus şi încuviinţă, închizînd programul 
redundant de operaţii militare, care rula pe con- 
sola de comandă a lui Jupiter. Verificase toate 
sistemele înainte de zbor, încercînd să treacă 

neobservat în timp ce familia Robinson îşi ocupa 
locul pentru somnul de zece ani. 

Faţă în faţă cu reala familie Robinson desco- 
peri că nu îi mai putea privi ca pe un miracol pu- 
blicitar animat. Erau oameni în carne şi oase şi, 
chiar dacă erau nebuni să facă ceea ce făceau, ştia 
că aveau dreptul la o intimitate pe care prezenţa 
sa o împiedica. Și, privindu-i pe toţi împreună, 
dîndu-şi seama de încrederea pe care o aveau unii 
într-alţii... de cîtă dragoste era nevoie pentru a 
face faţă la aşa ceva... se simţi mai străin ca 
oricînd. 

Nu vru să mai vadă şi altceva. Lucrurile aces- 
tea nu făceau decît să-i reamintească cît de mult 
îşi dorise să nu fie aici şi că, spre deosebire de 
Robinsoni, nu avea deloc de ales. 

Dar acum se întoarse să-i privească, neavînd 
de ales nici în privinţa asta. „O să încerc să vă 
asigur un drum lin“, fu tot ce putu să spună. John 
Robinson dădu din cap şi zimbi, iar el bănui că a 
fost de ajuns, 

Judy Robinson păşi de-a lungul tuburilor crio- 
genice aliniate, luîndu-şi încă o dată rămas bun da 
la familia sa, în timp ce ataşa bio-monitoarele. 
Intră apoi în propriul său tub, care o aştepta la 
capătul rîndului. „Centrul Operativ, aici dr. 
Robinson. Sîntem gata.“ 

Răspunsul veni dinspre consola de comandă 
din spatele său. „Recepţionat, doctore, iniţiez 
criostaza.“ 

Impulsiv, Don traversă camera. „O singură 
întrebare, doctore“, spuse oprindu-se în faţa ei. „E 
loc în tuburile astea pentru doi?“ 


Privirea ei deveni de gheaţă. „Abia e loc pentru 
tine şi ego-ul tău, maiorule.“ Vocea ei îl lovi ca o 
străfulgerare îngheţată. 

Don se întoarse, dindu-şi palme în gînd. De cîte 
ori se apropia de ea, creierul său părea că-şi 
inversează polarităţile, transformîndu-l într-un 
idiot. Dorise doar să nu se simtă atit de singur... 

Se opri, realizînd brusc emoția pe care o zărise 
în ochii ei înainte de a-l reduce la tăcere. Se 
întoarse spre ea şi îi spuse, cu blîndețe aproape, 
„Nu te îngrijora, doctore. Fac asta tot timpul“. 
Arătă spre camera de control şi spre restul navei. 

Judy aprobă din cap, şi chipul ei se relaxă 
într-o expresie de gratitudine. „Condu cu atenţie“, 
spuse, şi un zîmbet îi înflori în cele din urmă pe 
buze. 

Norocos zîmbet, gîndi. Poate dacă ar fi avut în 
copilărie o familie ca a ei, nu una de care abia 
aşteptase să scape, ar fi ştiut cum să se poarte în 
preajma ei. 

Judy se întinse spre tabloul de control crio- 
genic şi apăsăun ultim buton. Don se trase înapoi, 
privind bio-conexiunile costumului ei şi scutul 
protector alunecînd peste ea. La fel se întîmpla 
de-a lungul întregului rînd, pe măsură ce scoicile 
rotative de sticlă ale capsulelor criogenice se 
închiseră deasupra membrilor familiei Robinson... 

în timpce gheaţa lucitoare a cîmpurilor criogenice 
îi înghiţi într-un vifor subit, ascunzîndu-i privirii 
sale. 

Cînd suprafaţa capsulelor se limpezi, o văzu pe 
Judy fixîndul cu privirea prin geamurile parţial 
acoperite de gheaţă, cu ochii nemişcaţi, fără a-l 
vedea, ca o prinţesă din basme prinsă într-o vrajă 
super-tehnologică... prinsă în nemişcare. 

Criotuburile începură să se ridice încet spre 
camerele din învelişul de deasupra sa, unde aveau 
să rămînă pînă va veni vremea să se trezească. 

Trase adînc aer în piept şi traversă puntea 
înecată în linişte pentru a-şi ocupa locul la co- 
menzi. „Centrul Operativ, aici Jupiter One. 
Robinsonii sînt înăuntru. Sîntem gata de zbor.“ 

Vocea lui Noah Freeman, comandantul postu- 
lui de control, sună ca o adevărată muzică în ure- 
chile sale atunci cînd sparse liniştea din jur: „Mai 
sînt 10 minute şi numărătoarea inversă continuă“. 

Don comută transmisia pe vizual şi zîmbi. 

Freeman şi echipajul său de tehnicieni îi apă- 
rură pe monitor, arătînd exact aşa cum și-i 
amintea după turul grăbit prin Comandamentul 
Spaţial: un adevărat haos în mişcare. Noah se 
încruntă, ocupîndu-şi locul în faţa consolei. Arăta 
chiar mai răvăşit decât cu o zi în urmă, dacă aşa 
ceva era cu putinţă. 

Doi tehnicieni făceau cu mîna, strigînd, „Hei, 
Don!“ In jurul lor, panourile de monitoare le 
dădeau acces la fiecare detaliu important al 
statutului lui Jupiter. O panoramă largă, cuprin- 
zînd perimetrul de lansare şi nava, ocupa imensul 
ecran central care acoperea în întregime un perete 
în Centrul Operativ. Işi zări chipul în multi- 
tudinea de cadre. 

Cînd îi întîlnise cu o zi în urmă, echipajul lui 
Noah îi izbise ochiu! de militar cu impactul unei 
catapulte: erau o adunătură de ciudaţi ce 
molfăiau gumă, purtînd cele mai bizare combinaţii 
de haine pe care îi fusese dat să le vadă în afara 
unui magazin de mîna a doua. 

Dar întîlnindu-i individual, vorbindu-le, urmă- 
rindule expunerea echipamentelor, îşi amintise că 

toţi erau acolo dintr-un singur motiv: erau cei mai 
buni în meseria lor. Începuse să vadă în moda 
tocilarilor un alt fel de uniformă care le proclama 
identitatea unică. 

Acum, cînd făcea ultimele verificări ale siste- 
melor şi ultimele minute se scurgeau, găsi pre- 
zenţa echipei lui Noah ciudat de liniştitoare 

„Mai e un minut şi numărătoarea inversă con- 
tinuă“, spuse Noah, deconectîndu-i imaginea de pe 
ecran. 

Celelalte monitoare îi arătară sectoarele exte- 
rioare ale navei, punţile retrăgînd u-se şi echipa- 
mentele decuplîndu-se. Deasupra, imensul dom 
începu să se deschidă. 

„Pornesc sistemul propulsor principal“, spuse 
Don. Simţi cum Jupiter prinde viaţă în jurul lui, 
părînd că nava însăşi tremură de nerăbdare să o 
ia din loc. 

„Maior, vectorul de ieşire în spaţiu este eliberat 
de trafic. Ai comanda sistemului de operare“, 
spuse Noah cu privirea concentrată pe consolă. 

„Am înţeles, Houston“, răspunse Don. Işi 
întinse mina spre tabloul de comandă lucitor. Zece 
ani. Era pe cale să-şi şteargă zece ani din viaţă 
pentru o misiune pe care orice maimuţă bine 
dresată ar fi putut-o duce la bun sfîrşit. „Maimuţa 
îi dă drumul“, mormăi şi activă motorul 

Jupiter One se desprinse, ridicîndu-se ca un 
tunet în cer, spre spaţiul întunecat. Don închise 
ochii cînd forţa de atracţie îl strivi în scaun, 
golindu-i mintea de regrete şi de orice altceva, pînă 
ce, într-un final, Jupiter lăsă cu mult în urmă gra- 
vitaţia Pămîntului, plutind lent prin întuneric 
cînd motoarele îşi opriră arderea. Gindurile îi 
redeveniră logice chiar în momentul în care trupul 

său, eliberat din strînsoarea gravității, fu împins 
în centurile de siguranță. 

„Jupiter One...“ Cînd îşi reveni, vocea lui Noah 
îi umplu urechile. „Ai ieşit din atmosfera Pămîn- 
tului“. Auzi uralele din camera de control şi în- 
cercă să zîmbească. 

Introduse comanda care avea să arunce în spa- 
tiu motoarele propulsoare şi scutul exterior. Nava 
se cutremură cînd ţişniră săgețile explozive. Işi 
privi monitoarele, în timp ce scuturile greoaie, care 
îl protejaseră pe Jupiter în timpul celui de-al 
doilea stadiu al ascensiunii lor nuclear-electri ce, se 
desprinseră plutind. 

Acum, pe ecranele sale, ca un fluture abia ie- 
şit din crisalidă, plutea Jupiter Two: nava inter- 
stelară, adevărată operă de artă, care va face 
călătoria pînă pe Alpha Prime. Nu văzuse nimic 
care să se asemene cu măiestria designului său, cu 
tehnologia plină de graţie a învelişului cu cupolă 
ascuţită. Totul era minunat la ea... cu excepţia 
faptului că îl despărţea de tot ceea ce conta 
pentru el. E 

„Motorul auxiliar al lui Jupiter One a fost 
aruncat“, spuse. „Curs spre Mercur.“ Activă 
motorul lui Jupiter Two. Motoarele cu fuziune 
prinseră viaţă, răspîndind lumina focului atomic şi 
gravitația artificială cauzată de acceleraţia navei 
îl trase înapoi în scaun. Işi verifică dispozitivele şi 
introduse coordonatele preprogramate care vor 
ghida cursul navei aproape de Soare. A naibii cale 
a laptelui, gîndi cu dezgust. 

Privi Pămiîntul dispărînd în urmă, o dată cu 
toate tentativele umanităţii de a se integra în uni- 
vers: sateliți, staţii-uzine cu gravitație zero, chiar 
şi panourile orbitale învechite, încă vizibile de pe 

suprafaţa planetei în rarele zile pe jumătate 
senine. Hiperbariera şi Stargate City... întreaga sa 
viaţă. Dumnezeule, nici măcar nu-şi luase rămas 
bun de la Jeb. Totul se întimplase atît de repede... 

Privea fix, transfigurat, în timp ce Marea 
Mărgea Albastră de pe ecranele sale se reduse la 
mărimea unei mărgele adevărate, şi ochii i se 
umeziră de dor. 

Cînd Pămîntul nu mai fu vizibil pe nici unul 
dintre ecrane, îl înlocui cu imaginea Soarelui. 
Soarele îşi dezvălui acum adevărata formă, cea 
mai apropiată stea dintre milioanele imposibil de 
numărat, vizibile acolo unde nici atmosfera, nici 
poluarea nu le ascundeau privirii. 

Nu are nici un rost să-ţi pară rău după ziua de 
ieri, băiete. Incercă să păstreze viu în memorie 
faptul că această călătorie spre o altă lume era 
poate ultima lor şansă de a salva planeta natală... 
că oricît de imperioasă sau inutilă era prezenţa sa, 
această misiune era importantă. 

Privi timpul scurs: încă treisprezece ore pînă la 
orbita lui Mercur, pînă în momentul în care va 
avea o responsabilitate, o sarcină cit de cît sem- 
nificativă de îndeplinit. şi rezemă cotul de braţul 
scaunului, odihnindu-şi obrazul în palmă. Cu cea- 
laltă mînă începu să bată darabana pe genunchi. 

Poate va trage un pui de somn. Unul lung... Se 
lăsă pe spate, închizînd ochii. 


În tot acest timp, doctorul Zachary Smith 
dormea în nişa de serviciu de la nivelul inferior; un 


somn liniştit... deocamdată. 
. 

Don se trezi cu mult înainte ca cele treisprezece 
ore să se fi scurs, Îşi ocupă timpul verificînd din 
nou sistemele şi făcînd recalibrări fără rost, 
dorindu-şi să se fi gîndit măcar să-şi ia o revistă 
sau casca VR. 

În sfîrşit, chipul de un roşu coleric al lui 
Mercur, acum aproape de dimensiunea Lunii, 
apăru plutind în mijlocul ecranului lat. De jos, 
dintr-un colţ, se ivise o margine de Soare orbitor, 
în ciuda filtrelor ecranului. Don privi imaginea de 
pe monitoare, închizînd scuturile glisante dea- 
supra hublourilor, pregătindu-l pe Jupiter pentru 
apropierea de roata gravitaţională a Soarelui. 

Acum începe distracţia. Se strîmbă. Singura sa 
răspundere în ceea ce privea următoarele 
manevre, era să îneuie uşile înainte de a merge la 
culcare. Privi peste umăr spre ultimul criotub 
deschis. Nici măcar nu va fi treaz pentru a vedea tot 
spectacolul. 

Îşi activă casca. „Houston“, spuse, „predau 
controlul computerului principal“. Unitatea Cen- 
trală de Comandă era adevăratul pilot al navei. 
Avea să calculeze unghiul exact al plonjonului 
hiperbolic prin puternicul cîmp gravitațional al 
Soarelui. Va determina orarul exact şi durata ar- 
derii motorului care nu-l va lăsa pe Jupiter pradă 
cuptorului solar, propulsîndu-l din nou în spaţiu. 
Folosind „căderea“ prelungită ca pe o şfichiuire de 
bici, îşi vor mări viteza pînă aproape de cea a 
luminii, scurtînd călătoria cu cîţiva ani. 

O dată stabilizaţi pe cursul corect, computerul 
se va ocupa de tot: menţinerea sistemelor ope- 
raţionale ale lui Jupiter, supravegherea pasa- 
gerilor îngheţaţi, eventuala corectare a traiectoriei 

şi, în cele din urmă, trezirea tuturor la sosirea pe 
Alpha Prime. 

Computerul le va face pe toate. 

„Opt ani de antrenamente de zbor“, mormăi, 
întinzîndu-şi mîinile fără astîmpăr. Băgă în 
deschizătura din consolă unul dintre cele trei 
CD-uri cu muzică pe care reuşise să le ia cu el şi 
dădu volumul la maxim. Ridicîndu-se din scaun, 
înaintă spre mijlocul punţii şi activă holograma de 
navigaţie. În aer, deasupra piedestalului, se 
formară imagini suspendate din lumini colorate, 
arătîndu-l pe Jupiter Two rotindu-se lent lingă 
Soare, în centrul graficului sistemului solar. 

„Hologramele de navigaţie funcţionează“ 
spuse, adăugînd pentru sine, „ginzeci de misiuni de 
luptă“. Punctele luminoase îi licăriră straniu pe 
chip şi pe trup cînd trecu printre ele. Marcă 
traiectoria navei pe lîngă Mercur, în jurul Soa- 
relui, într-un arc în formă de U şi mai departe în 
spaţiu. „Confirm cursul de ieşire din sistemul 
solar“, raportă conştiincios. 

'Traversă puntea spre criotubul care îl aştepta. 
„Ca să ajung să parchez automobilul familiei 
pentru un picnic interstelar...“ Intră şi comenzile 
pre-setate se activară. Bioconectorii de monito- 
rizare de pe costum îl îmbrăţişară brutal; încercă 
să nu se zbată. „Zece Campionate Mondiale de 
fotbal“, spuse, ridicînd vocea. „Nepotul meu 
terminînd liceul şi colegiul. Zece ani de ediţii ale 
revistelor Sports Illustrated cu costume de baie! 
Dumnezeu ştie cîte neveste.“ Aruncă o ultimă 
privire spre puntea automată; ascultă muzica. 
„Noah“, murmură, „zece ani sînt o viaţă de om...“ 
Ultimul înveliş i se glisă peste faţă, acoperindu-i 
ochii. 

„Somn uşor, prietene“, auzi vocea lui Noah ca 
pe o binecuvântare. 

„Nu mi-au plăcut niciodată tuburile astea 
îngheţate“, murmură, cu muşchii din ce în ce mai 
tensionaţi pe măsură ce capsula se închidea. Nici 
nu auzisem de ei... „Coşmaruri.“ Nu uisase niciodată 
că va trebui să... 

Cîmpul criogenic îl înghiţi şi în faţa ochilor 
totul deveni alb. 

Ultima capsulă se ridică încet spre locul său 
din învelişul protector, alăturîndu-se celorlalţi 
cinci care se odihneau acolo nemişcaţi, înveliţi 
într-o lumină albastră. Nava îşi continuă drumul 
prin întuneric spre întîlnirea sa cu Soarele, înso- 
ţită de muzica pe care nimeni nu o auzea. 


Smith se trezi brusc dintr-un coşmar în mijlocul... 
unui coşmar. Memoria îl scutura ca un stimul 
electric, Se căţără prin canalul de evacuare 
întunecat pînă în camera robotului. Lumina pală 
de aici i se păru strălucitoare ca lumina zilei. 
Clipind des, îşi fixă privirea pe mîna tremurătoa- 
re; văzu în palmă urmele arse ale circuitelor 
aparatului de comunicare. 

Privi în dreapta şi în stînga, încă doar pe ju- 
mătate convins că nu avea un vis oribil. Privi în jos 
spre ceas, verificînd timpul, şi sentimentul se 
acutiză. 

Se îndreptă împleticindu-se spre ecranul exte- 
rior şi lovi butonul de pe panoul cu ecrane de de- 
desubt. Scutul superior se deshise. 

Privi afară în spaţiu. 


59 


Smith rămase un timp îndelungat cu privirea 
fixă, cu mintea la fel de golită ca noaptea de afară. 

Consola computerului din spatele său se activă 
dintr-o dată, readucîndu-l la realitate tocmai la 
timp pentru a vedea ceva mişcînd în cealaltă parte 
a camerei. Aşteptîndu-se să fie vreun membru al 
echipajului, mintea sa se lupta acum să înţeleagă 
ce-i cu lucrul acela extraterestru care se des- 
prindea din locaşul din perete. 

Robotul. O imensă maşinărie industrială cu 
două rînduri de braţe, arătînd ca un mixaj genetic 
între om şi greiere. Fusese proiectat pentru munca 
de construcţie în spaţiu, dar programat pentru a 
avea grijă de Jupiter Two în timpul călătoriei spre 
Alpha Prime. 

Cu siguranţă că nu avea încă ce face. 

Numai că el îl reprogramase. 

„Nu!“, şopti. Încercă să activeze modulul de 
programare ars, pe care îl folosise cu o seară în 
urmă. Cheia de acces era inertă aşa cum ar fi tre- 
buit să fie şi el. 

„Dezactivează programul“, ordonă cu voce tare. 

Indiferent, robotul îşi folosi braţele proiectate 
pentru lucru ca să se desprindă complet din 
dispozitivul de ancorare. Rulă înainte în nişă pe 
şenile flexibile. „Familia Robinson“, spuse. 
„Bistruge.“ Indiferenţa care răzbătea din vocea sa 
mecanică îl înfioră. 

„Opreşte-te“, ordonă mai tare. „Dezactivează 

Robotul înaintă fără ezitare. „Toate sistemele 
operaţionale: Distruge.“ 

Îşi dădu seama care era ţinta sa... puntea, 
aflată la nivelul superior. Inşfăcă o cheie din 
consola de scule şi alergă după el. Nu-i păsa dacă 
Robinsonii mureau. Nu-i păsa dacă lumea întrea- 

gă murea. Dar dacă robotul ajungea în camera de 
comandă, era un om mort. 

Cînd se apropie, robotul îşi balansă cu agre- 
sivitate braţul fără a privi în urmă. Il nimeri în 
piept aruncîndu-l ca pe o muscă. Se izbi de consola 
care făcea legătura între nişa de serviciu şi 
computerul central al navei; circuitele ţiuiră şi 
pocniră, în timp ce el luneca spre podea. 

Robotul înaintă, netulburat, cu o singură 
comandă în sistemele sale logice: „Jupiter Two: 
Distruge 


Cam la 60 de milioane de mile în urmă, pe ju- 
mătatea întunecată a Pămîntului, ecranele întu- 
necate din sala liniştită a Controlului Misiunii 
prinseră viaţă. Annie, singurul tehnician de veghe 
peste noapte, ridică surprinsă privirea de pe 
chitară. Se aplecă înainte, se uită cu atenţie şi îşi 
activă microfonul. „Să-l trezească cineva pe şef“, 
spuse. 


61 


CAPITOLUL 
ȘAPTE 


Robotul intră pe puntea lui Jupiter şi se opri; 
unitatea centrală de procesare aprinse luminile şi 
îi furniză instantaneu schemele fiecărui echipa- 
ment înregistrat de senzorii săi. Se mişcă spre 
zona criogenică, ridicîndu-şi braţele cu un arc de 
energie între cleştii de sudură. 

Computerul principal, care controla fiecare 
acţiune a robotului, cunoştea totul despre oamenii 
ţinuţi acolo în animaţie suspendată: acele ciudate 
com putere organice; sisteme atit de fragile, atît de 
uşor de distrus. Ştia cum să-i întreţină, cum să-i 
repare... cum să-i elimine. Oamenii îl programa- 
seră şi el îşi cunoştea datoria: „Sistemele de somn 
criogenice: Distruge.“ 

Robotul lansă o descărcare energetică, arun- 
cînd în aer consola ce controla dispozitivele crio- 
genice. Alarma se declanşă cînd tuburile începură 
să coboare. Electricitatea licărea de-a lungul tru- 
purilor adormite. 

Robotul înaintă spre piedestalul de navigaţie. 
Se opri, cu faţa spre holograful din centrul punţii, 
observînd frumuseţea misterioasă a display-ului. 
Intre cleştii săi începu să scînteieze o altă undă 
energetică. Robotul înţelese mult mai clar funcţia 
şi menţinerea acestor sisteme. Inţelese ce trebuia 
să facă. „Sistemele de navigaţie: Distruge.“ 

În fluctuàția luminoasă a alarmei, Sala Contro- 
lului Misiunii se lumină ca un tablou de navigație 
cînd tehnicienii epuizați loviră consolele. 

Noah se năpusti în cameră, părînd neschimbat, 
cu excepţia expresiei întipărite pe chip. Impietri, 
uitîndu-se fix la indiciile dezastrului, afişate pe 
toate monitoarele. Ce dracu? Ce dracu'...? „Mi- 
siunea s-a încheiat!“ ţipă. „Treziţi-i!“ 

Oamenii săi executară ordinul înainte ca el să 
termine propoziţia. Annie îşi verifică pupitrul, cu 
faţa încremenită. „Nici o reacţie, domnule“, spuse. 


Smith ajunse pe punte, cu fruntea sîngerînd după 
lovitura robotului, tocmai în momentul în care 
acesta trăgea asupra ariei de navigaţie. Țipă cînd 
piedestalul explodă şi harta stelară holografică se 
întrerupse. Alte semnale de alarmă începură să 
ţiuie cînd sistemele de navigaţie ale navei se 
opriră, lăsînd nava fără protecţie, prinsă în ma- 
reea atracției gravitaționale solare... 

Robotul înaintă spre centrul de comandă. 

Smith se îndreptă împleticindu-se spre 
criotuburi cînd văzu cum le învăluie flăcările şi 
fumul. „Treziţi-vă, fir-aţi voi să fiţi!“ Incepu să 
lucreze frenetic la consolă, nemaiştiind dacă vor- 
bea cu Robinsonii sau cu rămăşiţele comenzilor, 
„Nu pot să pun capăt de unul singur iadului 
ăstuia!“ 

Privirea i se opri pe un panou de protecţie care 
avea scris DEZACTIVARE DE URGENŢĂ. ÎI 
zdrobi cu o lovitură de pumn. Privind în sus, văzu 

cum siluetele din tuburile coborîte la întîmplare 
încep să strălucească... toate cu o singură excepţie. 

Cu colţul ochiului zări o străfulgerare arcuind 
din nou între cleştii robotului. „Sistemele de co- 
mandă: Distruge.“ Robotul îşi ridică braţele, 
ţintind. 

Alte semnale de alarmă se activară în momen- 
tul în care criotuburile începură să se deschidă. 
Robotul se răsuci pe şenile. „Familia Robinson: 
Distruge.“ 

Văzîndu-l că se apropie, Smith plonjă în fum şi 
găsi o ascunzătoare. 


John Robinson fu trezit brutal din somnul adînc şi 
golit de vise, de ţiuitul alarmelor, de fum şi de 
explozii. Făcu primul pas pentru a ieşi din criotub 
şi încremeni cu privirea ţintuită asupra haosului 
provocat de violența unui robot de întreţinere, 
lovit de amoc. 

Se aruncă afară din tub şi se rostogoli pentru 
a distrage atenţia robotului de la zona criogenică, 
folosindu-şi instinctul de supravieţuire datorat 
antrenamentului militar din tinereţe. „Maureen!“ 
ţipă, călăuzit de un instinct la fel de ascuţit. 
„Copiii!“ 

Maureen rămase nemişcată preț de cîteva 
fracțiuni de secundă, înainte ca acelaşi instinct să 
o determine să se mişte. li trase pe Penny şi pe 
Will afară din unităţile lor, adăpostindu-i în spa- 
tele unei staţii de lucru, exact în momentul în care 
robotul le distrugea capsulele. 

John înşfăcă o armă dintr-un suport din pe- 
rete. „Dezactivează piedica“, rosti răsucindu-se. 

„Amprenta vocală confirmată“, răspunse arma. 

John trase. Descărcarea laserului izbi capul 
robotului, făcîndu-l să se învîrtească. 

Robotul se stabiliză şi se întoarse spre el. Nici 
un efect 

John se retrase în spatele unui pupitru de co- 
mandă cînd acesta lansă un fulger dintre cleştii 
ridicaţi. Explozia făcu praf pupitrul şi îl izbi cu 
spatele de un perete, făcîndu-l să scape arma. 


„Tată! ţipă Will, privind şocat de lîngă mama sa. 
Dacă nici măcar un laser nu a putut opri robotul 
Dar nu stingi focul cu foc; îl stingi cu apă. Will izbi 
cu mîna butonul liftului, plasat în suportul din 
spatele său. Cînd îl văzu coborînd, se strecură pe 
sub braţul mamei sale şi sări spre el. 


„Will, stai!“ Maureen se aruncă în urma lui, dar îi 
scăpă ca un iepure speriat. De cealaltă parte a 
camerei, robotul se întoarse, urmărindu.-l cu bra- 
tele ridicate. 

Don West sări în spatele maşinăriei cînd 
aceasta trase; fecul nimeri aiurea, şi Will se lăsă 
să alunece de pe podea în liftul care dispărea. West 
se prinse de carapacea robotului, luptîndu-se să-i 
deconecteze sursa. 

Robotul trimise o pulsiune electrică prin în- 
velişul metalic, aruncîndu-l cît colo pe West.- 
Acesta fu proiectat la podea, ca o păpuşă de cârpă 
şi costumul său criogenic începu să lucească scurt- 
circuitat, cu legăturile arse şi rupte. 

Capul plat al robotului se răsuci. Îşi fixă ochiul 
roşu cu senzor asupra ultimului loc în care se mai 
ascundeau oameni. Trupul său greoi, de insectă, 
alunecă pe şenile printre ruinele fumegînde; 
fulgerul ameninţător îi arcui între clești. 

Maureen îi întoarse spatele, făcînd din propriul 
său corp un scut pentru fiica sa. „Nu te uita, co- 
pile“, murmură. Închise ochii, cu trupul paralizat 
în aşteptarea exploziei care avea să o lovească, 
aşteptind... è 

Nu se întîmpla nimic. Incă nu se întîmpla nimic. 

După o veşnicie, privi din nou peste umăr, cu 
chipul împietrit. 

Robotul stătea nemişcat, cu braţele coborîte 
paşnic pe lîngă corp. Văzu cum circuitele sale trec 
de la „pornit“ la „veghe“. 

De partea cealaltă a camerei, Will coborî din 
lift ţinînd triumfător micul pupitru pirat — cel pe 
care ea jurase de atîtea ori că i-l va lua pentru tot- 
deauna. „Robot“, spuse el. „Intoarce-te la locul tău 
şi dezactivează-te.“ 

„Ordin acceptat“, spuse robotul. 

Plină de uimire şi de neîncredere, Maureen 
privi cum robotul înaintează ascultător prin fum, 
spre lift. Soţul său şi Don West se ridicară încet 
pentru a-l privi. 

Will îi zîmbi larg, cu privirea exprimînd ceva 
de genul, i-am spus eu, mamă... 

li scăpă un hohot isteric de rîs; rîse din nou 
privindu-l plină de mîndrie şi iubire. Aşa tată, aşa 
fiu... 

„Dacă familia nuvine la tîrgul de ştiinţă“, spu- 
se Will, uitîndu-se în jur cu satisfacţie, „aducem 
tîrgul la familie“. 

„Lăudărosule“, murmură Penny, răsărind din 
spatele mamei sale. Dar un zîmbet de admirație îi 
înflori fără să vrea la colțul buzelor. 

„Unde-i Judy?“ întrebă Maureen deodată. O 
apucă înapoi, spre aria criogenică, prin mirosul de 
fum şi printre circuitele scăpărătoare. 

John se aplecă, oferindu-i o mînă de ajutor lui 
Don West, care se străduia să se ridice. „La pic- 
nicul următor nu mai invităm roboţi“, murmură 
West cu greutate, încercînd să îşi revină. Se 
îndepărtă de John cu o înclinare din cap, tuşind 
cînd înaintă prin fum spre zona de comandă. 

Puntea devenise o scenă din Infernul lui Dante: 
foc, fum şi rămăşiţe chircite pretutindeni. Aria de 
navigaţie dispăruse după ce piedestalul său fusese 
distrus. 

Dumnezeule... Privirea lui John se opri asupra 
ecranului exterior lovit de descărcări fulgerătoare. 
Alergă spre locul său la pupitrul de comandă şi 
începu să lucreze. 

Alături, Penny se aşeză în faţa unei alte con- 
sole intacte, încercînd să repornească sistemele 
impotriva incendiilor. Pe ecranul ei clipi SISTE- 
ME ANTIINCENDIU“ — şi apoi deodată se făcu 
negru. Consola muri într-o ploaie de scîntei elec- 
trice. Penny îşi încleştă pumnii îndepărtîndu-se în 
grabă de tastatură. „Vreau să merg acasă acum...“, 
spuse, cu tonul vocii oscilînd între umor şi lacrimi. 
Işi frecă mîinile rănite şi se întoarse la lucru. 

„Nu avem informaţii de navigaţie“, spuse John 
către West. „Sistemul a căzut complet.“ Lovi un 

buton de pe braţul scaunului. Scaunul îl ridică 
spre panoul de acces din tavan. Îl glisă şi intră să 
lucreze la circuitele interne. 

Jos, Penny stabilizase sistemele antiincendiu. 
Stingătoarele se activară de jur împrejurul 
camerei, înăbuşind vilvătăile cu spumă chimică. 


„Nu reuşesc să îndepărtez scutul“, raportă Don. „O 
să încerc prin telecomandă.“ 

Străbătu vălul de fum din cameră. Cînd trecu 
pe lîngă locul lui Will auzi un geamăt. Se aplecă 
prin fumul greu, orbecăind pe podea, pînă ce dădu 
de ceea ce părea a fi un corp omenesc, şi îl trase în 
sus. „Smith?“ spuse cu neîncredere. „Ce naiba?“ 

Smith începu să se zbată, tipînd: „Dă-mi 
drumul! Lasă-mă în pace!“ Don nu ținu seama de 
bîlbîielile incoerente şi îl ţinu strîns pînă ce mintea 
lui Smith se limpezi. 

„Maior West“, mormăi Smith, recunoscîndu-l. 
„Slavă Domnului că eşti tu! Eu... eu făceam o 
verificare de ultimă oră... cineva m-a lovit pe la 
spate.“ şi duse mîna la cap, cutremurîndu-se. 
Don îi văzu urma de sînge uscat de pe faţă. 

Apoi surpriza şi grija dispărură. Se întinse, 
apucînd mîinile ridicate ale lui Smith. 

În palma lui Smith era o arsură perfectă, lă- 
sată de modulul de reprogramare... dar nu unul 
cunoscut lui. „Tehnologia Rebeliunii“, spuse Don 
cu voce răguşită. „Eşti un nenorocit de spion!“ Îşi 
dădu seama de consecinţele acestui fapt chiar 
înainte de a rosti aceste cuvinte. „Tu ai provocat 
asta.“ 

Îl trânti pe Smith cu toată puterea de perete, 
apoi îl tîrî spre aerisire. Lovi cu un pumn butonul 
de acces şi trapa interioară se deschise larg. 

„Stai“, biigui Smith speriat. „Ce faci?“ 

„Arunc gunoiul.“ Don îl împinse, forţîndu-i 
trupul să treacă prin deschizătură. 

„Ajutaţi-mă careva! Vă rog!“ vocea disperată a 
lui Maureen Robinson străbătu cu greutate vălul 
de furie. 

Don privi în urmă, ţinîndu-l strîns pe Smith. O 
văzu pe Maureen stînd lîngă consola criogenică, 
dîndu-şi seama de-abia atunci că una dintre uni- 
tăţi nu se deschisese. Cîmpul criogenic licărea cu 
intermitențe; ceea ce văzu îl tulbură. Cine? Judy 

„Motorul de dezgheţare este stricat!“ strigă 
Maureen. „Nu pot să o eliberez. Moare.“ Ochii ei 
căutau pe cineva care să cunoască tehnologia 
criogeni că. 

El nu ştia. Atunci cine?... Doar Judy. 

Smith îşi eliberă o mînă şi, mişcînd use, îl poc- 
ni pe Don cu palma peste bărbie. Don se clătină; 
se întoarse spre el cu o furie care anulase'durerea. 

„Atinge-mă şi fata moare —“ spuse Smith cu 
privirea arzînd. 

Don îngheţă, la un pas de a sfărima gîtlejul lui 
Smith. 

„Doctorul acestei misiuni are o mică indispo- 
ziţie“, murmură Smith privind spre aria crioge- 
nică. Lui Don i se păru că desluşeşte o undă de 
sarcasm, că mintea lui Smith era ceva neomenesc 
într-un corp sfrijit. „Pot să-i salvez viaţa“, spuse 
Smith. „Dar numai dacă tu o cruţi pe a mea.“ 

Psihopat nenorocit. Don îl strînse şi mai tare. 
„Nu cad la învoială cu un om mort“, spuse. Nu 
vorbise niciodată mai serios. 

„Mă omori pe mine, omori şi fata“, mormăi 
Smith. „Cît valorează răzbunarea ta?... Maiorule?*“ 
Smith se uită în ochii lui Don; un zîmbet uşor îi 

apăru pe buze. „Bineînţeles, o să am cuvîntul tău 
de ofiţer că o să mă laşi în viaţă.“ 

Don ezită, controlîndu-şi cu greu mîinile tre- 
murînde. În cele din urmă îi dădu drumul lui 
Smith. Îl urmări, pentru a fi sigur că merge direct 
spre consola criogenică. 

Deodată consola de comandă la care lucra John 
Robinson se animă. „... este Centrul Operativ. Mă 
auziţi? Jupiter Two, aici...“ 

Don se uită spre Robinson. „Motoarele auxi- 
liare funcţionează“, spuse Robinson, neacordînd 
atenţie la ceea ce se întîmpla jos. „Scuturile... sînt 
bine!“ 

Don se îndreptă spre ecranul exterior cînd scu- 
turile începură să se deschidă. O strălucire para- 
lizantă îl orbi. Soarele enorm, imposibil de evitat, 
umplea întrega panoramă. 

„Uooh...“ şopti, rămas fără cuvinte. 

Faţa lui Noah Freeman apăru pe ecran. „Ai 
ieşit de pe traiectorie!“ spuse Noah. „Eşti prins de 
atracţia gravitaţională solară.“ 

Don îşi mută privirea de pe suprafaţa Soarelui 
spre Noah. Se strîmbă. „Deci asta reprezintă 
mingea aia măreaţă?“ Centrul Operativ avea un 
dar înnăscut pentru eufemisme. 

De pe Pămînt, Noah îşi privea ecranele văzînd 
acelaşi lucru ca şi Don. Buzele lui Noah se miş- 
cară, fără a se auzi vreun sunet. Don îşi dădu sea- 
ma că înjura. 

„Noah“, spuse cînd scaunul lui John coborî lîn- 
gă el, „cum se face că nu vorbim niciodată cînd 
lucrurile merg bine?“ 

„Estimăm 7 minute pînă ce scutul exterior în- 
cepe să se topească“, spuse Noah, calm şi la obiect 
de parcă ar fi dat lovitura de teatru. 

Îidă mîna să stea calm, fir-ar al naibii. Don se 
aşeză în scaunul de pilot. E la 60 de milioane de 
mile depărtare. 

Stînd pe puntea în ruină, hoJbîndu-se la gura 
căscată a Soarelui, îşi dădu în sfîrşit seama de ce 
misiunea avea nevoie de un pilot adevărat... 

„O să încerc să ajung la minele de pe Mercur“, 
spuse, lucrînd deja la tastatura consolei. 


CAPITOLUL 


OPT 


Pe punte Maureen Robinson lucra împreună cu 
Smith, urmîndu-i întocmai instrucţiunile succinte 
în încercarea de a-şi salva fiica din criotubul 
deteriorat. Ea observă îndemînarea lui evidentă şi 
experienţa; le respecta aşa cum le respectase în 
timpul lunilor de pregătire pentru această misi- 
une. Arunca din cînd în cînd cîte o privire spre 
John şi Don West care lucrau ca apucaţii la co- 
menzi; văzu Soarele imens, de un galben violent, 
umplînd ecranul. Nu simţea decît nevoia acută de 
a o salva pe Judy. 

„O să am nevoie de targa portabilă a doctorului 
Robinson“, spuse Smith deodată. „Cred că este 
Tise 

„O aduc!“ Penny se ridică, alergînd spre lift 
înainte ca Maureen să-şi dea seama de înţelesul 
cuvintelor: Judy era aproape eliberată din tub. O 
cuprinse o senzaţie de imensă uşurare. Prima şi 
cea mai grea parte era aproape terminată. 

Şi cu aceasta, autocontrolul ei iluzoriu se sfă- 
rimă şi toate emoţiile reprimate ieşiră la supra- 
faţă. 

Privi spre Smith cu o oarecare neîncredere, 
- simțindu-se de parcă nu îl mai văzuse pînă atunci 
— dîndu-şi seama că nu-l cunoscuse niciodată ca 

persoană cît lucraseră împreună. „Am avut în- 
credere în tine“, spuse, auzindu-şi tonul acuzator al 
vocii. „Ai încercat să-mi ucizi familia...“ 

Smith ridică o sprînceană, de parcă ar fi fost 
acuzat de lipsă de maniere. „Existenţa nu ne oferă 
nimic în afara unui şir fără sfîrşit de trădări.“ 

Ea îl fixă cu privirea, întrebîndu-se care dintre 
ei doi a înnebunit. 

Se uită spre ea; privirea lui era clară şi rece. 
„Există o altă lume în spatele lumii ăşteia, profe- 
sore Robinson“, spuse cu blîndeţe, de parcă ar fi 
vorbit unui copil. „Minţi o dată, înşeli de două ori 
şi totul devine limpede... Nu-mi interpreta eronat 
decepţia drept o lacună de caracter. Este o alegere 
filosofică, o înţelegere profundă a universului.“ 
Gura i se schimonosi. „Este un mod de viaţă.“ 

„Eşti un monstru“, spuse ea cu o furie mai 
potolită. 

„Poate“, replică Smith. „Dar sînt singurul care 
îi poate salva viaţa fiicei tale.“ Făcu un semn spre 
Penny care cobora din lift, trăgînd targa pluti- 
toare. 

„Foarte bine, Penny scumpo“, spuse pe un ton 
amabil, cum Maureen îl considerase întotdeauna, 
pînă în acea zi. Acum însă i se părea exagerat de 
îndatoritor, de parcă şi-ar fi bătut joc de ei toţi. 
„Am nevoie de tine să tai curentul, la comanda 
mea.“ 

„Chiar trebuie să-mi spună «scumpo»?“ se 
strimbă Penny. Nu-l plăcuse niciodată pe Smith. 
Maureen îşi spusese întotdeauna că este doar din 
cauza naturii cinice a lui Penny. Dar poate că pînă 
la urmă Penny fusese cel mai bun judecător al firii 
umane. 

„Profesore, mă vei ajuta să ridic corpul“, dictă 
Smith, întinzîndu-i lui Penny o cheie, fără s-o 
privească. Cînd fuseră gata se uită din nou spre ea 
şi zîmbi. „Penny,... scumpo... Acum.“ 

Penny îşi privi mama, cu faţa roşie de neîn- 
credere şi furie. Maureen ridică din umeri. 

Penny ridică cheia, lovind unitatea de alimen- 
tare, dorindu-și să fi fost ţeasta lui Smith. Cîmpul 
criogenic se dezactivă într-o clipită. Tubul se 
deschise; monitorul de lîngă Judy indică absenţa 
semnelor vitale cu un piuit dezolant. 

„Nu respiră!“ Maureen apucă trupul fără vlagă 
al fiicei sale şi o ridică de pe targă. 

„La infirmerie“, spuse de această dată doctorul 
Smith pe care şi-l amintea. „Mişcă!“ 

Împreună împinseră targa printre uşile 
distruse spre lift. 

Uşile se închiseră şi liftul începu să coboare. 
Observară cu greu mersul ezitant al navei care se 
cutremura, în încercarea de a scăpa de atracţia 
Soarelui. 


Don înjură cînd ultima sa încercare de a elibera 
nava de atracţia gravitaţională a Soarelui eşuă. 
„Soarele nu ne dă drumul“, spuse în microfon. 
„Noah, am nevoie de variante!“ 

„Maior West“, spuse Noah într-un tîrziu, pe un 
ton netulburat de profesionist, „nu putem preve- 
dea accidentele.“ 

Don privi ecranele. ra 

Cînd Noah îi văzu expresia murmură: „Imi 
pare rău, Don...“ 

„Trebuie să transferăm întreaga energie în 
motoare“, spuse Robinson în timp ce lucra. ,„Redi- 
recţionez sistemele de menţinere ale vieţii.“ 

Don nu spuse nimic atunci cînd sistemele ne- 
esenţiale de menţinere a vieţii se opriră. Robinson 
se prea poate să fie un geniu, dar viziunea unui 
fizician asupra universului era ca un joc VR unde 
orice se putea întîmpla. Don trăia în universul 
real, unde un bun pilot ştia ce înseamnă impo- 
sibilul... 

Dar asta nu însemna că nu o să încerce im- 
posibilul. 

Miezul propulsor de pe indicatoarele sale sem- 
nala o creştere a energiei. „Robotica“, spuse 
Robinson; oprind sistemul, capacitatea motorului 
crescu din nou. 

„Sistemele medicale.“ 

Cînd Robinson transferă energia, sistemele 
deteriorate cedară. Electricitatea arcui peste 
console, distrugîndule parţial; MANEVRĂ ERO- 
NATĂ clipi pe monitorul său, ATENŢIE: SIS- 
TEMELE MEDICALE DISTRUSE. „Nu!“ hohoti 
Robinson sărind din scaun. „Judy!“ 


„Nu înregistrez funcţii cardiopulmonare sau res- 
piratorii“, spuse Smith. 

Maureen privea fix scanerele de deasupra me- 
sei pe care zăcea Judy. O schemă holografică a 
trupului ei tremura în aer, deasupra celui încă 
înfricoşator de real. Inima îi era luminată în roşu. 

Smith activă programul de stimulare cardiacă. 
„La o parte“, spuse. 

Trupul lui Judy tresăltă pe masă, inima holo- 
grafică bătu o dată, apoi se opri. 

„Din nou“, spuse Smith tăios. „La o parte.“ 

Luminile clipiră pe bio consolă şi holograma se 
stinse. 

Lui Maureen i se tăie respiraţia. „Moare!“ 

Smith cercetă camera din ochi, căutînd un 
echipament care să funcţioneze. Nu exista nici- 
unul. Se aplecă deasupra trupului lui Judy şi în- 
cepu stimularea cardiacă manuală, presîndu-i 
sternul, forţîndu-i inima să bată printr-o puternică 
presiune fizică. „Hai, copile“, murmura. „Luptă. 
Pune puţin suflet!“ Judy nu reacţionă şi Smith se 
dădu un pas înapoi, începînd să-i lovească pieptul 
precis şi ritmic: 

Maureen îl privea albă ca varul. Aproape că 
Smith părea din nou uman, aşa cum era prins în 
munca de doctor — de parcă ar fi contat pentru el 
cu adevărat dacă salva viaţa fiicei ei, de parcă 
omul pe care ea îl văzuse în el încă exista undeva 
înlăuntrul lui. 

Dar apoi înţelese ce spunea răsuflînd din greu 
în timp ce izbea continuu inima încăpăţinată a lui 
Judy: „Viaţa... pe care o salvez... poate fi... a mea...“ 

Se. opri deodată, apropiindu-şi urechea de 
pieptul lui Judy. Li controlă pulsul şi zîmbi 

Maureen îl împinse. „Judy? Fata mea...“ 

Judy clipi şi deschise ochii; reuşi să zîmbească 
slab. „Ar trebui să pari mai puţin îngrijorată“, şop- 
ti stins. „Altfel poţi speria pacientul.“ 

` Maureen îşi ridică:privirea spre Smith, fără a-i 
păsa deodată dacă era cel mai odios monstru. 
„Mulţumesc“, spuse din toată inima. 

„Cred că am dovedit că binele familiei tale este 

foarte important pentru mine“, spuse Smith 

răspunzîndu-i la zîmbet. „Eşti o femeie de treabă, 
profesore Robinson, oricine vede asta. Poate dacă 
l-ai convinge pe soţul tău să aibă încredere în 
mine...“ Ochii îi luceau. 

Maureen apucă un laser medical din suportul 
fixat în perete. I-l lipi de frunte, cu o expresie mai 
rece decît a lui. „Ai grijă de Judy Smith. Pentru că 
respiri atîta timp cît şi ea respiră.“ 


„Breşă cauzată de căldură în 40 de secunde“, 
anunţă computerul. 

Pupitrul indica o capacitate a motorului de 
150%. „E toată puterea de care dispunem“, spuse 
Robinson. 

Don dădu din cap. „Accelerez. Pornim.“ Activă 
propulsoarele principale. Vibraţia scutură nava ca 
pe o jucărie în gura unui cîine, timp în care toată 
puterea disponibilă era folosită pentru a învinge 
gravitația, într-o ultimă încercare de a-l elibera pe 
Jupiter. 

Zadarnic. i 

„Nu se poate desprinde!“ Don opri motoarele 
înainte ca forțele contradictorii să facă nava 
bucăți. „Nu are destulă propulsie.“ Clătină din cap, 
privind fix ecranele în timp ce Jupiter îşi reluă 
căderea lină spre suprafața Soarelui. 

„Trebuie să existe o cale!“ spuse Robinson, 
cercetînd panourile de control. 

Don se întrebă dacă Robinson vorbea cu el sau 
cu Dumnezeu. Pentru că singurul lucru care îi mai 
putea salva era un miracol... 

Don se răsuci în scaun privindu-l pe John. 
„Asta e.“ 


„Ce e?“ întrebă Robinson întorcînd capul; dar 
Don îşi ridicase deja scaunul spre panoul de acces 
al hipermotorului. 

„Dacă nu putem ocoli Soarele“, strigă Don, „tre- 
buie să trecem prin el! Folosind hipermotorul.“ 

„Dacă îl pornim fără a avea o poartă, putem fi 
aruncaţi oriunde în galaxie!“ Robinson se ridică, 
dezaprobindu-l printr-o mişcare a capului. 

„Oriunde e mai bine decît aici“, spuse Don. 

Robinson îl privi fix. Apoi se repezi la consolă, 
deschizînd un panou. Scoase două chei, aruncîndu-i 
una în sus lui Don. Introducînd cheia în consolă 
spuse: „La comanda mea“. 

Don introduse a doua cheie în consola de 
pornire. 

„Trei-doi-unu“ rosti Robinson, „porneşte.“ 

Răsuciră cheile. 

Imaginea Controlului Misiunii de pe ecranele 
de jos se risipi într-o explozie statică. Don auzi cu 
greu o voce spunînd: „Recepţionăm radiaţii locale 

distorsionate. Probabil că se sfărîmă.“ Il auzi pe 
Noah ordonînd: „Arată-mi cifrele alea, Annie.“ 

Şi ultimul lucru înainte de a pierde contactul 
fu vocea lui Noah Freeman jubilînd ciudat, „Fir-aş 
al naibii“ 

Don comută ecranele pe vedere exterioară: 
imaginile îi dezvăluiau învelişul lui Jupiter ca o 
farfurie lucind asemenea unei torţe, risipind pică- 
turi de aliaj care dispărură în munţii mişcători de 
gaz supraîncălzit acumulaţi sub ei. 

„Atenţie“, spuse computerul. „Breşă cauzată de 
căldură.“ 

Dar acum el trăia într-un univers al fizicieni- 
lor... Privi cum segmentele hipermotorului întinse 
de-a lungul perimetrului navei se umplură de 

energie şi cum un scut strălucitor înveli nava. 
Atenuatorii se încărcară şi nava păru că se alun- 
geşte pe măsură ce alunecă în altă dimensiune. 
Faţa de foc a Soarelui se schimonosi ciudat cînd 
hipermotorul deformă spaţiul din jurul lor. 

„Hipermotorul funcţionează sută la sută“, sp w 
se Robinson. „Maiorule, ai comanda.“ 

Faţă în faţă cu Soarele flămînd, Don zîmbi a 
îndoială şi încredere în acelaşi timp. „Să vedem ce 
poate face copilaşul ăsta...“ Porni hipermotorul. 

„Tată!“ spuse Will Robinson, în spatele lor. 

Cu colţul ochiului, Don îl văzu pe Robinson 
sărind de pe scaun şi traversînd puntea către fiul 
său, Deschise gura să... 

Inainte de a-i putea atrage atenţia, totul se 
schimbă. 

Robinson şi fiul său fuseră azviîrliţi de atracţia 
gravitaţională bruscă, în momentul în care un val 
invizibil de energie transformatoare căzu asupra 
lor. Jos îi surprinse pe Maureen şi Penny, pe 
Smith învelind-o pe Judy în pături antitermice; îi 
mătură pe toţi. 

Cînd îl smulse pe Don din scaun, învelişul 
începu să se şteargă şi părţi din navă dispărură la 
întîmplare. 

Acelaşi val le traversă minţile deodată, oprin- 
du-le firul gîndurilor pe măsură ce imposibilul 
devenea realitate; trupurile lor îngheţară în mij- 
locul zborului, o dată cu timpul însuşi cînd univer- 
sul se răsturnă... şi ce se întîmplă după aceasta 
depăşi orice imaginație. 

În Centrul Operativ reprezentarea grafică a lui 
Jupiter începu să pîlpiie, cufundîndu-se în ima- 
ginea Soarelui. Noah se uită fix la ecran cînd 
Annie spuse: „Nu o putem urmări, domnule“. 

Noah nu se mai precipită inutil, murmurînd, 
„Domnul să vă aibă în pază...“. 


Prima limbă de foc atomic atinse învelişul alungit 
al lui Jupiter Two; dar strălucitoarea siluetă 
intangibilă îi depăşea puterile. 

Nava lunecă spre Soare, nevătămată, de nea- 
tins, cu discul său translucid subţiat ca o aţă, 
înainte de a dispărea din spaţiul cunoscut într-o 
licărire bruscă de lumină. 

CAPITOLUL 


NOUĂ 


Lumea fără nume se desfăşura în vid, în jurul 
unor stele duble îndepărtate, netulburate de eoni. 
Pînă în acel moment. Cu mult deasupra supra- 
feţei roşii, o gaură de vierme se deschise în spaţiu 
şi o navă alunecă în vidul nemişcat. Era Jupiter 
Two. 
Lumea fără nume nu va mai fi aceeași. 


Maureen Robinson îngenunche lîngă Judy, 
asigurîndu-se că fiica ei era bine, şi nu prea 
amețită pentru a-i spune ce era în neregulă. Acel 
Ceva năucitor care îi lovise pe toţi nu lăsase nici 
un efect secundar vizibil, cel puţin nu aici jos. 
Smith părea că amuţise; dar cel puţin pentru ea 
asta nu reprezenta o problemă. Se uită în sus, 
pentru a fi sigură că stătea locului, cu mîinile 
încrucişate, în acelaşi colţ al camerei. 

Se ridică, gîndindu-se la John şi la Will... 
răsuflă uşurată cînd John intră în cameră. 


John se opri în prag văzînd-o pe soţia sa, alături 
de Penny şi Smith — şi o targă goală. „Judy“, 
întrebă. „Unde este Judy?“ 

Ca la teatru, fiica sa cea mare intră printr-o 
uşă îndepărtată. Încă încheindu-și salopeta, spuse, 
„La naiba, ori nu mai am putere în mîini, ori am 
uitat să mă deschei. E al naibii de greu să-ţi pui 
sau să-ţi dai jos chestia aia“. Zîmbi cînd îi văzu 
expresia neîncrezătoare. 

„Eşti...“ începu John. 

„Semnele vitale sînt normale“, răspunse, pe un 
ton incredibil de degajat. „Pulsul şi respiraţia se 
pare că sînt...“ 

„Copile, eşti bine?“ întrebă, traversînd camera. 
O fi ea femeie în toată firea şi doctor, o fi ea 
întreagă, dar întotdeauna va fi primul său copil. 

Judy se emoţionă, expresia feţei i se schimbă 
de parcă în acel moment ar fi realizat cît era de 
îngrijorat. „Sînt bine, tată“, spuse cu blîndeţe, 
„serios.“ 

Doamne, gîndi, sînt chiar atît de indescifrabil? 
O îmbrăţişă, copleşit de emoţii, acum cînd teama 
de a o pierde se risipise. 

În spatele lui cineva scoase un sunet dezgustat. 
„Orice problemă neînsemnată o să fie o scuză 
pentru efuziunea sentimentală de familie?“ 
întrebă Smith acru. 

John se întoarse spre Smith, şi emoția care îl 
năpădi fu mînie pură. „Cât, Smith?“ îi strigă în 
faţă. „Care a fost preţul pus pe viitorul nostru?“ 
nefiind sigur dacă se referea la viitorul lumii sau 
al familiei sale. 

Smith se retrase prin uşa cabinetului medical, 
ridicîndu-şi pumnii ca şi cum cuvintele lui John ar 
fi fost gloanţe. John simţi cum i se încleştează 
pumnii în dorinţa de a lovi. Inaintă. 

Exact în momentul în care intră Will. 


Îşi desfăcu pumnii şi cobori mîinile. „Nu poţi 
s-o faci, aşai?* Murmură: „Nu mă poţi ucide.“ 
Ochii i se însufleţiră: Te cunosc eu... spuneau. 
Gura i se strimbă de amuzament şi dezgust. „Oh, 
idealul virtuos al unor minţi luminate. Nu poţi 
ucide un om fără a deveni un monstru...“ 

John susţinu privirea lui Smith cu o tăcere 
prelungită; pînă ce îşi dădu seama că nimic din 
ceea ce i-ar fi putut spune individului ăstuia nu ar 
fi însemnat mai mult decât a nu spune nimic. li 
întoarse spatele, cu buzele subţiate de frustrare. 

„Laşule“, aruncă Smith, şi John percepu 
zîmbind vocea lui. 

John se răsuci şi lovi cu palma butonul de 
control din perete ca şi cum ar fi fost faţa lui 
Smith. Uşa laboratorului medical în care Smith 
intrase căzu ca lama unei ghilotine, încuindu-l 
înăuntru. 

John se îndepărtă de uşă, respirînd din greu, 
cu muşchii încordaţi de parcă s-ar fi bătut. Will îi 
privi încurcat şi puţin speriat. John încercă să-şi 
recapete expresia normală. 

„Ce s-a întîmplat, John?“ se apropie Maureen, 
şi el ştiu din expresia chipului ei că întrebarea nu 
se referea la Smith. Îşi puse mîna pe braţul lui; îi 
simţi degetele strîngîndu-l ca nişte legături de oţel. 
„Unde sîntem?“ 

Trase adînc aer în piept. 


Don tocmai oprise hipermotorul şi reiniţiase 
sistemele centrale ale navei cînd Robinson se 
întoarse pe punte. Verificase mai mult de jumătate 
dintre monitearele care funcționau; apoi îşi cobori 

scaunul. „Am remediat o mare parte dintre sis- 
temele afectate“, spuse. „Restul trebuie reparat 
manual.“ 

O văzu pe Judy lîngă părinţii săi; surprins să 
o vadă în picioare, şi mai surprins de sentimentul 
profund de uşurare care îl cuprinsese. „M-ai făcut 
să mă îngrijorez, Doctore. Îmi pare bine să te văd 
dezgheţată “ 

Judy zîmbi şi ridică din umeri, ca şi cum nu ar 
fi fost mare lucru la o experienţă pe pragul morţii. 
„Ai cel mai năucitor mod de a defini o călătorie 
lină...“ 

Don zîmbi uşor, lamentabil, aprobator. Păcat 
că s-a făcut doctor, gîndi. Ar fi fost un pilot dat 
naibii. 

Traversă camera spre piedestalul de navigație 
şi îi reactivă sistemul. Holograma lui Jupiter Two 
apăru deasupra. „Computer, cartografiază-ne lo- 
caţia.“ 

Dispozitivul holografic licări şi, cînd se limpezi, 
spaţiul din jurul lui Jupiter era umplut de repre- 
zentarea holografică a unui sistem solar pe care 
sigur nu îl mai văzuse. „Caut constelații cunoscute“, 
spuse computerul pe un ton neutru. Nu exista nici 
una. Priveau, ţintuiţi de privelişte, pe măsură ce 
cîmpul stelar se extindea şi imaginea lui Jupiter se 
micşoră pînă ce nu se mai putu distinge în 

` mulţimea de luminiţe. 

„Banca de date conţine hărţile întregii galaxii 
cunoscute“, spuse în cele din urmă John Robinson, 
foarte încet. 

„Nu recunosc nici un sistem“, adăugă Don, 
clătinînd din cap. 

„Ne-am rătăcit, aşa e?“ întrebă Penny Robin- 
son. Vocea ei păru stinsă şi îndepărtată, de parcă 
ar fi ajuns la el de undeva din spatele acelei apa- 
riţii artificiale a stelelor cunoscute... undeva în 
imensitatea spaţiului necartografiat. 

Nu răspunse. Nici nu era nevoie. 


CAPITOLUL 


ZECE 


Judy îndepărtă uşor o altă bucată a costumului 
criogenic de pe spatele gol al lui Don West, simțind 
cum privirea sa acordă un interes neprofesional 
muşchilor lui. Doamne, arată bine... Se mustră în 
gînd, fericită că stătea în spatele lui. Ce se întîm- 
plă? 

Ştiuse că avea un corp bine făcut încă de la 
prima privire. Şi un chip pe măsură, simpatic, 
amuzant şi teribil de atrăgător în acelaşi timp; cu 
ochi albaştri, albaştri... un păr minunat şi buze 
incredibil de apetisante. Nu îşi putuse lua ochii de 
la el... pînă cînd deschisese gura. 

Şi atunci devenise un soldat oarecare: un ego 
exacerbat care nu gîndea cu capul. Cunoscuse 
prea mulţi de felul ăsta pentru a-l lăsa să se apro- 
pie de ea, să o cucerească. 

Văzuse mulţi bărbaţi — mulţi goi, după ce 
decisese să devină doctor. Nu se putea spune că 
trăia ca o călugăriţă. Dar de cînd lucra pentru 
această misiune... dindu-şi seama că viitorul 
întregii planete depindea de reuşita lor... cu greu 
mai observase dacă oamenii cu care lucra erau 
bărbaţi sau femei. Cum se putea gîndi la ea cînd 
exista ceva cu mult mai important? 

Aşa că de ce mai dorea să mîngîie umerii lui 
West, să simtă braţele lui puternice, bine făcute, 

cuprinzînd-o... Opreşte-te! Desprinse o altă bucată 
de costum. 

Fusese la un pas de moarte acum două ore. Aşa 
că ce...? 

Măcar dacă el şi-ar ţine gura închisă... 


Don stătea cît putea de nemişcat în mijlocul 
infirmeriei în timp ce Judy era aproape gata cu 
îndepărtarea costumului criogenic. Fusese pînă 
atunci în alertă, pompînd adrenalină, insensibil la 
durere. Dar de îndată ce respirase uşurat, îşi dădu 
seama că trebuie să dezbrace chestia aia — şi că nu 
putea. Îşi simţi tot corpul rănit şi ars de 
încărcătura statică trimisă de blestematul de robot 
prin costum. Era norocos că nu păţise ceva mai 
rău; ce naiba, era norocos că trăia. Cu toţii erau. 

Privi din nou spre laboratorul medical unde 
John Robinson îl închisese pe Smith: încă un 
specimen prins în borcan. Smith lovea din nou cu 
pumnii în geamul incasabil, urlînd ceva inaudibil. 
Judy Robinson îşi continua lucrul cu calm, 
neobserviînd măcar prezenţa lui Smith; de parcă 
nici a avea un criminal nebun în dulap nu era 
mare lucru. Don văzu furia oarbă din ochii lui 
Smith şi rînji răutăcios. 

„Nu te mai mişca“, murmură Judy. 

„Incerc“, vociferă, frecîndu-şi zadarnic umărul 
acoperit de costum. „Nu poţi să te grăbeşti?“ Deja 
pişcăturile enervante şi nervii săi stresaţi 
începuseră să-i chinuiască fiecare centimetru din 
corp care nu îl durea deja... fără a mai pune la 
socoteală că trebuia să se ducă la baie. 

Judy îi răspunse cu o mică exclamaţie de 
simpatie, atingîndu-i umărul încă acoperit. „„Cos- 
tumul criogenic a absorbit cea mai mare parte din 
electricitate“, spuse. „Eşti norocos că ăsta nu este 
locul...“ 

Se întoarse pentru a o privi. „Doctore, detectez 
cumva îngrijorare în vocea ta?“ întrebă cu 
speranţă. 

Judy îi smulse bucata de costum ars de pe 
umăr ca pe o bandă adezivă. 

„Au“, protestă Don. „Grozav stil de a-ţi trata 
pacienţii.“ 

Judy se uită spre el şi inima lui tresări cînd îi 
văzu privirea. Ea îi observă cicatricea de pe braţ. 
„Ce-i asta?“ întrebă, trecîndu-şi uşor degetele 
peste ea. „O rană?“ 

Simţi furnicături în tot braţul la atingerea ei. 
Spera ca ea să nu observe. „Oarecum“, răspunse 
zimbind. „A fost un tatuaj. O fostă iubită. L-am 
îndepărtat.“ 

Judy îl privi din nou. Ridică o sprînceană. „Nu 
ar fi fost mai simplu să foloseşti un Magic 
Marker?“ 

Altă lovitură directă. De cîte ori credea că a 
prins-o în vizor, devenea tăioasă. De astă dată 
fusese un serviciu imparabil. Fața lui încruntată se 
lumină într-un zîmbet. „Asta-s eu...“ spuse. „O fată 
în fiecare port.“ 

Judy îl privi îndelung de parcă ar fi auzit ce 
fals sunase; aşa cum auzise şi el. „Deci, n-ai 
familie, maiorule?“ întrebă, reluîndu-şi lucrul. Nu 
îl mai tachina acum; nu avea nici cea mai vagă 
idee despre ce avea ea în minte. „Nimic care să te 
ţină locului? Nimic de care să-ţi fie dor...?“ Se uită 

la el scurt. Îndepărtă o altă bucată de costum, de 
această dată cu atenție. 

Nu ştia ce să-i răspundă, pentru că nu ştia ce 
fel de răspuns aşteaptă de la el. Aşa că îi spuse 
adevărul. „N-am fost niciodată tipul băiatului de 
treabă. După o vreme ai mei abia au aşteptat să 
mă vadă plecat.“ 

Îşi aduse deodată aminte de părinţii săi; 
aminti de uşa trîntită, de vopseaua umflată, cojită 
de pe zidul lateral al casei şi de praful roşu care i se 
agățase de pantaloni cînd plecase... Coboriî ochii, 
chiar dacă ea nu îl mai privea. 

„Poate crezi că asta e romantic“, şopti Judy, 
îndepărtîndu-i ultima bucată de costum, de pe 
piept. 

O privi. „Nu“, răspunse. „Nu cred.“ 

Ti întâlni privirea şi ochii ei verzi îi pătrunseră 
în suflet. = 

„Dar tu, doctore?“ li aruncă o întrebare per- 
sonală înainte ca ea să îl încuie. „Ai lăsat acasă 


de linia lui de apărare. Îşi spuse că era din cauză 
că i se întîmplaseră prea multe, prea repede, în 
ultimele zile. Dar ceva se ivi din adîncurile minţii, 
amintindu-i că acum era captiv alături de aceşti 
oameni, pe această navă, pe o perioadă nedeter- 
minată de timp... 

Intrun sens, asta era mai rău decât a fi singur. 
Nu ne-am rătăcit! Pot găsi drumul înapoi; sînt cel 
mai bun. 

„Mi-am petrecut ultimii trei ani pregătindu-mă 
pentru această misiune“, spuse Judy încrucişîndu-şi 
braţele. Privirea ei era rece cînd el se întoarse, 
arătîndu-i că stratagema sa evazivă lovise la ţintă. 

„Încercăm să salvăm planeta, maiorule. Nu am 
avut timp de distracție.“ 

Dincolo de cuvinte, el descifră frustrări adînci 
şi regrete pe care nu ar fi vrut să le simtă... 
sentimente de care ea nici măcar nu părea 
conştientă. 

Îmbrăcă tricoul gri, frumos împachetat, pe 
care ea i-l întinse. Il simţi pe piele ca pe un şmir- 
ghel... sau ca pe o haină din păr. 

Porni către uşă; se opri în mijlocul camerei. O 
privi din nou cum stătea acolo, încordată şi 
necruțătoare. Acum două ore fusese la un pas de 
moarte din cauza acestei misiuni... „Dacă nu e 
timp pentru distracţie, doctore“, o întrebă cu 
blîndeţe, zimbind uşor, „atunci de ce mai salvăm 
planeta?“ 

I privi fix, nemişcată şi tăcută, urmărindu-l cu 
privirea pînă părăsi camera. 


Will Robinson stătea pe vîrfuri în nişa robotului, 
încercînd să desprindă din perete o diodă rotundă 
gigantică. Privi surprins în jur cînd braţele lui 
Penny se întinseră lîngă ale lui, ajutîndu-l să 
scoată componenta. 

„Mersi.“ Will zîmbi şi se aşeză, punînd cu 
atenţie dioda în poală. Se uită în sus spreea,cuo 
expresie tristă. „Nu-mi place să fiu mic.“ 

Penny îi întinse în loc de răspuns ceasul-ca- 
meră. „Cred că s-a stricat.“ 

Will îl luă şi îl cercetă, nemaisimţindu-se atît 
de mic şi de nefolositor; simțind, dimpotrivă, 
încrederea şi competenţa de care numai el dădea 
dovadă atunci cînd se uita la un mecanism. 

Aproape că știe, doar privindu-l, cum ar trebui să 
funcţioneze, unde era stricăciunea. Luă o unealtă 
din trusă şi începu să meşterească la cameră. 

„De ce nu eşti pe punte cu mama şi tata?“ 
întrebă Penny. z 

Privi în sus. „li cunoşti pe părinții noştri?“ 
spuse ursuz. 

Penny se strîmbă. „Ai zis-o.“ Oftă, uitînduse în 
tavan. 

Will apăsă butonul de play al camerei şi zîmbi 
cînd se auzi vocea lui Penny. ;». Popcorn. Orhidee. 
Valuri. Billy. Sărutări 

Penny, roşie la faţă, i-l smulse din miini şi îl 
închise. „E o listă“, fu răspunsul ei la privirea lui 
curioasă. „Cu tot ce am lăsat în urmă.“ Deodată îi 
răsăriră lacrimi în ochi. Refuză să le lase să cadă, 
fixîndu-l cu ochii înroşiţi. „Să nu iubeşti niciodată 
nimic, puştiule“, spuse mînioasă. „Pentru că 
sfirşeşti prin a-l pierde!“ Se răsuci pe călcîie şi ieşi 
din cameră. 

Will o privi plecând, fără a spune un cuvînt. 


Maureen şi John Robinson lucrau împreună pe 
punte la consola sistemului de menţinere a vieţii, 
încercînd să-l repornească pe cît de mult posibil. 
Maureen îşi privea soţul cu coada ochiului, 
întorcînd din cînd în cînd capul ca să-l ajute, în 
timp ce se concentra asupra propriei munci. Se 
gîndi la situaţia unică de a-l avea pe soţul său 
mereu ocupat, în poziţia în care el chiar trebuia să 
asculte ce avea ea de spus. 

Nu că nu ar fi fost cu toţii ocupați în situaţia 
de faţă... 


91 


„La ce mi-o fi stat capul“, mormăi, „să îmi tî- 
răsc familia în spaţiu?“ 

„Ce altceva puteam face, John?“ spuse ea, re- 
direcţionînd un segment de circuit. „Să-i fi lăsat pe 
Pămînt? Să-i fi.lăsat fără părinţi, să nu-i fi văzut 
crescînd?“ 

Nu răspunse, continuînd să scormonească 
printre componentele stricate după ceva cu care 
putea lucra. „Smith încă ne poate face rău“, spuse 
după un moment şi ea îşi dădu seama că el nu 
aşteptase, de fapt, un răspuns; grijile lui se acu- 
mulaseră pur şi simplu în tăcere. „Poate că nu 
trebuia să-l las în viaţă... Dar...“ 

„Dar“, îi completă ea gîndul, înnodînd firele, 
„«cum să ducem civilizaţia în stele dacă nu putem 
rămîne civilizaţi»... nu-i aşa, profesore?“ Ştia că el 
va recunoaşte afirmaţia. Erau propriile lui cuvinte, 
repetate ori de cîte ori privea ştirile. 

John îşi înălţă capul, privind-o supărat. „Ţi s-a 
întîmplat să observi că adopţi exact poziţia opusă 
faţă de tot ceea ce spun?“ 

„Bineînţeles“, răspunse ea calm, surprinsă că 
el observase. „Doar sîntem căsătoriţi.“ 

„Ce naiba!“, exclamă John. 

Surpriza cu care îl privi se transformă în îngri- 
jorare cînd văzu unde se uita. Se întoarse la rîndul 
ei spre ecranele din cealaltă parte a camerei. 

Planeta necunoscută din centrul ecranului în- 
cepu să strălucească. Văzu cum ceea ce părea a fi 
un cîmp energetic pluti dinspre suprafaţă, dis- 
torsionînd imaginea. Întunecimea spaţiului spuzit 
de stele păru să ia foc spre marginile distorsiunii, 
alcătuind o poartă orbitoare. 

Dincolo de poartă, strălucea în lumina celor doi 
sori ai sistemului solar axa alungită a unei nave. 

Pe punte Don West repetă: „Ce naiba?“ 


Don îşi luă ochii de la anomalia care incendiase 
într-o deschizătură inelară de foc spaţiul din faţa 
lor, întorcîndu-se spre echipajul descumpănit. 
Echipajul său. Doar privindu-i şi îi era greu să îi 
numească astfel. Dar întreaga familie Robinson 
era aici, pe punte, alături de el, fiecare lucrînd cu 
competenţă la un sector, încercînd să-l facă să 
funcţioneze. Trebui să recunoască, fără tragere de 
inimă, că picnicul ăsta se sfîrşise cu bine. 

„Se pare că este un fel de ruptură în spaţiu“, 
raportă John Robinson. 

„Unde duce?“ întrebă soţia sa. 

„Bună întrebare“, murmură Don. Se întoarse 
spre consolă şi porni propulsoarele. 

„Maiorule, aşteaptă!“ spuse Robinson. 

Don introduse coordonatele şi-l trimise pe 
Jupiter în golul lucitor. „O să aştept mai încolo.“ Işi 
simţi pulsul accelerîndu-se, pe măsură ce gigan- 
tica navă argintie le umplea ecranul. 

„Dă înapoi!“ spuse Robinson tăios, înaintînd 
spre el. „Este un ordin.“ 

„Să se facă lumină“, spuse Don ca şi cum nu 
l-ar fi auzit. Aprinse reflectoarele frontale ale lui 
Jupiter. Şi rămase cu gura căscată. 

La fel şi Robinson, stînd acum lîngă el. 

„Dacă ăsta e un vis“, se plînse Don, „de ce nu 
sînt mai multe fete?“ 

În lumina reflectoarelor, învelişul alungit al 
navei îşi dezvăluia detaliile lucitoare, împestriţat 
cu ceea ce păreau a fi cruste din plăcuţe metalice. 
Pe o laterală era scris numele Proteus. Şi dedesubt, 

acelaşi logo pe care îl purta şi el pe mîneca uni- 
formei: ASOMAC. 

„E de-a noastră“, grăi în cele din urmă. „Dar nu 
am mai văzut o asemenea navă.“ Dumnezeule, era 
enormă... era frumoasă. Dar cum? 

„Nu răspunde la salut“, anunţă Judy. 

„Recepţionez semnale de viaţă contradictorii“, 
adăugă Maureen Robinson, „dar pot fi iluzii sen- 
zoriale.“ 

„Computerul s-ar putea să-i funcţioneze.“ John 
lucra la pupitrul copilotului, uitîndu-şi propriile 
obiecţii. „O să încerc codurile standard de 
andocare.“ 

Deasupra lor se animă un inel de andocare 
situat pe imensa suprafaţă a navei; intrarea de 
acces spre uşa ermetică se lumina pe măsură ce se 
deschidea. 

Don îl direcţionă pe Jupiter, trecînd printr-un 
al doilea inel, mai îngust. În faţă era staționată o 
altă navă, mult mai mică; conturul său sinuos, 
antropomorfic, nu se asemăna cu nimic din ceea ce 
văzuseră pînă atunci. „Asta nu e de-a noastră.“ 

„Băieți“, spuse Maureen, „nu este nici măcar 
terestră.“ 


94 


CAPITOLUL 


UNSPREZECE 


Mergînd de-a lungul coridorului punţii inferioare, 
Don o găsi pe Penny Robinson reparînd un mo- 
nitor, în timp ce înregistra ceva pe camera-ceas de 
la încheietură: „Ca parte a sclaviei sale, curajoasa 
Captivă a Spaţiului, Penny Robinson, este obligată 
să-şi folosească aptitudinile.“ Se întrerupse cînd 
auzi paşii şi se întoarse deodată spre el. „Identi- 
fică-te, soldat“, spuse, disimulîndu-şi jena printr-o 
căutătură încruntată. 

Luă rapid poziţie de drepţi. „West, maior, For- 
ţa Spațială Globală Unită, cer permisiunea de a 
vizita prizonierul.“ 

Zgomotul înfundat al unor lovituri în perete îi 
punctă cuvintele. Acesta era locul în care îl încu- 
iaseră pe Smith. 

Penny îi făcu loc, cu o faţă fără expresie. „Ai 
permisiunea, maior West.“ 

Don zîmbi şi-i făcu cu ochiul cînd trecu pe lîngă 
ea. Era mulţumit să vadă copiii în formă. În spate 
o auzi murmurâînd, „Au, inima mea! E cum nu se 
poate mai frumuşel...“ 

„Respiră, Penny, respiră“, spuse fratele ei mai 
mic cînd trecu pe lîngă ea. 

Lui Don îi pieri zîimbetul cînd intră în celula lui 
Smith. Interiorul fusese devastat complet; de 


95 


parcă robotul trecuse şi pe acolo. Era uimit că 
Smith putuse să se dezlănţuie cu atîta furie. 

Smith stătea într-un scaun, cu o figură indig- 
nată, de parcă distrugerile fuseseră cauzate de 
vreo forţă nevăzută a răului. „Apartamentul ăsta 
e sub orice critică“, spuse. 

Don îl ignoră, azvirlind lîngă Smith costumul 
de protecţie împăturit, pe care îl adusese. „Mer- 
gem să cercetăm nava sondă. Poate ne dăm seama 
cum a ajuns aici. Și cum să ajungem acasă.“ 

Smith se cufundă în scaun. „Pa — pa. Călătorie 
sprîncenată.“ Și arătă uşa cu capul. 

„Vii cu noi“, spuse Don simțind cum sarcasmul 
lui Smith îi aţiţă nervii, ca scrîşnetul de unghii pe 
tablă. 

Smith hohoti. „Nici nu se pune problema“, spu- 
se. „Sînt doctor, nu explorator spaţial.“ 

Donstrăbătu camera din doi paşi şi îl apucă pe 
Smith de guler, smulgîndu-l de pe scaun. „Eşti 
doar un sabotor criminal“, spuse furios, „şi nu o să 
te las pe navă ca să faci mai mult rău decît ai făcut 
deja!“ 

Smith se dădu înapoi, cu fălcile încleştate. 
„Refuz categoric.“ 

Don îl trase mai aproape. „Oferă-mi un pretext 
să te omor. Te rog“, şopti. Ii dădu drumul, ţintuin 
du-l cu privirea pînă ce fu sigur că Smith îşi dădea 
seama că vorbea serios. 

Smith îşi netezi hainele mototolite. Zîmbi de 
parcă discutaseră despre vreme şi luă costumul. 
„Negrul este culoarea mea favorită“, spuse privin- 
du-l. Zîmbetul i se lăţi ca o pată. 

John intră în nişa robotului şi luă un pistol cu 
plasmă din dulapul cu arme. ,„,Dezactivează 
piedica“, ordonă. 

„Amprenta vocală confirmată“, răspunse micro- 
procesorul armei. „Pistolul este armat.“ Luminiţa 
armei se schimbă din roşu în verde. 

„Zarebeşte.“ 

John se răsuci cu arma pregătită. Inima porni 
să îi bată cu putere cînd văzu robotul intrînd, 
agitîndu-şi braţele ca turbat. 

„Zdrobeşte! Ucide! Distruge!“ declama robotul. 

John ridică arma, ţintind punctul de control al 
maşinăriei. Fu cît pe ce să tragă, să-l facă bucăţi 
— ar fi făcut-o, dacă antrenamentul care îl trans- 
formase într-un trăgător de elită nu ar fi fost atît 
de complet; dacă tatăl său nu ar fi fost atît de 
priceput la toate. 

Bzită o fracțiune de secundă, verificîndu-şi 
ţinta — şi văzu robotul oprindu-se. Il zări pe Will 
răsărind din spatele lui, cu dispozitivul pirat în 
mînă. 

John cobori arma, de parcă deodată ar fi 
cîntărit o tonă. Işi privi uluit fiul. Will desprinse 
un microfon minuscul de pe consolă şi îl ridică în 
dreptul buzelor. 

„Zdrobeşte. Ucide. Distruge“, spuse Will. 

„Zdrobeşte! Ucide! Distruge!“ repetă robotul. 

Will se rezemă cu familiaritate de carapacea sa 
humanoidă şi începu să indice modificările bine 
dibuite. „l-am spart procesorul, am ocolit sistemul 
principal de operare şi i-am accesat subrutinele.“ 
Işi privi tatăl în ochi. „In principiu, funcţionează 
pe bază de telecomandă.“ V-am salvat viaţa şi nici 
măcar nu mi-aţi mulţumit! Uite ce am făcut! Uită-te 


97 


la mine, tată! Will îi susţinu privirea pînă ce John 
se uită în altă direcţie. 

„Will...*, începu John, încercînd să zimbească, 
„stiu că nu am...“ 

Chiar atunci Don West întră în cameră, anun- 
ţind, „Profesore, sîntem gata“. 

John privi spre West şi se încruntă, apoi se 
întoarse spre fiul său. Știu că ai nevoie de mine... 
Dar trebuie să ţin cont de misiune... Trebuie să te 
protejez, să ţin familia noastră în viaţă. Asta 
înseamnă să fii părinte. Will îl privi cu o resemnare 
tăcută. „Vorbim mai tîrziu, fiule“, îi spuse încât. 

Trecu pe lîngă Will şi robot, agăţindu-şi arma 
de umăr cînd părăsi camera, împreună cu West. 


Will privi tăcut cum tatăl său îl părăsi, din nou. 

Dece să nufieel destul de mare pentru a folosi 
o armă şi a merge cu tatăl său la fel ca Don West, 
înfruntînd aceleaşi pericole, protejîndu.-l... făcînd 
ceva care să-l determine pe tatăl lui să aibă atîta 
încredere în elîncît să nul mai lase în urmă. Ura 
să se simtă mic, neajutorat şi nefolositor— Îşi muşcă 
buzele. 

Admiră puterea enormă şi solidă a robotului 
carei stătea protector alături. Se întoarse, privin- 
du-l un moment. Apoi introduse o comandă. 

„Ai grijă de tata, da, robotule?“ 

Robotul ieşi ascultător, urmîndu-i pe tatăl său 
şi pe West. 

Vocea lui se auzea tot slab în spaţiul vast, rezo- 
nant al camerei. Ura să fie mic şi nefolositor. Dar 
acum, că avea robotul, nu avea să mai fie niciodată 
mic şi nefolositor. 

CAPITOLUL 


DOISPREZECE 


Un coridor larg şi întunecat li se întinse înainte, 
după deschiderea intrării etanşe a lui Proteus. Don 
activă lanterna plasată pe casca îmbrăcăminţii 
sale ambientale; privi peste umăr la uşa lui Ju- 
piter, înainte de a face primul pas în necunoscut. 
Il urmau Judy şi Smith. John Robinson încheia 
şirul, pentru a fi sigur că Smith nu o şterge. 

Şi în spatele lor, făcînd notă discordantă, venea 
robotul vinovat de situaţia lor nenorocită. 

Clătină capul. Nu... Nu fusese vina lui. El era 
doar o maşinărie. Smith pur şi simplu îl reprogra- 
mase. Robotul le urma acum ordinele şi le facilita 
accesul la sistemele analitice ale lui Jupiter pe 
parcursul explorării. 

„Nivelul de oxigen este normal“, o auzi pe Judy 
în căşti, în timp ce intrarea se resigila. „Scanarea 
microbiană este negativă. E în ordine.“ 

Îşi ridică mîna înmănuşată, repliindu-şi casca 
în gulerul echipamentului, ca toţi ceilalţi. 

Judy respiră adînc cînd porniră la drum. „Ae- 
rul ăsta e stătut“, spuse. „Vechi.“ 

„Miros de fantome...“ spuse Smith. 

Don observă un panou de control montat în 
perete — uşor identificabil, deşi designul era 
neobişnuit. Se duse spre el şi introduse codurile de 
securitate pe care le cunoştea, sperînd că va 

merge. Zîmbi cînd Unitatea de Procesare Centrală 
a navei se activă de parcă îl aşteptase. „Am intrat 
în computer... Uuuh!“ răsuftă, uitîndu-se la ecran. 

„Nu funcţioneză?“ îl întrebă Robinson apropi- 
indu-se. 

„Ba funcţionează. Doar că, nu ştiu cum, e prea 
rapid.“ Clătină din cap cînd luminile se aprinseră 
de-alungul coridorului, arătîndu-le calea. Robotul 
trecu primul şi ei îl urmară. i 


La bordul lui Jupiter, Will privea fascinat moni- 
torul, urmărind prin ochii robotului echipa care 
înainta mai adînc în nava aceea stranie. Privi în 
jos cînd luminița indicatorului audio începu să 
clipească pe panou şi mări volumul. Ascultă în- 
cruntat ceva ce semăna cu un picurat. „Iată“, 
spuse în microfon, „auzi...“ 


„>... Ceva?“ întreba robotul, repetînd întrebarea lui 
Will în faţa oamenilor pe care îi însoțea. Se în- 
toarse şi îşi continuă drumul, urmat de oameni, în 
zgomotul picăturilor ce creştea de undeva din faţă. 

„Ca pic, pic, picuratul sîngelui..“ murmură 
Smith. 

Don se uită spre el. Gura lui Smith se schi- 
monosi de satisfacţie. 

„Trebuie să înveţi să-ţi ţii gura“, mormăi Don, 
simţindu-şi faţa îmbujorată cînd îşi îndepărtă din 
nou privirea. 

„Aici.“ Robinson se oprise înainte, arătînd spre 
tavan. 

Don se uită în sus şi văzu gaura: părea că ta- 
vanul fusese mîncat de ceva cu dinţi de neima- 
ginat. Deasupra, abia dacă se întrezărea un tunel 
de serviciu printr-un fel de membrană viscoasă, 
care se întindea de-a lungul deschizăturii crestate. 
Membrana se scurgea cu regularitate pe podeaua 
din faţa lor. 

Judy se apropie de substanţă pentru a o scana. 
Studie datele care apărură pe ecranul aparatului. 
„Materialul pare a fi biologic.“ 

Smith mormăi. „Chestia asta nu-mi miroase a 
bine“, spuse. 

Don îi aruncă o privire. „Îşi dădu cu părerea 
marele explorator spaţial.“ 

Smith îi susţinu privirea fără a zîmbi. 
„Crede-mă, maiorule. Răul recunoaşte răul.“ 

Don porni brusc mai departe, înjurîndu-l pe 
Smith printre mormăituri, certîndu-se că l-a lăsat 
pe psihopatul ăla să-l calce pe nervi. Ceilalţi îl 
urmară în tăcere; fiecare ocolind cu grijă mem- 
brana care picura şi balta care se întindea pe 
podea. 

Cînd porniră, nava se lumină înainte, ca şi cum 
i-ar fi aşteptat. Uşa glisantă de la capătul cori- 
dorului se deschise silențios, invitîndu-i într-un alt 
spaţiu bine luminat. ,Senzorii de mişcare încă 
funcţionează“, făcu Judy o observaţie în şoaptă. 

La celălalt capăt al încăperii, Don văzu o altă 
uşă, pe jumătate deschisă, de parcă ar fi fost 
stricată. Metalul era contorsionat şi carbonizat ca 
lovit de focuri de armă. Don atinse cu atenţie uşa 
deteriorată. „Arsuri cauzate de plasmă.“ 

Nimeni nu mai spuse nimic, nici măcar Smith 

Don împinse uşa întredeschisă, ceilalţi urmîn- 
du-l unul cîte unul. Robotul trecu ultimul, deschi- 
zînd larg uşa cu braţele sale puternice. 

Tunelul care apăru adăpostea rînduri de 
dulapuri, şi fiecare dulap cîte un robot. Don se 
opri, privind peste umăr spre robotul lor şidin nou 
spre modelele aliniate de-a lungul coridorului, ca 
nişte armuri ciudate. Fiecare reprezenta în mod 
evident un model mai avansat, mai versatil şi cu 
un design mai sofisticat decât tot ceea ce văzuse. 

In spate, Smith privea cu un dispreţ meditativ 
spre robotul care îi urma. „Fi, nu cumva noi 
sîntem ruda cea săracă?“ spuse, de parcă robotului 
i-ar fi păsat. Sau poate nici nu vorbea cu robotul. 

Robinson înaintă pe lîngă şirul de dulapuri, 
studiindu-le ocupanţii cu un interes vădit. „Seria 
de roboţi Rambler-Krane...“ Vorbea mai mult 
pentru sine. „Dar nu seamănă cu nimic cunoscut.“ 

Don avansă agitat spre capătul cel mai înde- 
părtat al coridorului, unde uşa glisantă era 
deschisă larg. Privi dincolo şi văzu în sfîrşit ceea 
ce dorea să găsească: camera de control. „Aici!“ 
strigă şi intră. 

Dintr-o singură privire îşi dădu seama că era 
prea mică pentru a fi puntea. Era probabil un post 
auxiliar de operare; ar fi trebuit să fie multe ca 
acesta pe o navă de o asemenea mărime. Dar ar fi 
dat orice să o fi văzut înainte de a deveni un cîmp 
de luptă. 

Privi fix pereţii loviți de lasere, consola unde 
panoul de control era complet distrus. Restul echi- 
pei intrară unul cîte unul, oprindu-se şi rămînînd 
cu privirea la fel de fixă ca el. 

Don îşi privi costumul. Era un model militar, 
conceput pentru a fi folosit în situaţii de luptă, 

dotat cu un echipament specializat. Dar ceilalţi 
purtau costume obişnuite, fără toate zdrăngă- 
nelele astea cibernetice... fără protecţie sporită. 

Îşi ridică din nou privirea, sperînd ca diferen- 
tele să rămînă la un nivel discutabil. „Este o 
cameră de operare auxiliară. Se pare că aici s-a 
purtat un fel de bătălie.“ 

Robinson se apropie de comenzi şi studie zona 
de operare. „Ar fi posibil ca nava asta să fie un fel 
de prototip?“ murmură. Atinse ceva pe panou şi 
porni electricitatea care lumină ecranele. „Jurna- 
lul căpitanului a fost avariat. Poate reuşesc să 
recuperez nişte fragmente.“ Lucra cu o eficienţă 
experimentată. „Staţi aşa... gata.“ Îşi ridică 
privirea cînd ecranul principal se activă. 

Don privi ecranul care se umplea de purici. 
Treptat se contură o faţă umană, trăsăturile 
căpătînd consistenţă pe măsură ce computerul 
curăța imaginea. În fundal deveni vizibilă puntea 
lui Proteus, împreună cu echipajul care se mişca de 
colo colo desfăşurîndu-şi activitatea cotidiană; 
imaginea alterna cu suprafaţa planetei în jurul 
căreia orbitau. 

Don studie din nou chipul Căpitanului şi res- 
piraţia i se opri. „Jeb“, murmură. Era Jeb... nu 
putea fi altcineva. Traversă camera pentru a se 
apropia de ecran, uitînd de orice altceva. Dar... 
dar... 

„Dispozitivul de urmărire în hiperspaţiu se 
pare că funcţionează“, spunea Jeb. Chipul său 
văluri şi, pentru un moment, vorbele sale se 
pierdură în fişiitul static. „... Nici urmă de Jupiter 
Two...“ Imaginea se estompă, ,.. am depăşit 
timpul acordat misiunii...“ se pierdu din nou, ,... 
nu vreau să renunţ“. 

Preţ de o clipă, imaginea redeveni clară şi Don 
avu senzaţia certă că bărbatul de pe ecran îl 
privea drept în ochi. „Don ar fi continuat să mă 
caute.“ Era Jeb. 

Dar capul ras, pe care şi-l amintea atît de bine, 
era acum împodobit cu o claie sîrmoasă de păr 
negru... şi Jeb avea o mustață... şi riduri la colţu- 
rile ochilor. De parcă Jeb ar fi îmbătrînit cu o jumă- 
tate de deceniu peste noapte. 

Don îşi frecă ochii. Cînd privi din nou văzu 
doar imaginea statică. 

„Asta a fost“, spuse Robinson. „Restul datelor 
sînt complet distruse.“ 

Robinson nu arăta ca o persoană care tocmai 
văzuse un om îmbătrînit cu cinci ani într-o zi. Dar 
la urma urmei, Robinson nu îl cunoştea pe Jeb... 

Oricum era imposibil. Trebuia să fie imposibil... 
nu? „Cum ar fi putut lansa o misiune de salvare de 
vreme ce lipsim doar de o zi?“ întrebă Don şi 
propria voce sună ca a unui străin. 

Nimeni nu îi răspunse; Robinson dădu din 
cap. 

„Se pare că au adus ceva de pe suprafaţa 
planetei“, spuse Judy dinspre consola sistemului 
de menţinere a vieţii. „Am găsit...“ 


O hologramă ceţoasă apăru deasupra panoului 


învârtindu-se încet; era imaginea degradată a unei 
pungi deosebit de vîscoase. „E un fel de sac de 
ouă.“ f 

Parea viu, tremurător... li reaminti întru n fel 
de membrana care picura pe coridor. Privi peste 
umăr, în direcția de unde veniseră; observă 
„ deodată că Smith nu era în cameră. „Smith!“ ţipă 
furios, îndreptîndu-se spre uşă. „Intorce-te ime- 
diat!“ 

Smith apăru în prag înainte ca Don să 
traverseze camera. „La dispoziția ta, maiorule.“ 
Smith zîmbi, ferindu-şi privirea de la fața 
mînioasă a lui Don. „Deşi nu cred că eu trebuie să 
te îngrijorez. Ci mai degrabă astea...“ Arătă spre 
tavan. 

Don îşi înălţă privirea. Pe tavan erau rîndurirîn- 
duri de găuri acoperite cu membrane. 

De partea cealaltă a camerei, robotul se activă 
şi spuse: „Detectez mişcare. În spatele tău.“ 

Don se întorse la timp pentru a vedea o umbră 
imensă trecînd prin dreptul unei uşi. 

„După el“, spuse Robinson. „Mişcaţi-vă! Adu-l 
pe Smith“, îi spuse robotului în timp ce alergau 
spre uşă. 

Don alerga pe coridor ca printr-o altă lume. 
Viţe înflorite se răsuceau de-a lungul pereţilor, de- 
venind tot mai dese şi mai încîlcite cu cît avansa. 
Şi mai multe formau peste podeaua metalică un 
covor unduitor, estompîndu-i paşii. 

Frunzişul se mări întratit încât, atunci cînd 
ajunse în dreptul unei alte uşi, îşi făcu drum cu 
greu prin desiş. Dincolo de uşă era o pădure tro- 
picală. Se opri, privind luxurianta natură 
căţărătoare din jur, care reuşise să se dezvolte aici, 
în inima unei nave pustii, la nenumărați ani lumi- 
nă de Pămînt. 

„Hidrofonia“, spuse Robinson cînd ceilalţi i se 
alăturară. 

„O dezvoltare ca asta ar trebui să ia zece ani“, 
şopti Judy. 

Don se gîndi la Jeb care arăta cu cinci ani mai 
bătrîn. Şi la această navă — la nivelul tehnologic 
care îl făcea pe Jupiter să semene cu un planor... 
Nu se putea ca ASOMAC-ul pe care îl cunoaştea 

să posede o asemenea tehnologie. Doar o navă 
condusă de un echipaj aflat în stare de veghe în 
lungi călătorii interstelare ar fi avut nevoie de un 
laborator hidrofonic... 

Cum reuşise nava-sondă să-i urmeze aici, în 
locul în care nici măcar ei nu ştiau unde se află? 
Îşi aminti vag de acel Jeb îmbătrânit din jurnalul 
de bord, spunînd ceva despre „dispozitivul de 
urmărire în hiperspaţiu“. 

Dar asta însemna că Proteus putea naviga prin 
găurile de vierme din hiperspaţiu fără a avea ne- 
voie de poartă. 

Dumnezeule... Nu mai spuse nimic, pentru că 
robotul tocmai intrase în laborator tîrîndu-l pe 
Smith cu unul din cleşti. 

„Dă-mi drumul, dobitoc de metal“, 
Smith printre dinţii încleştaţi. 

Don simţi cum începe să zîmbească; privi 
dincolo de Smith spre frunzele care se mişcaseră. 
„Stai.“ 

Întinse mîna înmănuşată în tufişuri, simţi 
cum atinge ceva ce nu era nici frunză, nici viţă — 
ceva viu, care se zbătea. Frunzele se dădură la o 
parte cînd trase lucrul acela din tufiş spre lumină.- 

Creatura pe care o ţinea se holba la el cu nişte 
ochi de un albastru închis. Semăna cu o pisică... 
sau cu un ursuleţ... nu, cu o maimuţă, cu urechile 
astea... doar că pielea era țepoasă, ca a unui dragon 
pitic... În timp ce îl privea, acesta începu să-şi 
schimbe culoarea pielii, trecînd de la verdele 
frunzelor la negrul costumului său... Ca un came- 
leon? 

„Excelent!“ spuse robotul, exprimînd entu- 
ziasmul lui Will. Robotul îl lăsă pe Smith. 


apong 

Creatura agitată avea acum culoarea costumu- 
lui său, de parcă ar fi vrut să fie invizibilă. De 
parcă el o îngrozea. 

Don o strînse cu mai multă blîndețe. „Încet, 
micuţule“, şopti. „Nimeni nu-ţi face rău.“ Începu să 
o mîngîie pe cap, ca pe o pisică. Intotdeauna se 
purtase frumos cu animalele... mai mult decît cu 
oamenii, de obicei. 

Spre surprinderea sa, nu se mai zbătu şi în- 
cepu să gîngurească încet. Ji plăcea. Apoi emise 
mici blap-uri de mulţumire, aşa cum toarce o 
pisică. Încet, culoarea i se deschise spre galben-au- 
riu. 

„Se pare că tocmai ţi-ai făcut un prieten“, spu- 
se Judy, zîmbind. 

Şi el zîmbi mai intens. 

„Totuşi... aş aştepta vreo două săptămîni 
înainte de a-mi tatua numele lui pe braț.“ Ea trecu 
de el pentru a studia o ferigă. 

Privi în jos spre creatura bine agăţată de 
costum, ca să ocolească privirea lui Judy. „Făţi un 
bine“, mormăi. „Nu te face mare.“ 

„Ce fermecător“, spuse Smith dispreţuitor. 
„Doctorul Dolittle în spaţiu.“ 

„Se poate să fie una dintre fiinţele de pe nava 
extraterestră“, remarcă Robinson, mâîngîindu-şi 
absent barba, de parcă nu le-ar fi auzit conver- 
saţia. 

Extraterestrul se căţără pe mîna lui Don, prin- 
zîndu-l cu ajutorul ventuzelor celor patru degete 
ale miinilor şi picioarelor. Se agăţă de echipament, 
lipindu-şi fața micuță de gâtul lui. Rise surprins, 
bătîndu-! pe spate. „Seamănă cu un copil.“ 

Smith se strîmbă. „Dacă e aşa, dragul meu 
Maior... ce crezi că s-a întîmplat cu părinţii?“ 

Îi priviră cu toții. „Să ne întoarcem în Camera 
Operativă“, spuse Robinson. 

Cînd porniră spre uşă, Don îl văzu pe Robinson 
ezitînd un moment şi privind înapoi spre bolta de 
frunze. Dar nu era nimic de văzut. Don ridică din 
umeri. Foşnetul discret care părea să îi urmă- 
rească nu era decît adierea care mişca frunzele la 
trecerea lor... Nu? 


În camera operativă, Robinson şe duse direct spre 
comenzi şi verifică ecranele, „Am verificat reţeaua 
senzorială internă“, spuse. „În afară de noi, nu mai 
e absolut nimeni pe navă.“ 

„O navă fantomă“, mormăi Smith din nou. 

Donil ignoră de această dată, ocupat cu micul 
extraterestru, care încă îi stătea agăţat de costum. 
Chiar era un copil... un orfan? Sau doar un animal 
de casă? Cît timp stătuse singur aici? Cum să 
judeci nivelul de inteligenţă al unei forme de viaţă 
extraterestre, de vreme ce era extraterestră...? 

Se aşeză, desfăcîndu-şi un buzunar cu mîna 
rămasă liberă. Copil sau animal de casă, exista 
ceva de care avea nevoie orice fiinţă vie. Scoase uri 
baton din raţia sa şi îl întoarse. „Aroma zilei 
este... banană/carne de vită.“ Se strîmbă. „Cine 
face combinaţiile astea?“ 

Fiinţa îl urmări atentă cînd rupse folia. Avea 
nişte ochi imenşi; îi amintea de un basm din 
copilărie, cu un căţel cu ochii mari cât două farfurii. 
Muşcă din mîncare, mestecînd zgomotos. „Mmm. 
Bun“, spuse. Cu coada ochiului zări un zîmbet uşor 
înflorind pe chipul lui Judy. 

„Maior West, îţi recomand să nu te înmulţeşti“, 
spuse Smith. „Ăsta e sfatul meu, ca doctor.“ 

Don se încruntă şi îi oferi mîncarea micului 
extraterestru. Acesta apucă pacheţelul, emise un 
blap scurt şi gustă din mîncare. Ochii i se măriră 
mai mult decît credea Don că e posibil şi înghiţi 
batonul cu tot cu ambalaj. „Micuţul era înfometat“, 
spuse el, cu un zîmbet satisfăcut. 

„Dumnezeule, cine o să ne scape de tirania 
sentimentalismului?* Smith se întoarse cu spa- 
tele, de parcă ceea ce vedea era mai mult decît 
putea suporta. 

Undeva în depărtare, s se porni un sunet acut, 
făcînd aerul din jur să vibreze uşor. 

„Nu-mi place sunetul ăsta...“, spuse Judy. 

Don privi spre pupitrul de comandă, spre 
urmele lăsate de arme. Ce se întîm plase de fapt cu 
echipajul lui Proteus? 

Micul extraterestru începu să ţipe; sări din 
braţele lui Don, aterizînd pe spatele lui Smith, 
agăţindu-i-se de gât, încă urlînd. 

„Luaţi creatura asta infernală de pe mine!“ 
ţipă Smith, încercînd să o arunce jos. 

Judy luă extraterestrul agitat, care îşi îngropă 
fața în ea, schimbîndu-şi culorile, încercînd să 
dispară în costumul ei, pe măsură ce sunetul acut 
spori. 

Zgomotul părea că vine acum chiar de dea- 
supra lor. Don privi în sus. Şirurile de găuri mem- 
branoase tremurau, mişcîndu-se de parcă ceva — 

nu, ceva-uri, multe, încercau să treacă prin 
membrane. 

Navă fantomă...? Don întinse mîna spre armă. 

CAPITOLUL 


TREISPREZECE 


Pe puntea lui Jupiter Two, Maureen Robinson îşi 
şterse transpiraţia de pe frunte şi se cufundă din 
nou în tainele consolei sistemului de senzori. Din 
momentul plecării echipei, ea şi Penny îşi petre- 
cuseră timpul lucrînd ca să repună în funcţiune 
ultimele sisteme informaţionale defecte, în vreme 
ce Will observa progresele celorlalţi prin ochii 
robotului. Treaba asta trebuia rezolvată înainte de 
a estima datele primite; şi îi distrăgea de la alte 
gînduri. 

Cum se face că nu ai nici o agrafă la îndemînă 
cînd ai nevoie de una? gîndi iritată Maureen. 
Incercase toate posibilităţile de a face afurisita 
asta de conexiune. Cel puţin nava era bine dotată 
cu componente de rezervă: la fel ca bărbaţii de fier 
care navigaseră în corăbii de lemn pe oceanele 
Pămîntului timp de secole, echipajul lui Jupiter 
trebuia să-şi poarte singur de grijă într-o situaţie 
de urgenţă, departe de casă... Aha. Asta e. Zîmbi. 

Penny termină recablarea ultimului monitor 
şi-i spuse: „Vezi acum“. 

Maureen activă consola; ecranele prinseră 
viaţă, arătîndu-i ansamblul, indicînd în sfirşit 
funcţionarea sistemelor la întreaga capacitate. 
Maureen îi zimbi fiicei sale şi-i făcu un semn 

apreciativ. Privi din nou în jos spre ecranele care 
se umpleau de infomaţiile aşteptate. „Ciudat...“ 
Studie imaginea în infraroşu a învelişului lui 
Proteus, carcasele stranii de pe suprafaţa metalică 
netedă. „Carapacele astea emit căldură.“ 

Penny se aşeză lîngă ea, privind ecranul, con- 
centrată. 

„Dă-mi o vedere exterioară“, spuse Maureen. 
Penny introduse comanda. Imaginea lui Proteus se 
înă ce-l putură vedea pe „Jupiter Two 
i, în spaţiu. Văzură cum discurile argintii de 
pe învelişul navei-sondă încep să se mişte, 
agitîndu-se asemenea crustaceelor deranjate de o 
maree subită: Sînt vii... 

Unul cîte unul se ridicară pe nişte picioare 
asemănătoare celor fusiforme de crab... Nu, nu ca 
nişte crabi. Ca nişte păianjeni. Păianjeni 
împlătoşaţi. Maureen privi cu o fascinaţie oripilată 
cum extratereştrii alergau în linişte peste învelişul 
lui Proteus. 

Şi cum începură să dispară, unul cîte unul. Îşi 
dădu seama abia acum că învelişul navei, din aliaj 
aparent neted, era de fapt ciuruit de găuri aco- 
perite cu un fel de membrană vie. Intrau în navă. 
„John“, gîfii, „ieşi naibii de acolo...“ 


Micul extraterestru înfricoşat urlă şi mai isteric 
cînd o siluetă începu să treacă prin gaura mem- 
branoasă din tavan. 

Don îşi ridică arma în momentul în care mem- 
brana excretă un monstru tehno-organic. In faţa 
lor, pe podea, căzu o maşinărie vie cu o carapace 
de metal, susţinută de picioare transparente, de 

păianjen. O coadă cu capăt de gheară biciui aerul 
ca un ac de scorpion. Protuberanţele binoculare 
plasate pe ceea ce părea a fi cap se întoarseră spre 
el, făcîndu-l să se gîndească la ochii morţi ai unei 
camere 3D. Ochi... 

Alţi păianjeni extratereştri spărgeau mem- 
branele, căzînd zgomotos pe podea. Dintr-o dată, 
lucrul acela din faţa lui o porni spre el şi ţişni 
clănţănind din fălcile dotate cu dinţi ascuţiţi ca o 
lamă, dle parcă ar fi vrut să fie el primal care să... 

Don ridică arma şi trase. 

Raza laser ricoşă inofensivă pe trupul metalic. 
Extraterestrul se ancoră de podea, retrăgîndu-şi 
picioarele şi ochii în momentul în care lovitura îl 
expedie în masa de păianjeni. 

„Afară!“ ţipă John. „Acum!“ 

Don se năpusti împreună cu ceilalţi pe 
coridorul care ducea la ieşirea ermetică. Păianjenii 
pătrunseră în hol urmărindu-i, ricoşînd şi sărind 
din pereţi în podea de parcă nu ar fi existat 
gravitație, timp în care şi mai mulţi monştri 
cădeau din tavan. 


Pe puntea lui Jupiter Two Will lucra nebuneşte pe 
tastatură, făcînd din robot ultima linie de apărare 
pentru echipa fugară a tatălui său. „Comenzile 
astea sînt prea lente!“ O zbughi din faţa tastaturii. 
„Activează interfaţa holografică.“ O simulare 
virtuală a robotului apăru în centrul camerei. 
Păşi în interiorul ei şi imaginea se sincroniză cu 
mişcările sale. Se întoarse pînă ce avu vedere din: 
spate şi trase cu simulatoarele de armă. 

La bordul lui Proteus robotul real se răsuci pe 
şenile, urmînd mişcarea lui Will, pentru a trage în 
păianjenii urmăritori. Raza laser dintre cleştii săi 
avu un efect mai mare decît pistolul lui Don, 
provocînd o explozie de carne şi şrapnel. Dar 
senzorii săi îi arătau că tot mai mulţi păianjeni 
coborau prin tavan, pentru a-i înlocui pe cei morţi. 

Îi văzu pe cîţiva rămînînd în urmă, oprindu-se 
lîngă camarazii care zăceau pe podea. Se întraju- 
torau, asemenea oamenilor? 

În timp ce privea prin ochii robotului, văzu 
cum păianjenii se aruncă asupra tovarăşilor răniţi, 
rupîndu-le picioarele, devorîndu-i de vii. 

Will scoase un sunet de dezgust care le făcu pe 
mama şi pe sora sa să se întoarcă. „Îşi mănîncă 
răniții!“ 


„Îşi mănîncă răniții!“ 

Asta spusese robotul? Don îşi oa Ea goana pe 
coridor, încercînd să vadă ce se întîmpla în spatele 
lor, dincolo de trupul masiv al robotului. 

„Jos!“ strigă Judy deodată. Se întoarse din 
nou; o văzu ţintind — direct spre el. Se aruncă la 
podea cînd ea îşi descărcă arma cu puls, lovind 
panoul cu senzorul de incendiu plasat lîngă uşa 
larg deschisă. Uşa se închise cu putere chiar în 
spatele robotului, zdrobind trupurile păianjenilor 
cu un cranc scrişnit. 

Don se ridică. Luminile de urgență înecară 
tunelul într-o culoare sîngerie. li văzu pe ceilalţi 
încetinind şi oprindu-se. Se uită în aceeaşi direcţie. 
Uşa glisantă de la celălalt capăt se închisese o 

dată cu prima, blocînd accesul spre ieşirea 
ermetică. 

Erau prinşi în capcană. 

Se sprijini de perete, gîfiind; privi cum ceilalţi 
cercetează spaţiul claustrofob cu ochi speriaţi, 
realizând ce se întîmplă. 

Păianjenii îşi mîneau răniții. De vii. Acum ştia 
de ce nu exista nici o urmă a echipajului lui Pro- 
teus. Aşa o sfirşise Jeb? 

„Trebuie să deschidem uşa aia“, spuse 
Robinson. Porni spre capătul îndepărtat al cori- 
dorului. Ceilalţi îl urmară în linişte, de parcă nu 
ştiau ce altceva să facă. 

Don se luă după ei, conştient că e prea tîrziu, 
întrebîndu-se cînd îşi vor da şi ei seama. Nimeni 
nu putea deschide o uşa glisantă o dată ce 
încuietorile erau activate. Dar păianjenii îşi croiau 
drum mîncînd tot ce le stătea în cale. Era doar o 
chestiune de timp pînă ce vor ajunge aici... Încetini 
pasul şi se opri la jumătatea holului. Inchise ochii 
şi văzu chipul lui Jeb. 

Apoi ştiu ce era de făcut. 

Se lăsă într-un genunchi, cu faţa în direcţia de 
unde veniseră. „Armament de milioane“, mormăi, 
montînd un intensificator de puls pe ţeava armei, 
„- şi l-aş da pe tot“- montă suportul de încheietură, 
„pentru un amărit de flacon de Raid.“ 

Apăsă un buton de pe plăcuţa de control a 
vestei, activînd scutul căştii din dotare. Se ridică 
asemenea glugii unei cobre din gulerul echipamen- 
tului; chipul îi fu acoperit cu scuturi segmentate 
din aliaj. 

Îngenunchie acolo şi aşteptă cu ochii fixaţi pe 
uşă. Metalul începuse deja să vălurească. 

La capătul îndepărtat al coridorului, Judy îl privea 
pe tatăl său prins în răfuiala electronică împotriva 
panoului de control al uşii, spunîndu-şi că, dacă 
exista cineva care să-l convingă să-i lase să treacă, 
acesta era tatăl său. 

Micul extraterestru era agăţat de gîtul ei ca un 
copil speriat, trăgînd-o de păr. Tresări; îi îndepărtă 
degetele încleştate şi îl lăsă pe podea, încercînd să 
nu îşi verse nervii pe el, pentru că totul era atît de 
greu, de imposibil, ca şi nenorocita asta de uşă pe 
care o blocase într-un mod atit de stupid. 

Se uită în spate cînd o explozie asurzitoare 
răsună pînă la ei: foc de armă cu puls. Îl văzu pe 
Don West departe, în tunel, îngenunchind în 
strălucirea infernală a luminilor de avertizare, 
trăgînd în direcţia din care veniseră. Apoi văzu 
păianjenii... 

Micuţul extraterestru îşi acoperi ochii imenşi 
cu urechile, ghemuindu-se în colţ, după picioarele 
ei. 

„Nu pot să trec de protocoalele de incendiu“, 
spusetatăl ei. 

Cînd Judy se întoarse înspăimîntată, robotul 
se animă deodată în spatele ei. „La o parte“, rosti. 
Tinăra îl ridică pe puiul de extraterestru, împin- 
gîndu-i pe ceilalţi la o parte pentru a elibera 
drumul. 

Robotul se postă ca un alergător la start, 
ridicîndu-şi braţele. Între cleşti începu să crească 
o încărcătură electrică; iar ea trebui să-şi repete că 
de această dată Will îi dăduse la o parte, că fratele 
ei controla armamentul robotului. 

El îl lansă înainte cu toată viteza, eliberînd 
încărcătura electrică chiar înainte să se 
zdrobească de uşa imposibil de clintit, perforînd-o, 
contorsionînd şi arzînd metalul. Cînd ceilalţi se 
năpustiră înainte, ea privi în urmă, strigînd, 
„Don!“ 


Don se uită peste umăr cînd auzi explozia! Văzu 
gaura incandescentă din uşa închisă; văzu pe 
cineva făcîndu-i semn. 

Apoi privi din nou înainte, continuînd să ucidă 
păianjeni. 

Era cumva conştient că ceilalţi scăpau, că ar 
trebui să meargă cu ei. Dar nu putea pleca încă... 
păianjenii tot veneau; mîncaseră uşa şi mulţi din- 
tre ei înaintau spre el... prea puţini zăceau morţi 
în faţa lui. Nu va ucide niciodată de ajuns de mulţi 
păianjeni, chiar dacă va trage în ei la nesfârşit. li 
uciseseră cel mai bun prieten, şi el era... 

Era singur. Echipa plecase şi, deodată, nici un 
monstru nu mai veni prin uşă. 

Se ridică în liniştea ce se lăsase brusc; îşi 
coborî braţele care începură să-l doară, mîinile 
armoţite, care abia mai reuşeau să strîngă arma. 
Un lichid negru-albăstrui îi picura de pe costum şi 
cască. Privi peste umăr şi apoi din nou spre 
tunelul împroşcat, rău mirositor. In lumina aceea 
stranie, măruntaie şi fragmente de păianjeni 
zăceau în faţa lui într-un strat gros. 

„Imposibil să fie atît de simplu“, mormăi dînd 
din cap. Privi din nou departe, spre gaura incan- 
descentă din uşă: calea de scăpare, aşteptindu-l... 

Apoi privi încă o dată în urmă. Și văzu po- 
deaua din fața sa începînd să se umfle şi să se 
ridice, azvîrlind miile de resturi de păianjeni... 

O umbră gigantică se lăsă peste chipul său 
acoperi;, înghețat de uimire, privind în sus şi mai 
sus... în timp ce mama tuturor Păianjenilor-Mon- 
ştri Extratereştri se înălța în faţa sa ca un val 
turbat. 

„Oh...“ Don ridică arma şi trase de la mică 
distanţă, lovindu-l cînd acesta se retrase, dispă- 
rînd din raza vizuală. 

Chiar dispăruse. Lăsînd o gaură căscată în 
podeaua coridorului... făcînd cale liberă unei 
avalanşe hidoase de tîrîtoare tehno-organice. 
Veneau încontinuu prin podea de undeva de 
dedesubt, înconjurîndu-l pentru a-l sufoca şi a-i 
smulge carnea de pe trupul încă viu. 

Don se retrase cu spatele în timp ce era în- 
conjurat, ridicîndu-se, învîrtindu-se, trăgînd nebu- 
neşte în păianjeni. Alergă de-a lungul coridorului, 
eliberat acum de furia sa ucigaşă, care făcuse ca 
propria sa supravieţuire să-şi piardă sensul. 
Avalanşa furioasă de păianjeni năvăli în urma lui, 
într-o mare compactă, vălurită, ce acoperea pereţii, 
podeaua şi tavanul, apropiindu-se cu fiecare bătaie 
de inimă. Dumnezeule, ce rapizi erau! Fir-ar să fie, 
cum de nu văzuse cît de lung era de fapt tunelul 
ăsta? 

Aproape că îl prinseră. Avea un avans de doar 
cîteva secunde, dar aproape că ajunsese la uşă, 
aproape de tot, aproape... 

Cînd se lansă prin deschizătură, păianjenul de 
la picioarele sale îşi întinse coada cu gheară. Sări 
într-o parte, evitînd cu greu cîrligul de la capăt... 
îşi pierdu echilibrul şi căzu. 

Maureen alergă la comenzi cînd îşi auzi soțul 
strigînd. Îl văzu pe ecran prin ochii robotului, în 
dreptul uşii ermetice, introducînd codul, timp în 
care ceilalți aşteptau tensionați în spatele lui. O 
intrare ermetică. Insemna că erau aproape în 
siguranţă. 

“John privi în sus spre panoul de acces; dădu 
din mîini neputincios. Nu răspundea. „Maureen, 
mă poţi ajuta?“ 

Chestionă Unitatea Centrală de Procesare a 
lui Proteus, găsind răspunsul. „Trece printr-un 
program de verificare a sistemelor ermetice. ÎI 
ocolesc. Încearcă acum. John?“ Privi în sus din nou 
cînd el nu răspunse. Ecranul pe care îl văzuse era 
gol. 


Don căzu prin uşa distrusă în porţiunea de ăcces 
spre intrarea ermetică. Se lovi, icnind de durere 
cînd căzătura îi tăiė răsuflarea. 

Monstrul se aruncă după el de pe partea 
cealaltă, cu fălcile dinţate larg căscate cînd îl văzu 
zăcînd pe podea, neajutorat, carne proaspătă. 

Brusc, viziunea propriei sale morţi fu spulbe- 
rată de o apariţie de un albastru fluid: Robotul 
stătea în faţa lui, baricadînd uşa cu spatele. 

Metalul scrişni pe metal; trupul robotului 
tremură ca unul omenesc, dar nu se clinti cînd'de 
cealaltă parte a uşii păianjenii porniră un atac 
sălbatic, neavînd decît un singur ţel. Don auzi 
ţipătul scrîşnit al metalului cînd dinţii care puteau 
desface o navă spaţială ca pe o conservă de ton se 

înfipseră în spatele robotului. Încercă să se ridice, 
disperat să se îndepărteze de uşă şi de ceea ce era 
dincolo de ea; dar trupul parcă îi era de gumă. 

Deodată fu apucat de umeri şi ridicat, ajutat să 
stea în picioare. Se întoarse şi o văzu pe Judy, cu 
ochii strălucind de uşurare şi... 

„Să mergem!“ strigă Robinson. Luminile deve- 
niră verzi şi uşa se deschise; nu mai avea timp să-i 
vorbească lui Judy, chiar dacă şi-ar fi găsit cu- 
vintele. 

Judy îi dădu drumul şi alergară împreună cu 
ceilalţi. 

CAPITOLUL 3 


PAISPREZECE 


Maureen şi Penny se aflau la comenzile lui 
Jupiter Two, pornind motorul navei. În spatele lor, 
Will se lupta cu monştrii virtuali, cu păianjenii 
invizibili din spatele simulării sale, în vreme ce, la 
celălalt capăt al legăturii, adevăratul robot se 
lupta cu monştri reali. Holograma care îl înconjura 
începu să licărească pe alocuri, pe măsură ce 
avariile suferite de robot se înmulţeau. 

„Will“, strigă tatăl său de la uşa lui Proteus, 
„poţi aduce robotul aici?“ 

Şi mai mulţi păianjeni se agăţară de carcasă, 
săpînd prin trupul robotului în impulsul nebunesc 
de a distruge carnea vie la care nu-i lăsa să ajun- 
gă. Will se strimbă de parcă ar fi simţit durerea, 
şi negă din cap. „Nu îl pot mişca fără a lăsa 
păianjenii înăuntru în navă!“ Robotul viermuia de 
ei şi pe dinăuntru şi pe dinafară; se împingeau 
prin fisurile căscate în corpul lui, încercînd cu furie 
să ajungă la fiinţele din trecerea etanşă. 

„Lasă-l“, ordonă tatăl său, şi Will îi citi cu greu 
emoția de pe chip. 

„Imi pare rău...“ îi şopti Will robotului cele din 
urmă cuvinte şi începu să dezactiveze comenzile 
simbiotului. 

La bordul lui Proteus un păianjen se strecură prin 
trupul distrus al robotului, aruncîndu-se cu o sete 
de sînge nebunească spre intrarea etanşă. 

„Inchide-o! Acum!“ strigă Robinson, şi Don lovi 
butonul cu pumnul. Uşa încă se închidea cînd 
primul monstru îi ajunse din urmă. Păianjenul se 
repezi înainte zgîriindu-l pe Smith pe spate cu 
gheara exact în momentul în care uşa coborî. 

Puiul de extraterestru sări din braţele lui Judy 
cu un țipăt îngrozit, ateriză pe Smith şi se aruncă 
spre fundul camerei. Uşa se închise, tăindu-i 
extraterestrului cîrligul. Căzu pe podea cu un 
pleossscăit vîscos, în liniştea subită a sentimen- 
tului adînc de uşurare. 

Smith îşi masă spatele, holbînduse la puiul de 
extraterestru care se ascundea, tremurînd, în 
braţele lui Judy. „Oroarea asta mică m-a zgîriat.“ 

Don apăsă butonul jachetei cu o mînă tremu- 
rătoare, coborîndu-şi în cele din urmă scutul de pe 
cască. Privi în jos, cu inima izbindu-se de coaste ca 
un pumn la vederea apendicelui retezat, care încă 
se zvîrcolea pe podea. Incet, încuietoarea se 
deschise. 

Întorşi la bordul lui Jupiter Twe, Don îşi croi 
drum printre ceilalţi, îndreptîndu-se spre comenzi. 
Sări în scaunul pilotului — scaunul său — cu un 
sentiment uimitor de recunoştinţă. Apoi privi 
ecranele. Imaginea exterioară a celor două nave îi 
arătă miile de păianjeni ivindu-se din interiorul lui 
Proteus, roind peste înveliş spre locul unde era 
andocat «Jupiter. 

Robinson ocupă scaunul copilotului. „Pregăteş- 
te-te de desprindere“, spuse; dar Don o făcuse deja. 

Will îl privi pe tatăl său şi pe maiorul West in- 
stalîndu-se la comenzi fără a privi în urmă. Cu 
fiecare secundă alte părţi ale imaginii robotului se 
stingeau în jurul său. 

leşi din silueta sfirtecată, incapabil să asiste la 
acest sfîrşit înfiorător. „Adio, robotule“, şopti. 

Penny veni lîngă el, cuprinzîndu-i umerii. „Nu 
l-ai fi putut salva, puştiule“, murmură. Ei 

Will privi în sus spre chipul surorii sale, 
luminat de o bruscă izbucnire de inspiraţie. 
„Salvează —“, spuse. „Desigur!“ Alergă spre consolă 
şi introduse o minidischetă. Miinile îi zburau pe 
tastatură, comandînd copierea memoriei robotului. 
Monitorul pîlpîi în faţa lui, indicîndu-i progresia 
salvării: 75%... 80%... Ecranul se înnnegri indicînd 
COPIERE INCOMPLETĂ. Chipul i se întunecă. 
Penny oftă dînd din cap, şi se întoarse la staţia sa 
de lucru. 

Cînd se aşeză, o mică umbră se repezi pe lîngă 
Will, se căţără pe spătarul scaunului ei, îi sări pe 
deasupra capului, agăţîndu-i-se în păr înainte de 
a-i ateriza nici una, nici două în braţe. 

„Ai înnebunit?“ ţipă Penny cu furie. „Uite ce 
mi-ai făcut la păr!“ Privi în jos, îndepărtîndu-şi 
părul căzut peste ochi şi văzu puiul extraterestru 
pitit în poală. Pielea lui solzoasă se schimbă într- 
un curcubeu de culori pînă ce luă nuanţa hainelor 
ei. Ea rise amuzată şi-i atinse uşor chipul. 

CAPITOLUL 


CINCISPREZECE 


Don desfăcu inelul de andocare. Privi moni- 
toarele în timpul desprinderii lui Jupiter Two de 
nava sondă. Valul de păianjeni continua să iasă 
din interiorul lui Proteus. 1 se strînse stomacul. 
„Distractiv picnic“, mormăi uitîndu-se pătrunzător 
la ecrane. „Mai întîi extratereştri galbeni, acum 
păianjeni gigantici.“ Micul extraterestru îşi 
îngropase faţa la pieptul lui Penny. 

„E în regulă. Totul o să fie bine...“ şopti Penny. 
Vocea ei suna nesigur. 

„Ne-am desprins. Ţineţi-vă bine.“ Don activă 
motoarele lui Jupiter, propulsîndu-l departe de 
nava sondă. Gloata frenetică de păianjeni se lansa 
de pe suprafaţa lui Proteus în timp ce golul dintre 
cele două nave se lăţea. 

Don rînji cu satisfacţie la vederea dezamăgirii 
lor delirante. „Şi mulţimea înnebuneşte.“ 

„Aminteşte-ţi de coşmarurile din copilărie, 
maiorule“, vorbi Smith cu un scepticism amar. 
„Monştrii se lasă rareori păgubaşi cu atîta 
uşurinţă.“ 

Don îşi privi hainele pătate. Miinile i se încleş- 
tară. Se răsuci în scaun pentru a-l înfrunta pe 
Smith. „De ce nu ieşi să vorbeşti cu ei, Smith? Ca 
de la gindac la gîndac.“ 


Gura lui Smith se schimonosi. „Cred că preferă 
să vină ei înăuntru“. Dădu din cap spre ecran. 

Don se întoarse şi mormăi o înjurătură. Un 
număr infinit de păianjeni acopereau învelişul lui 
Proteus ca nişte lipitori, ca o infestare parazitară 
cu monştri. Văzu cum încep să sară de pe 
suprafața sondei; se lansau în spaţiu cu picioarele 
strînse, zburînd ca nişte discuri argintii spre 
silueta în retragere a lui Jupiter... 

„Armez rachetele.“ Don introduse comenzile. 
„Foc!“ 

Un şir de rachete se lansă în valul de păian- 
jeni. Privi cu respiraţia tăiată, aşteptînd deto- 
narea. 

'Torpilele scoaseră o flamă şi se stinseră; ca 
nişte lumiînări de tort defecte, trecînd prin marea 
de păianjeni fără a omori vreunul şi îndepărtîhdu-se 
în întuneric. Don izbi cu pumnul în scaun. 

„Cred că robotul a avariat sistemul de deto- 
nare“, spuse Robinson. „Nu explodează.“ 

Don se întoarse spre monitoare, cu un neo- 
bişnuit sentiment de panică în stomac la vederea 
roiului de păianjeni, care se apropia de navă. Un 
ratară, alţii o ajunseră, întinzîndu-şi picioarele şi 
începînd să sape în înveliş. 

Apoi cei ajunşi pe navă începură să lanseze 
filamente de plasă din regiunea stomacului, 
înfăşurîndu-i pe cei rătăciţi şi aducîndu-i înapoi. 

Maureen Robinson se întoarse pe puntea 
principală cărînd în cârlige metalice coada rete- 
zată. O duse spre consola sistemului de menţinere 
a vieţi 

„Ai aceeaşi faţă ca atunci cînd a venit mama să 
stea cu noi“, spuse John. 

Ea îi aruncă o privire uşor scandalizată. „Ana- 
liza ADN-ului e aproape gata.“ 

Un desen al apendicelui secţionat apăru pe 
ecranul inferior al lui Don; computerul completă 
imaginea creaturii cu muşchi şi carne. 

„Are la bază silicon“, spuse Maureen. „Carcasa 
de bor cristalizat şi lipsa sistemului respirator 
sugerează capacitatea de a trăi în spaţiu. Creierul 
frontal de dimensiuni reduse indică legături de 
comuniune. Ca albinele.“ 

Sau viespi războinice, gîndi Don. Nimic nu 
părea să-i poată opri, nici măcar vidul adînc. 
Continuau să vină. Işi luă privirea de pe ecran. 
„Profesore, dacă lecţia de biologie s-a sfîrşit, aş 
avea nevoie de ceva ajutor.“ 

Maureen se uită spre el. „Maior, dacă nu poţi 
afla cum să-ţi răneşti duşmanul“, spuse pe un ton 
liniştit, „află ce-i place.“ Arătă spre ecranele 
consolei. „Se pare că sînt atraşi de căldură şi de 
lumină.“ 

Căldură şi lumină. De aceea îl urmaseră pe 
Jupiter în spațiu. De aceea căutau carnea vie... 

Se întoarse spre panoul de control şi începu să 
introducă noi comenzi. Jupiter nu era singura 
navă cu un motor funcţional. Computerul lor era 
încă legat de cel de la bordul lui Proteus. Dacă-şi 
juca mîna bine 

Ecranele îi indicară că Proteus răspundea 
pornind uşi sistemul; îi văzu tuburile înroşindu-se, 
cînd motoarele îşi iniţiară arderea. „Comenzile la 
distanţă funcţionează“, spuse. „Pornesc motoarele 
cu fuziune.“ 2 

„Atenţie“, spuse computerul. „[nvelişul exterior 
a fost avariat.“ 

Privi pe ecran păianjenii care mîncau încet 
suprafaţa navei. 

Motorul lui Proteus porni; cîţiva păianjeni, încă 
purtaţi de fire în urma lui Jupiter, se desprinseră, 
întorcîndu-se spre nava sondă. Mulţi se opriră. 

„Să pornim căldura“ Intoarse Jupiter înapoi 
spre Proteus, aşezîndu-l exact în dreptul motoa- 
relor cu fuziune. 

„Atenţie“, spuse computerul. „Breşă în supra- 
fața internă în 20 de secunde.“ 

Don se uită enervat spre Robinson. „Pe asta tot 
tu ai inventat-o?“ 
de fapt, da“, răspunse Robinson. 

„Poţi să-i închizi gura?“ Don se întoarse la 
comenzi, ştergîndu-şi transpiraţia de pe frunte. 

Îşi croi drum drept prin jetul nuclear al lui 
Proteus, simţi o explozie de bucurie cînd păianjenii 
abandonară Jupiter în turmă. Li văzu zburînd în 
spirale spre nava sondă, unde se agăţară de 
nacelele supraîncălzite ale motorului. Aruncă o 
privire spre ecrane. Toţi. Îi avea ld mînă absolut pe 
toţi. 

Acum erau exact acolo unde dorise să fie. 

Don începuse să introducă alte comenzi în 
Unitatea Centrală de Comandă a sondei. 

„Ce faci?“ întrebă Robinson de parcă pînă în 
acel moment pricepuse uşor fiecare etapă. 

„Nu lăsa niciodată fortăreaţa inamică în 
picioare“, răspunse Don. „Una dintre primele 
reguli de luptă ale tatălui tău.“ Lovi un buton. Pe 
ecranele legate de sistemele operaţionale ale lui 
Proteus ceva începu să licărească: MOTORUL CU 
FUZIUNE SUPRASOLICITAT. Nu se chinui să-i 
explice. 

„Maiorule, opreşte-te!“ strigă Robinson, pe un 
ton furios. 

Don îl ignoră, continuînd introducerea comen- 
zilor. Jeb prins sub masa fremătătoare de monştri, 

rupt în bucăţi... Fălci căscate deasupra lui... 
Imaginile îi răsunau în minte ca un țipăt. 

Păianjenii trebuie să fie exterminați. Trebuia 
să-i omoare. Pînă la ultimul. Era responsabilitatea 
sa să se asigure că nu li se va mai întîmpla şi altor 
nevinovaţi ceea ce i se întîmplase lui Jeb. Ce era 
să i se întîmple şi lui. Era dreptul său. 

„Este un ordin direct!“ mîna lui Robinson i se 
încleştă pe braţ ca o menghină; o scutură. „S-ar 
putea să trebuiască să recuperăm.“ 

Don izbi un buton. Pe monitoarele lui sclipea 
ca o stea cuvîntul SUPRASARCINA. „Urăsc pă- 
ianjenii“, spuse. 

Propulsoarele lui Jupiter porniră, desprinzîn- 
du-i din duetul orbital cu Proteus, în timp ce mo- 
toarele navei sondă începură să lucească nefiresc. 
Folosi toată capacitatea motorului lui Jupiter 
pentru a mări spaţiul — mult spaţiu — dintre ei şi 
Proteus. Văzu nava sondă micşorîndu-se pe ecrane, 
privi lumina pulsatorie înprăştiindu-se în lungul 
ei cînd miezul nuclear atinse masa critică. 

Nava începu să arunce plasmă ca un soare 
bolnav, gaze supraîncălzite se rotiră în întuneric. 
Îşi ţinu privirea fixată pe ecrane, neacordînd 
atenţie altui detaliu, fără a fi conştient de expresia 
de pe propria-i faţă. 

Proteus explodă spectaculos, risipinduse ca o 
novă, într-o splendoare tăcută, în minte îi apărură 
păianjenii vaporizaţi de infernul violent de 
plasmă. 

Don clipi de parcă uitase să vadă; privirea i se 
limpezi şi el se regăsi pe puntea lui Jupiter. 
Proteus dispăruse. Privi monitoarele, aşteptînd să 
găsească doar noaptea înstelată. 

Dar în loc de aceasta văzu cum plasma pilpiind 
supraîncăizită se extinde dinspre locul exploziei, 

îndreptîndu-se spre ei cu o fracțiune din viteza 
luminii. Cercetă ecranele. „Chestia aia vine cam 
repede, nu...?“ spuse. 

Robinson îl privea ca pe un nebun; se întoarse 
furios, strigînd: „Centurile gravitaționale! Acum!“ 

Don iniţie secvenţa de urgenţă. Consola se 
deschise, dîndu-i acces la comenzile manuale. 
Smith se repezi la scaunul unei staţii de lucru 
neocupate cînd cîmpurile de gravitație artificială 
împinseră echipajul în scaune ţintuindu-i acolo. 

Unda de şoc lovi Jupiter Two ca un plici 
atingînd un ţînţar, aruncîndu-i fără posibilitate de 
control spre planeta de dedesubt. 

Don nu îşi aminti niciodată cît îi luase să îşi 
revină din ameţeala năucitoare provocatăde 
impact şi să stabilizeze plonjarea abruptă spre 
suprafaţă. Jupiter se luptă cu eleganţă să 
răspundă la comenzi, dar el ştia că norocul lor se 
sfirşise în momentul în care unda de şoc îi 
aruncase în puţul gravitațional. Jupiter Two nu 
fusese proiectat pentru intrarea în atmosferă; nu 
avea un design aerodinamic. Zbura ca o piatră. 

Nava asta nu o să mai vadă niciodată spaţiul, 
gîndi. Incursiunea asta turistică se va sfîrşi. cînd 
vor atinge solul; singurul lucru care depindea încă 
de el era dacă vor ajunge acolo întregi. 

Jupiter plonjă prin cortina de nori, şi un viscol 
biciuitor albi ecranul principal. 

„Ia altitudine! Za altitudine!“ îi strigă Robinson 
în ureche. Don îşi reaminti deodată că nu e singur. 

„Serios? Nu glumeşti? Mersi că mi-ai spus.“ Se 
uită scurt spre Robinson. Geniu pe dracu. 

Privi din nou prin ecran şi aruncă o înjurătură 
cînd norii se împrăştiară: lanţul muntos din faţă 
semăna cu un ferăstrău scînteietor, cu vîrfurile 

mult mai aproape de rai decât erau ei în momentul 
de faţă. 

„ Il struni din greu pe Jupiter, simțind cum nava 
răspunde cu o aversiune agonizantă. Păru că 
timpul a încetinit, cînd nava s-a întors pe o parte 
la nouăzeci de , chiar la timp pentru a trece prin- 
tre doi colţi de stîncă, printr-o trecătoare glaciară, 
pe traiectoria spre suprafaţa planetei. 

„Văd un spaţiu liber înainte“, şuieră răguşit, 
„Ţineţi-vă! O să fie o aterizare cu zdruncinături.“ 

Jupiter Two zbură peste un covor de ceea ce 
păreau a fi copaci acoperiţi cu zăpadă. Atinse 
pădurea cu partea de jos; în urma frecării, vîrfurile 
copacilor luară foc. Simţi mai mult decît auzi cum 
Jupiter pierde bucăţi din înveliş sub loviturile 
crengilor. 

'Trecură de copaci la aproximativ cincizeci de 
metri deasupra solului şi văzu apropiindu-se 
platoul indicat de senzori. Era un crater imens, 
umplut cu apă, apărut în urma exploziei unui 
meteorit. 

Nu era cîmpul de aterizare pentru care se 
rugase. Dar era tot ce putea obţine. Va trebui să 
se descurce... Setă comenzile şi se prinse de pu- 
pitru, simțind în gîtlej un strigăt de sfidare şi 
emoție pură la apropierea de suprafaţă. 

Jupiter Two atinse apa ricoşînd ca o piatră — 
sărind peste marea extraterestră o dată, de două 
ori, de trei ori, încetinind insesizabil. „Țineţi-vă!“ 
strigă Don urmîndu-şi propriul sfat. Nava rase 
țărmul cel mai îndepărtat, strivind bolovanii aco- 
periţi de zăpadă şi de vegetaţie şi oprindu-se în 
final în rocile de sub peretele craterului. 

Cînd John deschise ochii totul era întunecat şi ne- 
mişcat. În lumina pală a luminilor de urgenţă 
văzu sistemele antiincendiu automate aruncînd cu 
intermitenţă spumă chimică. Cel puţin de această 
dată funcționau. 

De această dată... Îşi duse mîinile la cap. Criza 
estompase într-atît dezastrul din minte, că timpul 
nu mai avu nici un înţeles. Tot ce se lega de 
această misiune... de vieţile lor... fusese complet 
şters. În mai puţin de o zi văzuseră şi supra- 
vieţuiseră unor lucruri atât de imposibile, încît cu 
greu mai credea că este încă în viaţă — lăsînd la o 
parte faptul că nu trecuseră nici 24 de ore. 

Se forţă să îşi revină; cercetă camera din 
priviri. Dacă se întîmplase ceva cu familia sa.. 
Dumnezeule, gîndi, coleşit de un val înfricoşător de 
disperare. Ce nu se întîmplase? 

Dar nu se putea lăsa copleşit. Era responsabil 
pentru tot ce se întimplase. Trebuia să fie tare, să 
treacă peste orice slăbiciune şi teamă. Familia sa 
depindea de el. 

Şi nu doar familia. Succesul acestei misiuni, 
supraviețuirea rasei umane. 

Trebuia să se stăpînească. Tatăl său ar fi 
reuşit. 

Don West se ridică, frecînduşi faţa; ceilalţi 
începură să se mişte. John îşi desfăcu centura. 
„Toată lumea, ca la carte“, strigă; calmîndu-se şi 
sperînd să îi calmeze şi pe ceilalţi cu executarea 
procedurii de urgenţă atit de des repetate. 

Maureen se îndreptă în scaun, frecîndu-şi 
gîtul. „Ştiinţele biologice respiră încă.“ 

„Medicul misiunii“, spuse Judy. „Sînt vie.“ 

„Şi eu“, ciripi Will. „Adică robotica.“ 

„Video mecanica, OK“, raportă Penny, strîngîn- 
du-l în braţe pe micul extraterestru. 

„Sînt viu“, spuse Smith, deşi John nu-l între- 
base şi nici că-i păsa. „In ciuda aşa-ziselor talente 
de pilot ale maiorului West.“ 

„Să aruncăm o privire.“, spuse West întorcîn. 
duse spre comenzi, ignorîndu-i pe amîndoi cu 
încăpățînare. 

John îşi imagină cum ar fi tratat tatăl său cu 
cineva de o nesupunere atît de sfidătoare; îşi 
încleştă fălcile pînă la durere. 

West apăsă un buton pe panoul de control, dez- 
ghețînd ecranul exterior pentru a le oferi prima 
vedere reală a noii lumi. 

„Oh, Dorothy...“ spuse Smith sarcastic, „înapoi 
în Kansas, în sfîrşit.“ 

Înaintea lor se întindea craterul acoperit de 
zăpadă şi marea cuprinsă în el. Arcul lin al ma- 
lului de treizeci de metri înălţime le dezvăluia un 
orizont îndepărtat, înroşit de lumina a două 
apusuri de soare. 

O nouă lume. Dar nu cea pe care o căutau. 

John privi în depărtare, incapabil să vadă ceva 
frumos în peisaj, să simtă extazul de a fi martor la 
toate acestea. Se uită din nou spre West. 

West privea apusul fără a clipi. John se întrebă 
ce putea simţi omul ăsta; dacă avea cea mai vagă 
idee cât îi costase acţiunea lui. 

Dacă nu ştia, îşi va da seama destul de curînd. 

CAPITOLUL 


ȘAISPREZECE 


„Ai încălcat un ordin direct.“ 

Don se ridică de pe aflorimentul rece de stîncă 
pe care stătuse singur pînă atunci şi plecă, alun- 
gînd din minte cuvintele lui Robinson şi sensul lor. 
Deasupra lor, cerul lipsit de lună etala un cîmp 
plin de stele străine; solul înzăpezit al lumii 
extraterestre scîrţiia sub bocancii săi la fiecare 
pas. Prin aburul respirației sale, sub peretele 
craterului din faţa lui se întrevedea Ju piter Two, 
ca o balenă eşuată la țărm. 

De la această distanţă enorma siluetă protec- 
toare a lui Jupiter părea ciudat de mică şi de 
vulnerabilă. Reflectoarele exterioare duceau o 
luptă singuratică şi vană împotriva întunericului 
atotstăpiînitor. Don îşi vîrî mîinile amorţite adînc 
în buzunarele jachetei şi o apucă pe coridorul care 
ducea spre camera motoarelor. Incetini pasul cînd 
ajunse în dreptul peretelui ce proteja miezul 
propulsor; indica ENERGIE LA JUMATATE. 

Robinson îl ajunse din urmă şi se opri. Stăteau 
unul îîngă altul, privind ecranele. Ştia că ceea ce 
vedea trebuie să fi născut în mintea lui Robinson 
aceleaşi gînduri ca în a sa. 

„Aproape jumătate din combustibilul principal 
este consumat“, spuse Don în cele din urmă. 

Păstrase un ton neutru, neconştientizind decît 
apropierea fizică de Robinson. „Nu vom genera 
niciodată destulă energie pentru a putea părăsi 
orbita.“ 

„Ti-am ordonat să nu distrugi reactoarele navei 
ăleia“, spuse Robinson, invadîndu-i spaţiul, 
refuzînd să fie ignorat. 

Don traversă camera, ignorîndu-l oricum. 
„Comenzile controlului atmosferic sînt aproape 
distruse.“ Indică un ecran pe consola camerei 
motoarelor. „O să se facă frig la noapte“, se mişcă 
din nou gesticulind. „Și învelişul, şi tracţiunea sînt 
bune de fiare vechi.“ Dădu din umeri, fără a-l privi, 
îndreptîndu-se din nou spre ieşire. 

Robinson îl prinse din urmă înşfăcîndu-l şi îl 
întoarse. „Nu pleci cînd vorbesc cu tine.“ Deodată 
ochii aceia erau ai altcuiva: cineva care nu lăsase 
pe nimeni niciodată să-l reducă la tăcere; care nu 
cedase de dragul nimănui 

Cine dracu' te crezi, tata? Don se eliberă din 
strînsoarea lui Robinson. Se dădu înapoi scu- 
turîndu-se. „la o pauză, Profesore“, îl înfruntă pe 
bărbatul mai în vîrstă. Jocul ăsta se juca în doi; şi 
el fusese un as încă de la cincisprezece ani. „În 
principiu, eram încă la comandă.“ 

„Nu-mi veni mie cu asta!“ replică Robinson. 


' „Eu sînt comandantul acestei misiuni.“ 


Don zîmbi superior. „Uite ce e, fără supărare... 
dar eşti doar un deştept cu un titlu onorific. Ni- 
meni nu a intenţionat vreodată să-ţi lase respon 
sabilitatea în situaţii de conflict.“ 

Cînd Robinson se înroşi, ştiu că a lovit în plin. 
„eh, iar tu te-ai descurcat excepțienal prăbuşindune 
aici.“ 

„Monştrii aia constituiau o ameninţare 
continuă!“ Vocea îi pieri văzînd înaintea ochilor 
chipul lui Jeb, nu pe Robinson: Chipul lui Jeb, 
îmbătrinit cu cîțiva ani; chipul lui Jeb, lovit şi 
sîngerînd... Jeb venise după el şi murise. Jeb îi 
fusese ca un frate. Voise pur şi simplu să îl răzbune. 

„Am luat o decizie de bun simţ“, spuse din nou 
pe un ton imperturbabil, cu o privire arzătoare, „şi 
dacă trebuie, o s-o iau din nou. La naiba, tu ar 
trebui să înţelegi asta mai bine ca oricine!“ Tu, cu 
un tată erou; tu, cu o familie pe care o iubeşti... 
„Dacă tatăl tău ar fi aici...“ 

„Tatăl meu este mort“, spuse Robinson sec. 
„Ucis într-una dintre misiunile pe care, le admiri 
atît de mult. Familia mea e aici pe navă“, continuă 
înainte ca Don să poată spune ceva. „Şi tu-mi vei 
asculta ordinele, fie că-ţi place ori nu. E clar, 
maiorule?* 1 

„Seuteşte-mă de discursuri“, spuse Don. „Imi 
placi.“ se pomeni surprins de acest sentiment; îi 
plăcea pe toţi. „Dar voi face ce consider eu că va 
asigura succesul acestei misiuni. Cu sau fără 
ajutorul tău. Este clar, profesore?“ Făcu un pas 
înainte. 

Chipul lui Robinson se înăspri. Pumnii lui Don 
se strînseră. 

Din pragul uşii, Maureen Robinson întrebă: 
„Vă întrerup? 


Bărbaţii... Maureen dădu din cap cînd cei doi se 
întoarseră ca unul să o privească. Arătau ca unul 
stînd atît de aproape; destul de aproape ca să se 
îmbrăţişeze — deşi văzu că nu asta se întîmpla. 

Ascultase neobservată o parte din „discuţia“ lor 
aprinsă. Dacă ar mai fi aşteptat o secundă, ar fi 
putut pune pe ei furtunul cu apă şi ei nu ar fi 
observat. 

„Nu. Serios.“ Zimbi, deşi nu era deloc amuzată. 
„Cred că voi doi ar trebui să continuaţi şi să vă daţi 
cîteva.“ Mimă o luptă cu pumnii. „Adică, iată-ne 
aici, eşuaţi într-o lume străină şi voi, băieţi, aţi 
lansat competiţia cine îl înfurie mai tare pe celălalt. 
Aşa că, vă rog, daţi-i drumul!“ Se sprijini de prag, 
privind cum fizionomiile lor reci caută o expresie 
încruntată adecvată. 

Apoi, fără a zîmbi, spuse: „O chem aici pe 
Judy într-o clipită să vă declare pe amîndoi inapți 
şi voi prelua eu comanda misiunii.“ Îi privi. „Nu 
vreau să mai aud un cuvînt de la nici unul. Clar?“ 

„Maureen...“ începu John. 

„Ascultă!“ protestă Don. 

„Nici... un... cuvînt.“ Îşi puse mîinile în şold. 

Se făcu linişte. 

„Acum e mai bine.“ Dădu din cap aprobator. 
„Dacă aţi terminat să udaţi punţile cu testosteron, 
vă sugerez să mă urmaţi. S-ar putea să fi găsit o 
cale de a pleca de pe planeta asta.“ 

Se întoarse şi o porni pe coridor, lăsîndu-i pe 
cei doi bărbaţi înmărmuriţi să se holbeze unul la 
celălalt. Dar nu destul de repede pentru a rata 
şoapta lui Don West: „Uau“, şi răspunsul soţului 
ei: „Mie-rm spui...“ 

Două zgomote distincte de paşi o urmau deja. 


Will era aşezat la consola din nişa robotului, 
zîmbind cu satisfacţie la vederea hologramei unei 

mingi de baseball care se materializă în aer. Ghidă 
încet imaginea rotitoare spre monitorul principal 
unde o asimilă computerul. Privi grila de sarcini 
a personalităţii robotului luminată pe computer şi 
văzu procentajul crescînd din nou fracţional spre 
100%, aşa cum intenţiona. 

Zgomotul static îi bîzîi în urechi. 

„Mă auzi?“ întrebă entuziasmat. „Robotule?“ 
Porni consola, încercînd noi frecvenţe, captînd 
acelaşi zgomot pînă ce.. 

„Eroare de sistem“, se auzi deodată vocea 
sintetizată a robotului. „Robotul nu poate localiza 
centrul motor. Nu poate.“ 

„Linişteşte-te“, răspunse Will, încercînd să-şi 
păstreze calmul. „Corpul ţi-a fost distrus de 
păianjenii din spaţiu, îţi aminteşti?“ 

După un moment, robotul răspunse: „Afir- 
mativ“. 

„Dar ţi-am salvat rețeaua neurală“, explică 
Will. 

„Atenție!“ trîmbiţă robotul. „Penny, dă-mi-l îna- 
poi! Circuitele mele sînt DEZECHILIBRATE. 
MAMI!“ 

Will introduse comenzi cu repeziciune cînd 
vocea robotului luă o turnură panicată. „Nu am 
avut destul timp să copiez totul.“ strigă, încercînd 
să-l facă să priceapă. 

„Mai vreau desert!“ se plînse Robotul. „Will 
Robinson, ce se întîmplă cu mine?“ 

„„..deci a trebuit să te completez cu o altă 
personalitate! Am pus mintea mea în a ta.“ 

„Ah“, spuse Robotul potolit. „Aşa se explică 
acest sentiment plăcut şi cald cînd mă gîndesc la 
baseball. LOOVIT!“ continuă cu entuziasm. „ELI- 
MINAT!“ 

Will zîmbi. „Dacă crezi că asta e plăcut, ține-te 
bine de diode...“ Formă în aer un cornet de înghe- 
tată şi îi studie critic aspectul. „Bombonele“, spuse. 
Forma de un verde pal fu deodată umplută cu 
aşchii de ciocolată. „Nu“, clătină din cap. „Bom- 
bonele de curcubeu.“ Aşchiile îşi schimbară 
ascultătoare culorile. Zîmbi cu nerăbdare în timp 
ce introduse conul în programul robotului. 

„Uau!“ zise robotul, surprins deodată. „Fistic! 
Excelent!“ Will aprobă din cap, cu un zîmbet larg. 
De cînd se ştia fusese singurul căruia îi plăcuse 
fisticul. Acum avea în sfirşit un prieten care să îi 
împărtăşească gusturile. 

„Dar...“ interveni Robotul. 

„Ce e? întrebă Will neliniştit. 

„Robotul a încercat să distrugă familia Robin- 
son“, spuse cu o voce plină de confuzie şi de su- 
părare. „Be ce a salvat Will Robinson personalitatea 
robotului?“ 

Will se holbă surprins spre consolă. Răspunse 
în cele din urmă... „Cred că uneori prietenia în- 
seamnă să îţi asculți inima, nu rațiunea.“ Se ridică 
din scaun şi luă dioda stricată pe care Penny îl 
ajutase să o înlocuiască. Se gîndise atunci că ar 
putea fi un cap tare arătos... „O să-ţi clădesc un 
nou trup.“ Zîmbetul îi reveni pe buze. „Mama 
întotdeauna a spus că trebuie să încerc să-mi fac 
noi prieteni.“ Şi o să fac unul care să-mi guste 
glumele. 


Dă 
Maureen stătea la consola sistemului de menţi- 
nere a vieţii flancată de John şi de Don West, care 
îi ascultau expunerea în linişte. 


O urmaseră fără a rosti un cuvînt; se aşezaseră 
ca doi şcolari neascultători cînd îi informase că nu 
le va explica nimic pînă ce nu se vor explica în faţa 
ei şi unul altuia... 

Abia dacă îl cunoştea pe Don West şi nici nu 
era psiholog. Dar era destul de în vîrstă pentru a-i 
fi mamă şi crescuse trei copii. În plus, era de şi mai 
multă vreme măritată cu un bărbat care vorbea 
puţin. Ştia deja cînd cineva suferea şi se temea să 
recunoască. 

Şi nici nu credea că Centrul Operativ al misi- 
unii le-ar fi dat un pilot capabil de miracole pentru 
a le salva viaţa, care să fie apoi la un pas de a-i 
ucide din cauza nesăbuinţei sale încăpăţinate. 

Puţină muncă de convingere şi îngrijorarea ei 
sinceră au fost de ajuns pentru a-l face să vor- 
bească, şovăitor. O privise doar pe ea, nici măcar 
o dată pe John, în timp ce povestise cum văzuse 
holograma celui mai bun prieten... singurul lui 
prieten... aflat la comanda navei sondă care venise 
să îi salveze. Peste cinci ani. 

Ii spuse despre păianjeni: ce îi văzuse făcînd, 
cum îşi atacau proprii răniţi, mîncîndu-i de vii — ce 
păţise echipajul lui Proteus şi ce era şi el să 
păţească. 

Se uitase fix la mîini, nici măcar la ea, cînd 
recunoscu în cele din urmă de ce provocase ex- 
plozia lui Proteus. 

Atunci ea îi cuprinse cu blîndeţe mîinile înghe- 
tate, încleştate, de pe panoul de control. 

Apoi ea îl privi în sfîrşit pe John. El doar dădu 
din cap într-o tăcere încremenită. Și 

John se ridică din scaun şi se apropie. Işi lăsă 
mîna pe umărul lui West, într-un gest scurt şi 

confortabil. Apoi o cuprinse pe Maureen şi o sărută 
pe păr. : 

West îşi ridică în cele din urmă privirea, 
clipind des, şi pentru un moment ochii lui părură 
ferestre către sufletul său. Ea văzu durerea, 
pierderea şi confuzia în acea primă privire, apoi o 
eliberare adîncă, nesfirşită... Clipi din nou şi totul 
se risipi. 

Scutură din cap; chipul său îşi recăpătă masca 
de pilot macho super-tare. 

Dar cel puţin erau gata de lucru. 

„Ştim că atmosfera de aici poate întreţine 
viaţa.“ Maureen arătă spre datele afişate pe ecran, 
întrebîndu-se din nou dacă aveau un noroc 
fenomenal sau dacă aceasta era confirmarea 
ipotezei astrofizice că planetele locuibile erau de 
fapt ceva obişnuit în galaxie. „Am localizat 500 de 
razi de material radioactiv spre vest, la cinci mile 
de noi.“ 

„Avem nevoie de cel puţin atîta pentru a 
repune miezul în funcţiune“, spuse John cu o voce 
entuziasmată. „Pornim la răsărit. E mai sigur“, 
adăugă, zîmbind imperceptibil cînd îl privi pe 
West. „Astea sînt ordinele mele, maiorule.“ 

West îi aruncă un rînjet şmecher şi spuse: 
„„Sînt de acord cu recomandarea ta, profesore.“ 

Maureen îşi încrucişă braţele şi zîmbetul ei îi 
învălui pe amîndoi. 

„O atmosferă detensionată e un lucru minu- 

at“, spuse. 


În infirmerie Judy îl examina pe micul extra- 
terestru; Penny îl mîngiia cu blindeţe pe spate 

pentru a-l linişti. Pielea lui marmorată de dragon 
era caldă la atingere, nu aspră şi rece. Puiul 
emitea blap-uri, privind-o mulţumit. 

„Care e diagnosticul, doctore?“ întrebă Penny 
pe un ton detaşat, de parcă nici nu ar fi fost iubire 
la prima vedere între ei. „De Halloween ne 
costumăm în cowboy sau în prințese?“ 

Judy o privi. „Acum e femelă. Dar cred că mica 
ta prietenă face parte dintr-o rasă care se 
autoînmulţeşte... ştii, asemenea unor şopirle de pe 
Pămînt. La diferite stadii de vîrstă ea, sau el, 
probabil că alternează sexele.“ 

Sprîncenele lui Penny se ridicară ca cele ale lui 
Grouncho Marx. „Imaginează-ţi ce economii face 
numai la hainele pentru ieşit la întîlniri“, spuse. 
Cînd i se dădu drumul, micul extraterestru se 
învîrti pe masa de examinare şi începu să se joace 
cu un scaner auricular. „Cu siguranţă e un 
specimen interesant, nu, doctore?“ 

„Fascinant“, aprobă Judy. „Deschiderea 
retinei...“ 

„. Pot să o păstrez?* 
..pare legată de extensia digitală.“ 

Judy?“ 

„Ce e?“ răspunse Judy, nerăbdătoare să-şi 
termine gîndul. 

„Pot să o păstrez?“ repetă Penny. 

Judy oftă. „Penny, nu este încă un capriciu la 
care să renunți cînd ai chef“. Sora sa mai mică 
părea a fi tot timpul cu capul în nori; dacă nu ar 
fi existat mama lor, probabil că Penny ar fi murit 
de foame. 

„Te rog.“ Penny o privi şi Judy văzu senti- 
mentul profund de regret din ochii ei. „E singură. 
Promit să am grijă de ea. Are nevoie de mine.“ 

Era ceva reciproc... 

Judy aprobă în cele din urmă, şi trase adînc 
aer în piept. „În momentul în care o neglijezi“, 
începu, „sau uiţi să o hrănești...“ Avu o bruscă 
senzaţie de déjà vu. Dumnezeule, am devenit ca 
mama. Faţa lui Penny se lumină. „Nu, vorbesc 
serios, Pen.“ 

„Mersi, doctore!“ spuse Penny şi zîmbetul ei se 
lărgi şi mai mult. 

Sări pe masă alături de pui şi începu să-l mîn- 
giie pe cap cînd Judy ieşi din cameră. „Sîntem 
amîndouă tare departe de casă, nu-i aşa, micuţo?“ 
şopti. 

Extraterestra o privi atent şi îi răspunse cu un 
blap slab. 

„Aşa o să-ţi spun“, declară Penny cu o inspi- 
raţie bruscă. „Blawp.“ 

Blawp întinse o mînă mititică şi atinse una 
dintre fundiţele de pe braţul lui Penny, pe cea 
roşie. 

„lti place?“ întrebă Penny. O desfăcu şi i- o legă 
lui Blawp la încheietură. Blawp o privi cu ochii 
strălucind de bucurie. Penny îi mîngiie blînd 
obrazul. „Fetiţă cuminte“, murmură. „Fetiţă 
frumoasă... Cuminte.“ 

În replică, Blawp se întinse şi atinse obrazul 
lui Penny, ciripind încet. Îşi mişca limba mică de 
parcă încerca să emită aceleaşi cuvinte. 

Din hol, Judy zimbi privindu-le cum îşi oferă 
alinare una alteia. Zimbetul ei deveni nostalgic; se 
cuprinse cu braţele simțind frigul de pe hol şi se 
îndepărtă. 

Smith îşi ridică privirea cînd West intră încruntat 
în celulă, ducînd un pachet cu mîncare şi aşter- 
nuturi. Le aruncă pe pat şi se întoarse să plece. 

„Ah, maiorule“, spuse Smith. „Văd că ai găsit 
o slujbă pe măsura talentelor tale... Poţi să-mi faci 
patul înainte de a pleca.“ 

West se opri; controlîndu-se cu greu ca să nu se 
repeadă la el. „Mi-am dat cuvîntul că o să te las în 
viaţă“, spuse cu venin. „Nu am precizat niciodată 
cît timp.“ 

Bun băiat. Smith zîmbi slab. Furios pe mine, 
Furios pe Robinson; furios acum pe tine însuţi, nu? 
Mînia îi prostea pe oameni şi West nu era oricum 
un tip prea deştept. Numai un prost imatur şi 
impulsiv ar fi aruncat Proteus în aer, cum făcuse 
el, provocînd eşuarea pe această planetă, la mila 
lui Dumnezeu. Și proştii erau uşor de manipulat. 

Smith porni de-a lungul camerei, abordînd o 
expresie de severitate fermă. „Gata cu chestiile 
familiale, maiorule“, spuse pe şleau. „Murim aici.“ 
Arătă spre noaptea extraterestră de dincolo de 
hublou. 

West îl privi apropiindu-se; îşi duse mîna la 
tocul pistelului. 

Smith încetini pasul cînd văzu expresia ame- 
ninţătoare de pe chipul lui West. „Robinson nu mai 
stăpîneşte situaţia“, spuse, susținînd privirea lui 
West. „Uită-te numai în ochii lui. Nu-mi spune că 
nu-i vezi frica.“ 

West îi răspunse cu un sunet dezgustat şi por- 
ni spre uşă. 

Smith se repezi pentru a-i tăia calea. „Am lup- 
tat în războaiele mileniului, maiorule!“ zise, 
lipindu-se cu spatele de uşă. „Supravieţuirea este 
un joc pentru soldaţi, o ştim amîndoi. Civilul ăla 

prost ne va duce direct în iad. Robinson are nevoie 
de ajutorul nostru, fie că vrea sau nu! Cu un efort 
minim, am putea prelua nava pentru a asigura 
continuarea misiunii, sub comanda ta.“ 

West îşi lovi fruntea, melodramatic. „Dum- 
nezeule, Smith“, zise, „ai dreptate. Cum am putut 
fi atît de orb? O să dau fuga să-ţi aduc o armă 
pentru a deturna nava. În regulă?“ 

„Sarcasmul este arma neputincioşilor.“ Smith 
se dădu la o parte din dreptul uşii, renunţînd cu o 
ridicare din umeri. Fie, deci West nu era chiar atît 
de prost. 

„Imi ascund cu greu durerea. Pe bune.“ West 
ieşi, trîntind uşa în urmă. Smith auzi încuietoarea 
activîndu-se. 

Aşteptă un moment, aşa cum aşteptase 
răbdător încă de cînd se întorseseră de pe Proteus, 
pînă ce fu sigur că West nu se mai întoarce. Apoi 
întinse mîna spre buzunarul costumului şi luă 
dispozitivul de control. 

Reuşise să îl sustragă de la unul dintre roboții 
din dulapurile aflate la bordul lui Proteus, în acel 
scurt moment în care atenţia lui West fusese 
distrasă de jurnalul afişat de Robinson. Robotul 
care îi provocase atîtea probleme fusese devorat de 
păianjeni — ce agecvat-— dar trebuie că mai existau 
şi alţii în hangarele navei. O dată ce va repro- 
grama dispozitivul, va controla o armă imposibil 
de stăvilit, şi de această dată nu va mai da greş. 

Se învirti prin apartament, luînd un obiect, 
ridicînd altul; examinînd diferitele lucruri pe care 
le distrusese de furie şi neputinţă. Undeva, printre 
ele, se găseau fragmente destul de dure pentru 
a-i servi la reconfigurarea dispozitivului de 
control. 

Luptase în războiul mileniului. Și războiul îi 
dăduse lecţii mult mai prețioase — mult mai 
teribile — decît şi-ar fi putut i imagina vreunul de pe 
nava asta. 

Fusese medic de campanie. Un ofițer incom- 
petent şi corupt îşi condusese întreaga unitate într-o 
luptă infernală. Prietenii săi, camarazii — cei cărora 
le tratase rănile şi încercase zi de zi să le salveze 
viaţa — erau morți. Nu scăpase nici unul... Nici unul 
cu excepția lui. 

Fusese singurul supravieţuitor. 

Toate valorile sale îi păruseră atunci fără 
sens... toate, exceptînd, în mod pervers, propria 
viaţă. 

Proştii de teapa Robinsonilor nu erau făcuţi 
pentru a supravieţui în lumea reală, cea pe care o 
ştia el. Şi caricatura aia arogantă şi incompetentă 
de pilot spaţial nu merita să trăiască. 

Era doar vina lui West că el se afla aici. „Îmi 
ascund durerea“, spusese West. Şi nici măcar nu 
cunoştea înţelesul cuvîntului. Nici unul nu-l ştia. 
Nu încă. 

„Durerea ta, maior West, de-abia începe.“ 
Smith începu să recalibreze dispozitivul. Existau şi 
alţi copii pe nava esta; după cum existau şi alți 
roboți... 

Se opri o clipă pentru a-şi freca spatele. Rana 
primită în timpul fugii încă îl înţepa şi îl ardea. 
După ce va pune mîna pe navă, se va descotorosi şi 
de animalul lor. 

. 


Judy stătea singură pe punte în scaunul pilotului, 
învelită într-o pătură termală, sorbind apa înghe- 
tată în timp ce privea noaptea nepămînteană. Nu 

îşi amintea cînd mîncase ultima oară, dar nici nu 
simţea nevoia. şi prinse o şuviţă din părul nepiep- 
tănat, învîrtind-o pe un deget. Işi lăsase părul pe 
umeri pentru că i se părea mai călduros şi... con- 
fortabil, ca atunci cînd era mică. 

Altcineva intrase pe punte; se întoarse în scaun 
şi îl văzu pe Don West oprindu-se în prag. Privi 
stelele de dincolo de ea. „Steluţă luminoasă, ste- 
luţă lucitoare...“ recită. 

Ea privi din nou spre cer. „Un milion de stele 
stranii şi o singură dorinţă“, murmură cu răsu- 
flarea îngheţată. „Vreau să fiu acasă.“ 

Don se apropie, aşezîndu-se în scaunul copi- 
lotului, dînd din cap de parcă era şi dorinţa lui cea 
mai arzătoare. Ea îi studie chipul din profil; îi 
observă genele lungi lucind în lumina stelară. 
Simţi în scobitura gîtului cum pulsul i se accele- 
rează, aşa cum i se întîmpla ori de cîte ori îl 
privea... de parcă inima manifesta cu insistenţă o 
voinţă proprie. 

Darera chipul unui necunoscut. Privi din nou în 
noapte. „Nu am crezut niciodată că cerul poate 
arăta atît de străin...“ Vocea i se curmă. ,Chiar 
ne-am rătăcit.“ 

West se întoarse spre ea, dar privirea lui era 
departe. „Cînd primii navigatori au înconjurat 
Pămîntul, văzînd un cer cu totul nou, au crezut că 
au trecut de capătul lumii“, spuse încet şi în vocea 
lui era ceva ce ea nu mai auzise. „Dar erau chiar 
după colţ.“ 

Ea zîmbi, recunoscătoare şi surprinsă. „Nu 
trebuie decît să ridicăm pînzele şi să lăsăm vîntul 
să ne ducă acasă,“ spuse, „aşa e, maiorule?“ 

Zîmbi şi el, stînjenit aproape, uitîndu-se din 
nou la stele. „Aşa că navigatorii au căutat în acele 

stele forme familiare pentru a face cerul mai 
prietenos. Și pentru a-şi găsi drumul...“ Se ridică 
şi se apropie de ecranul exterior. „Aşa s-au născut 
constelaţiile.“ 

Punctă cu degetul pe suprafața udă de condens 
o graniţă de stele şi le uni ca pe nişte puncte din 
cărţile pentru copii. Ea privea fascinată cum se 
formează o faţă ciudat de familiară. 

„Porky“, anunţă el cu un zîmbet. „Porcul măreț 
şi înţelept.“ 

Ea rise încîntată şi se ridică, apropiindu-se de 
el. Suflă pe suprafaţa geamului şi începu să 
deseneze. „Marele iepuroi urecheat... Bugs.“ Îşi 
priviră desenele zîmbind. Se întoarse spre el încă 
zîmbind. „Felul în care ne-ai coborit aici... a fost 
cam fulgerător.“ Mama ei îi spusese restul 
poveştii; prin ce trecuse el, singur. Voi să spună 
mai mult dar, nesigură, nu o făcu. 

Zîmbetul lui Don se estompă, făcînd-o să se 
bucure că nu a vorbit, apoi apăru din nou în timp 
ce o privea drept în ochi. Stătea foarte aproape de 
ea; se apropie şi mai mult. 

Judy simţi cum se apleacă spre el, pînă ce 
buzele ei aproape că atinseră buzele lui; ființa lui 
era parcă un magnet care o atrăgea... 

„Deci, în apartamentul meu sau în al tău?“ 

Judy se trase înapoi cu gura căscată de uimire. 
„Poftim?“ 

Don rînji şi se îndreptă ridicînd din umeri. „Nu 
face pe timida. Sîntem singurii adulţi celibatari 
din galaxie. Ce aranjament mai favorabil vrei?“ 

Ea căută în ochii lui o urmă a ceea ce se oglin- 
dise acolo cu trei secunde în urmă. Dar Don 
dispăruse, ca o pisică speriată. Pilotul controla din 
nou situaţia. 

Judy se sprijini de panoul de comandă. „Deci îţi 
imaginezi că e cazul să lăsăm amabilităţile şi să ne 
apucăm de treabă?“ spuse încet. 

El înaintă din nou şi de această dată ea trebui 
să îşi controleze dorinţa de a se feri. „Ai un mod de 
a te exprima, doctore!“ 

Ea zîmbi seducător. „Vrei să îmi arăţi cum ţii 
cîrma...?“ 

El rînji larg. „... Da.“ 

Ea îşi înclină capul, trecîndu-şi mîna de-a 
lungul panoului de control, lăsîndu-şi părul să 
cadă pe umăr, ademenindu-l cu un zîmbet. „Chiar 
aici? Pe consolă?“ ~ 

Chipul lui era acum chiar lîngă al ei, cu buzele 
la o bătaie de inimă distanţă. „Oh, aici ar fi foarte 
bine“, şopti el. Închise ochii; buzele lui—oA, atît de 
apetisante — se aplecară după sărutul ei. 

Mîna se întinse după paharul cu apă. I-l turnă 
în cap. Duş rece instant. 

Don icni; deschise ochii larg şi apa îi curse pe 
faţă orbindu-l. 

Cînd îşi şterse ochii o văzu cu paharul în mînă. 
„Ţine-te bine de joystick...“ îi spuse atingîndu-i 
nasul ud. Se ridică şi-i făcu cu ochiul înainte de a 
pleca. 

„Excelentă tehnică, maiorule“, mormăi pentru 
sine ştergîndu-şi fruntea udă. „Serios.“ 


John activă sistemele automate de securitate şi 
traversă camera îndreptîndu-se spre soţia sa. 
învelită în pături termale, Maureen stătea pe 
marginea patului periindu-şi părul — pregătindu-se 
pentru prima noapte într-o altă lume. Lungă era 

un cuvînt insuficient pentru a descrie această zi, 
gîndi el copleşit; la urma urmei, poate că astfel de 
cuvinte nici nu fuseseră inventate. 

„Te căuta Will“, spuse Maureen. 

El dădu din cap, copleşit de oboseală cînd se 
aşeză lingă ea. „L-am trimis la culcare.“ Îşi frecă 
ochii şi fruntea dureroasă. „S-a hotărît să refacă 
robotul. Vrea să stea treaz toată noaptea şi să-mi 
arăte proiectele...“ Oftă, dorindu-şi ca Will să fi 
fost destul de mare pentru a înţelege care îi erau 
priorităţile. Pi 

Maureen lăsă peria. „Ciudate fiinţe, bărbaţii“, 
spuse ea pe tonul ei binecunoscut. „Incercaţi. atît 
de mult să nu semănaţi cu taţii... şi sfirşiţi prin a 
face aceleaşi greşeli.“ 

Cuvintele ei fură ca o rafală de armă, făcînd 
toate ororile acelei zile să se prăbuşească 
asemenea unei avalanşe asupra lui. „Nici măcar 
nu putem pleca de pe această planetă, darămite să 
ne întoarcem la traiectoria iniţială!“ spuse mînios. 
„Nu am timp să...“ Se opri. 

Maureen îşi feri privirea de parcă se străduia 
să nu-i răspundă la fel de răstit. Cînd în cele din 
urmă îl privi, el văzu regretul din ochii ei. Ea 
întinse braţele şi începu să-i maseze gîtul. „John, 
ascultă-l măcar...“ zise. „Nu contează ce spune. 
Doar ascultă. Uneori, măcar în ochii taţilor, băie- 
teii trebuie să conteze înainte de toate.“ 

John o cuprinse, ţinînd-o strîns. Ştia la fel de 
bine ca şi ea că vorbele despre tatăl său dureau 
pentru că erau adevărate. Jurase întotdeauna că 
nu va fi aşa; că îşi va pune familia pe primul plan 
şi că se va ţine de cuvînt. De aceea porniseră îm- 
preună în această călătorie. „Cînd ajungem înapoi 

în spaţiu“, şopti, „o să petrecem mai mult timp 
împreună. Promit.“ 

Maureen privi afară fără a-i răspunde. El îi 
simţi trupul relaxîndu-se în timp ce se uita afară 
în noapte, de parcă el nici nu vorbise. O îmbrăţişă 
strîns, spunîndu-şi că ea era prea obosită pentru 
a înțelege, ori el era... 

După un timp îl privi din nou şi îi zimbi. 

„Ce e? întrebă John perplex. 

Zimbetul ei trist se lărgi. „E plăcut să avem 
toată familia sub un singur acoperiş. Chiar dacă a 
trebuit să străbatem jumătate de galaxie pentru 
asta...“ î 


Singur pe punte, Don pregăti nava de culcare; 
închise scuturile care protejau hublourile, siste- 
mele redundante şi comenzile. leşi, îndreptindu-se 
spre apartamentul său unde avea să doarmă tot 
singur, 

Mergînd de-a lungul coridorului slab luminat 
şi tăcut, o auzi pe Maureen Robinson spunînd: 
„Noapte bună, John“ şi răspunsul soțului ei: 
„Noapte bună, Maureen“. 

Mai făcu cîţiva paşi. 

„Noapte bună, Judy“, strigă Will. 

„Noapte bună, Will“, zise Penny. 

„Noapte bună, Penny“, spuse Judy. 

West se opri dînd din cap. „Cred că glumiţi!“ 
spuse tare. Şi îşi continuă drumul. 

„Blap“, se auzi Blawp. 

CAPITOLUL 


ȘAISPREZECE 


Will Robinson stătea pe scaunul de comandant al 
tatălui său, frecîndu-şi ochii. Se trezise primul şi 
avea senzaţia că în timpul somnului mintea sa 
născuse noi idei pentru proiectul său de a construi 
robotul. Abia aştepta să le pună în practică. Şi 
nimeni nu era treaz ca să-i spună că nu avea voie. 

Amintirea dureroasă a ultimei dăţi cînd tatăl 
său îl respinsese se estompă pe măsură ce trezea 
nava. Monitorul principal afişă BATERIILE 
SOLARE INCARCATE. Grozav. Putea folosi toată 
energia pe care o dorea fără ca cineva să se 
enerveze. Apăsă un buton pentru a deschide 
scutul, nerăbdător să vadă pentru prima dată 
planeta la lumina zilei. 

Se aplecă înainte, clipind cînd lumina solară 
pătrunse ecranele. Faţă în față cu acea privelişte, 
ochii i se măriră de uimire. 

La aproximativ o sută de metri de navă, lucea 
hipnotic pe ţărmul sterp, înzăpezit, o poartă 
inelară incandescentă, ca aceea prin care 
trecuseră ieri în spaţiu. Dar dincolo de pragul 
acesteia vedea o zi de vară şi o lume acoperită de 
o vegetaţie viu colorată. 

Will sări din scaun şi alergă afară din cameră, 
ţipînd: „Mamă! Tată!“ Evident, era timpul ca toţi 
să se trezească. 


Strigătul său de deşteptare îşi atinse scopul cu o 
viteză uluitoare de această dată. Nu se întîmpla în 
fiecare dimineaţă ca familia să se trezească pentru 
a servi o poartă interdimensională, în loc de ce- 
reale şi suc. 

Se adunară cu toţii în camera de zi, căscînd şi 
încheindu-şi costumele, pentru un mic dejun din 
raţii înghiţite cu apă. Totuşi, nimeni nu se plînse, 
prea ocupați să privească prin ecrane poarta. 

Judy se aşeză la masă. Don West intră şi se 
aşeză alături. Will îl văzu pe Don îndepărtînd cu 
un gest ostentativ paharul ei de apă. Judy îl lasă, 
zîmbind şiret. 

Will se întrebă ce se întîmpla. 

Un uruit adînc traversă solul de sub navă; 
chiar şi aerul păru să vibreze, distrăgîndu-i 
atenţia de la ciudățeniile surorii sale. Simţise 
primul tremur imediat după ce se trezise- şi de 
atunci mai fuseseră cîteva. Era ciudat că ieri nu 
simţiseră nimic. 

„In regulă“, spuse tatăl său, „să începem. 
Maureen? 

Mama se ridică şi introduse datele pe moni- 
torul central. 

Comandase computerului să alcătuiască o 
hartă geologică a suprafeţei planetei. Dar Will nu 
mai văzuse ceva asemănător. Arăta complet 
bizar... ca un puzzle pus cap la cap de o gorilă. 

„E imposibil“, spuse mama, arătînd spre ecran 
în timp ce dădea glas propriilor lui gînduri, „ dar 
plăcile continentale ale planetei nu se potrivesc.“ 

„De asta mi-era frică“, murmură tata. Toţi se 
întoarseră să îl privească. Se uită spre ei, apoi 
coborî ochii în podea, gesticulînd. „Cred că acdste 
cutremure sînt rezultatul deschiderii şi închiderii 
porţilor.“ 

„Porţi către ce?“ întrebă Penny. Extraterestra 
ei, Blawp, îi stătea în braţe privind peste marginea 
mesei. Era drăgălaşă, dar Will era fericit să aibă 
robotul. 

„Spre viitor“, spuse tata. 

Maiorul West scoase un sunet ca un strănut de 
pisică. „Probabil că profesorul s-a lovit la cap în 
timpul aterizării“, zise cu sarcasm. 

Ce nătărău. Will se încruntă spre el. La fel şi 
Judy. 

Tata se uită spre Don aşa cum îl privea pe Will 
ori de câte ori se străduia să nu îşi piardă calmul. 
„Gîndiţi-vă puţin“, spuse, privindu-l încă o dată pe 
Don înainte de a se întoarce spre ceilalţi. „Poarta 
care ne-a dus spre nava sondă. Tehnologia 
avansată pe care au folosit-o pentru a ne da de 
urmă în hiperspaţiu. Prietenul lui Don arătînd atât 
de în vîrstă...“ [i aruncă din nou o privire lui West. 
„Dacă am trecut într-o perioadă de timp aflată la 
ani de zile după ce Pămîntul a trimis o misiune de 
salvare?“ 

„Glumeşti!“ spuse Don. Dar nu mai păru atît 
de sigur. „Călătoria în timp este imposibilă.“ 

„Nu, nu este!“ îl întrerupse Will nerăbdător. 
„Este doar improbabilă. Aşa cum era hipermotorul 
acum 100 de ani. De fapt imposibilul nu există.“ 
Dădu din umeri. 

Tatăl său aprobă din cap fără a-l privi. „Aceas- 
tă lume ar putea fi împînzită cu porţi spre viitor.“ 

„Deci dacă mergem în pădurea de afară“, arătă 
Will spre ecranul exterior, „păşim de fapt în acest 
crater, peste ani.“ 

„Într-adevăr, plăcile geologice din timpuri 
diferite nu s-ar potrivi“, spuse mama, zîmbindu-i 
aprobatoare. „Asta ar explica nepotrivirea 
continentală. Dar, porţi în timp...% Îl privi din nou 
pe tata. 

Tata ridică din umeri. „Şi pentru mine e greu 
de crezut“, îi răspunse. „Dar dacă aceste uşi se 
deschid şi se închid chiar în acest moment, ca 
“parte a unei avalanşe de fenomene naturale, ar 
putea sfişia planeta.“ 

Will simţi un fulger de inspiraţie sclipindu-i în 
minte. „Dacă uşile nu sînt naturale?“ 

„Will“, tata îl privi ca şi cum el era acum 
nătărău, „acest tip de fenomene nu poate fi produs 
decît pe cale naturală.“ 

„Nu“, insistă Will, simțind cum frustrarea 
creşte o dată cu entuziasmul. „Aceste porţi sînt 
exact cele pe care am prezis că le va putea produce 
maşina mea temporală! Dacă cineva în această 
lume a construit un dispozitiv...“ 

Tata îl reduse la tăcere dintr-o privire. „Fiule, 
îţi apreciez contribuţia, dar acum nu e timpul 
pentru fantezii.“ 

Will sări din scaun. „Niciodată nu mă asculţi!“ 
ţipă la tatăl său. „Niciodată.“ Părăsi camera în 
fugă. 

John nu se clinti din capul mesei cînd Will o 
zbughi din cameră. Maureen văzu cum soţul ei se 
luptă să ia o decizie corectă, sfişiat între iubire şi 
datorie. Datoria învinse din nou. Dar în ochi ea îi 
văzu durerea înfrîngerii şi simţi o strîngere de 
inimă. 

„Nu se poate şti cînd se va fărimiţa complet 
planeta asta.“ John se ridică, adresîndu-lise celor- 
lalţi de parcă nu ar fi avut loc nici o întrerupere. 
„Maiorul şi cu mine vom merge să localizăm 
materialul radioactiv pentru miez. S-ar putea să 
avem foarte puţin timp la dispoziţie.“ Dădu din cap 
spre West, făcîndu-i semn că e timpul să porneas- 
că, şi se îndreptă spre uşă. 


Will întrerupse meşteritul la pupitru, privind în 
sus cînd tatăl său intră în nişa robotului. 

„Plec acum, Will“, spuse tata. 

„Asta da, surpriză“, răspunse Will posomorit. 
Tata era deja echipat pentru misiune de parcă 
de-abia aştepta să plece. 

Tatăl său traversă camera şi se opri privindu-l. 
„Will, tu eşti pentru mine cel mai important lucru 
din lume“, zise tata cu blîndeţe. „Sper că într-o zi 
vei putea înțelege acest lucru.“ 

Will îşi feri privirea, muşcîndu-şi buzele cînd 
simţi cum îl podidesc lacrimile. „Dacă se întîmplă 
ca o dată să nu te mai întorci...7“ spuse în cele din 
urmă, cu vocea tremurînd. 

Tata îl privi de parcă nu ar fi ştiut ce să-i 
răspundă, şi Will îşi văzu propria teamă reflectată 
în ochii tatălui său. În cele din urmă, tatăl îşi 
scoase plăcuţele de identificare pe care le purtase 

întotdeauna. „Ori de cîte ori bunicul tău pleca în 
misiune“, spuse, „mi le lăsa mie. Ca să le păstrez. 
Şi cînd ajungea acasă îl aşteptam întotdeauna să 
i le dau înapoi.“ 

Tata atîrnă cu grijă lanţul de gâtul lui Will; 
plăcuţele îi zornăiră pe piept. „Mă întorc, Will“, 
spuse tata cu vocea încordată. „Premit.“ 

Will se uită în sus spre el, cu ochii mari, fără 
a spune ceva. Tata îi răvăşi părul cu blindeţe, apoi 
se întoarse şi părăsi camera. Will îşi coborî 
privirea atingînd plăcuţele. Cunoştea povestea cu 
bunicul care le lăsase tatălui său, promiţindu-i 
întotdeauna acelaşi lucru... Ştia şi despre ultima 
dată, cînd bunicul nu se mai întorsese. 


Don tresări ca trezit din gînduri cînd Judy i se 
alătură afară, la trapa principală. Purta un 
echipament termic de expediţie şi o armă cu puls 
agăţată de umăr. Presupuse că îl aştepta pe tatăl 
ei. 

Chipul lui se însufleţi cînd o zări; dar mai apoi 
zîmbetul îi pieri. „Ascultă“, murmură, privind în 
pămînt, „în legătură cu noaptea trecută.. “ 

Ei haide, pilotule. Ea zîmbi, dar el nu o văzu. 
„Continuă“, îl încurajă, „poţi s-o faci.“ 

Don îşi ridică privirea, arătînd stînjenit, 
încrezător şi îndurerat în acelaşi timp. „Imi pare 
rău...?“ 

Da! gîndi ea. Da, da, da! „Vezi? Nu a fost prea 
greu.“ 

Don se strîmbă. „Ca şi cum mi-ai vîrî ace în 
obraji“, spuse, cu un zîmbet şovăitor. 

Ea clătină din cap. „Atunci osă înţelegi cum se 
simte o persoană spunînd asta.“ Îl privi în ochi 
apropiindu-se. „Încearcă să te întorci teafăr...“ îşi 
încrucişă braţele, stăvilindu-şi dorinţa de a se 
întinde şi de a-l atinge. 


El zimbi larg şi veni mai aproape. „Mă gîn-' 


deam că asta e ocazia perfectă să-mi dai un sărut 
pentru noroc... eşti de acord, doctore?“ 

Il privi. „Te gîndeai.“ Îşi atinse fruntea. „Nu e 
tocmai punctul tău forte...“ Apoi zîmbi serios şi 
spuse: „Săruturile trebuiesc meritate“. Ca şi 
respectul. 

Se uită la ea. Continuă să o privească, de 
această dată într-un mod cu totul nou... lăsînd-o să 
intreîn ochii lui, primind-o în gînduri. Înclină 
scurt din cap, zîmbind ciudat. 

Tatăl ei ieşi din navă împreună cu restul 
familiei... toţi, cu excepţia lui Will, remarcă ea. 
Don îşi agăţă arma în spate, abia luîndu-şi ochii de 
la ea, zimbind încontinuu. 

Mama îi dădu tatei un mic dispozitiv de de- 
pistare. „Am un semnal fix de la materialul 
radioactiv. E dincolo de poartă.“ 

Tata dădu din cap. „Să sperăm că porţile sînt 
stabile.“ Aruncă o privire spre poarta ce strălucea 
ca o mătase vălurind, la mică depărtare pe solul 
pietros, acoperit cu zăpadă. Ziua aurie de vară de 
dincolo de ea părea că le face semn să păşească 
prin oglindă... 

Judy privi din nou spre tatăl ei, spre Don, 
încercînd să-şi învingă teama care începuse săi se 
aştearnă pe chip. Era logic ca ei să plece; ei aveau 
pregătire militară. Dar... 

„Pereţii craterului perturbă comunicarea.“ 
Mama dădu din cap spre stînca ruginie, îngheţată, 

cu atîta calm de parcă i-ar fi spus tatei să sune 
dacă avea să întîrzie la cină. „Nu veți putea co- 
munica cu nava.“ 

Solul le tremură sub picioare; huruitul umplu 
aerul şi dispăru, de parcă le-ar fi atras atenția că 
timpul era scurt. 

Mama se întinse deodată şi atinse chipul tatei. 
„Întorce-te acasă la mine, profesore...“ 

„Te iubesc, nevastă“, şopti, zîimbindu-i şi pri- 
vindu-l în ochi. 

Blawp se întinse de pe umărul lui Penny la 
îndemnul acesteia şi mîngiie obrazul tatei, imitînd 
gestul mamei. „Fetiţă cuminte“, ciripi. „Fetiţă fru- 
moasă. Cuminte.“ 

Judy se holbă uluită, în timp ce Penny o 
mâîngîie pe Blawp pe creştet, zîmbind cu mîndrie. 
Se uită din nou la Don în timp ce tatăl său îşi 
ridică arma pornind spre poartă. Don îl urmă 
privind peste umăr spre ea... spre familia ei... de 
parcă le-ar fi făcut o fotografie mentală. De parcă, 
orice s-ar întîmpla, voia să poarte cu el acest 
moment, mereu. 


John ajunse primul în dreptul porţii şi rămase 
uitîndu-se fix. Întinse o mînă, trecînd-o prin 
iluzoria suprafaţă ondulatorie a porţii. Nu simţi 
decît o uşoară furnicătură cînd mîna sa se 
distorsionă în mod ciudat. „Uau“, murmură încet, 
retrăgîndu-şi mîna. 

„Oh“, spuse West urcînd lingă el. „Asta da, 
chestie ştiinţifică.“ 

John îl privi, prea uluit de ceea ce urmau să 
trăiască pentru a se mai supăra. În timp ce West 

se uita spre poartă, John văzu în ochii bărbatului 
mai tînăr ceva ce nu s-ar fi aşteptat să găsească: 
West se holba la poartă ca şi cum s-ar fi aflat în 
faţa unei ghilotine. 

În apărarea hiperbarierei împotriva raidurilor 
inamice, la trecerea prin Soare, fusese fără frică; 
pentru că pilotarea unei nave era meseria sa şi îi 
cunoştea toate riscurile, îi înţelegea regulile. Dar 
nu era om de ştiinţă. John îşi simţi bătăile inimii 
accelerîndu-se, dar era din cauza nerăbdării — 
entuziasm, extaz — pentru că era pe cale să 
trăiască ceva dincolo de cele mai îndrăzneţe vise 
ale unui fizician. Aceasta era ultima sa frontieră... 
Abia aştepta să păşească prin ea spre Necunoscut. 

„Eşti speriat, maiorule?“ zise cu un rînjet 
neaşteptat. 

Apoi făcu primul pas. 


Don îşi ţinu respiraţia cînd John trecu prin poartă; 
cînd imaginea i se distorsionă, sărind în viitor ca 
o dîră de fum, Don îngheţă, uitîndu-se fix prin 
fereastra timpului; pînă ce deodată îl văzu pe 
Robinson de cealaltă parte, privindu-l din ziua 
însorită. Îşi clătină capul, uluit. Apoi închise ochii 
şi-l urmă. 

CAPITOLUL 


OPTSPREZECE 


Will îngenunchie pe podea în nişa robotului, 
răscolind prin containerele cu lucruri personale, pe 
care le împachetase doar cu două zile în urmă. 
Aruncă o privire spre robotul parţial asamblat, 
aşezat pe masa de lucru, evaluînd posibilitatea 
folosirii jucăriei pe care o ţinea în mînă, apoi o 
puse la loc. 

Intră Penny, cărînd un maldăr de agrafe de 
păr şi de obiecte electronice. Le răsturnă pe masă. 
Practic îşi oferise ajutorul cînd aflase cu ce se 
ocupa. Poate că maimuţica aia extraterestră avea 
capacităţi extrasenzoriale sau ceva de genul ăsta; 
în general Penny se purta mult mai drăguţ acym, 
de cînd o avea. 

„Cam astea sînt lucrurile neimportante“, anun- 
tă Penny. „Chiar şi inelul meu de buric.“ 

„Mulţam, Pen“, spuse zimbind. 

Se apropie şi privi în jos spre el şi spre cutia lui 
cu obiecte personale. „Vrei să vii afară?“ 

Clătină din cap fără a mai zîmbi. Nu mai pă- 
răsise nişa robotului din clipa în care tatăl său 
intrase pentru a-şi lua rămas bun. Nici nu voise; 

acesta era singurul loc unde cineva chiar avea 
nevoie de el. Robotul avea nevoie de el. 

„Ascultă, ce ştie tata?“ întrebă Penny încet. 
„Poate că cineva chiar a construit o maşină a 
timpului.“ Îşi răvăşi părul aşa cum ar fi făcut tatăl 
său şi ieşi. 

Will se ridică oftînd plingăcios şi se aşeză la 
consolă. „Mă auzi, Robotule?“ întrebă. 

„Robotul este pornit“, răspunse. „Modulaţia vocii 
tale este ciudată. S-a întimplat ceva, Will Ro- 
binson?“ 

Will îşi înăbuşi emoţiile şi nu spuse nimic. 

„Înveseleşte-te“, spuse robotul“O să-ţi spun o 
glumă. De ce a trecut Robotul strada?“ Aşteptă o 
clipă pentru a primi un răspuns, apoi spuse: 
„Pentru că era legat cu un electrod de găină!“ 
Robotul rîse zgomotos. 

Will îşi dădu ochii peste cap. „Avem ceva 
treabă...“ spuse. 

Cînd se întoarse auzi ecoul unei ciocănituri în 
peretele nişei. Ascultă, nedumerit. 

„Seamănă cu vechiul cod Morse“, comentă 
robotul. 

„Ce zice?“ 

„Pericol, Will Robinson. Pericol“, spuse robotul. 

Will ieşi din nişă şi merse de-a lungul 
coridorului, urmărind ciocănitul pînă la sursă. 

Sursa era camera unde era închis doctorul 
Smith. Will privi înăuntru prin ferestruica uşii. 
Smith stătea la masă, emiţînd codul cu lovituri de 
cizmă. Îşi ridică privirea de parcă ar fi perceput 
prezenţa lui Will şi se opri din semnalizarea 
menită să îl atragă înăuntru. 

Will ezită. Apoi luă un pistol cu laser din 
suportul de perete, îl codă pe vocea sa şi deschise 
uşa. 

„Ai spus că e cineva în pericol.“ Se opri prudent 
ţinînd arma astfel încit Smith să o vadă. 

Ochii lui Smith se opriră pe armă ca gloanţele 
pe un magnet. „Cu toţii sîntem. A fost înţelept din 
partea ta să te înarmezi.“ Se ridică de la masă, 
apropiindu-se de Will. 

„Arma e reglată să tragă numai pentru mine, 
aşa că nu încerca vreo şmecherie“, spuse Will 
tăios. 

Smith dădu din umeri şi trecu pe lîngă el, 
îndreptîndu-se spre hublou pentru a-i deschide 
scuturile glisante. „William, mă judeci greşit“, 
spuse. „Vreau doar să vă ajut.“ 

„Să ne ajuţi?“ zise Will cu neîncredere. „Ai 
încercat să ne ucizi.“ 

Smith oftă enervat, întorcîndu-se cu faţa spre 
Will. „Dar acum destinele noastre sînt legate“, 
arătă afară şi Will îşi dădu seama de adevărul 
cuvintelor sale. „Dacă tatăl tău şi idiotul de West 
dau greş nu voi avea nici o şansă să ajung acasă. 
Este în interesul meu ca ei să reuşească. Şi eu îmi 
urmez întotdeauna interesul.“ Privi afară, la 
peisajul straniu cu floră necunoscută, de dincolo de 
poartă. Acolo, departe, ceva emise un vaier inuman 
care îi făcu lui Will pielea de găină. 

Smith îl privi din nou, de parcă sunetul tocmai 
îi demonstrase spusele. „Ce monştri hoinăresc în 
pustiurile astea extraterestre?“ Gesticulă spre 
hublou. „Nebunii ăia. Să călătorească cu ochii 
legaţi prin ţinuturile alea sălbatice... Oricât de 
greu mi-ar fi să recunosc, va fi dificil să ne 
descurcăm fără ei.“ 

Will se foi nervos. „Ce tot îndrugi acolo?“ 
întrebă. „Se vor întoarce. Vor fi bine.“ Deodată nu 
mai fu sigur dacă vrea să îl convingă pe Smith sau 
pe sine. 

Smith îl privi înnegurat. „Oare?“ întrebă. 

Will îşi muşcă buzele, simțind cum îngrijorarea 
şi frica îi strîngeau stomacul. Privi pe fereastră la 
strălucirea stranie a porţii pe cerul divizat. 
„Cineva ar trebui să meargă după ei...“ 

„Will, ţi-o interzic“, spuse Smith cu severitate. 
Clătină din cap. „Eşti un copil. Unul inteligent, cu 
siguranţă, dar eşti totuşi un copil. Planeta asta 
este probabil plină de prădători. Chiar dacă îi 
găseşti, ce te faci tu dacă sînt accidentaţi, răniţi 
grav, pe moarte... ce ai putea face tu?“ 

Chipul lui Will se înroşi. Prea mic; întotdeauna 
fusese prea mic pentru a fi de ajutor! Şi nici corpul 
robotului nu fusese terminat. „Dar tu eşti doctor“, 
spuse cu o inspiraţie bruscă. Smith avea nevoie de 
ei pentru a supravieţui, îşi spuse. Smith trebuia să 

îl ajute. 

Smith se întoarse spre fereastră cu mîinile 
încrucişate la spate. „Da“, murmură gînditor. „Da, 
sînt...“ 


Penny îşi fixă picioarele pe învelişul exterior al 
navei, agățată de o linie de racordare, lîngă sora şi 
mama sa, alături de care sudà şi sigila stricăciu- 
nile provocate de aterizarea forțată. 

„Am nevoie de un aparat de microsudură“, îi 
spuse mama ei, împingîndu-şi ochelarii de 
protecţie pe frunte. Arătă spre o gaură prin care o 
masă de cabluri şi de conducte flexibile se 

răsfrinseseră în afară, prin logo-ul ars al navei 
bălăbănindu-se în aer. ; 
á Penny desprinse clema din echipament şi se 
lăsă pe funie spre sol. Îi plăcea să “facă asta; 
căratul uneltelor semăna cu alpinismul. i 

Răscolind prin trusa de scule îşi observă 
camera-ceas, aşezată acolo unde o lăsase pentru 
siguranţă. O privi gînditoare, apoi o activă şi 
spuse: „După o lungă deliberare, Captiva Spaţiului 
a hotărît să accepte noul rol de membru al echipa- 
jului. La urma urmei e evident că Robinsonii au 
nevoie de ajutorul ei...“ 

Se opri din povestit cînd observă că Blawp nu 
mai cerceta cutiile cu scule şi nici nu se mai juca 
în preajmă cu pietricele. 

Se ridică, cercetînd cu privirea din ce în ce mai 
mult spațiu pînă spre poartă. O văzu pe Blawp 
ghemuită la margine, adulmecînd curioasă. 

„Blawp!“ strigă. „Blawp, vino de acolo.“ 

4 Blawp privi în sus de parcă era cît pe ce să se 
întoarcă la strigătul lui Penny. Dar apoi se uită la 
pădurea ciudată ce lucea de cealaltă parte. 

Şi trecu. 

3 „Blawp!“ Penny sări, scăpîndu-şi camera-ceas 
în goana spre poartă. „Stai!“ 


Will îl conduse pe doctorul Smith prin pădurea 
roşiatică de mușchi într-un cîmp de flori care nu 
semănau cu nici o altă floare pe care o văzuse 
vreodată, cu petale luxuriante albastru-violete 
unduind în adiere ca o mare indigo. „Uau, Esta 
culoarea preferată a mamei!“ č i 

„Ce nostim“, comentă Smith încet, în spatele 

lui. A 

Will întoarse capul încruntîndu-se. Işi dorea să 
îi poată arăta mamei lui florile; mai mult, îşi 
dorea să fie aicicu el. Dar, la îndemnul lui Smith, 
se furişaseră din navă fără ştirea nimănui. Smith 
îi spusese că mama lui va încerca să-i oprească şi 
vocea aceea insistentă din minte răspunsese 
afirmativ: ea ar fi zis că nu e bine; că nu era sigur 
pentru el să plece; că era prea mic... Nici măcar 
mama nu ar înţelege. 

Îşi coborî privirea spre dispozitivul de depis- 
tare pe care îl ţinea în mînă. Incă indica drumul 
către materialul radioactiv spre care plecase tata. 
De vreme ce nu fusese prezent pentru a-i spune 
tatălui său la revedere, nu văzuse în ce direcţie 
pornise dincolo de poartă împreună cu maiorul 
West. Era mai greu decît se aşteptase să îi 
găsească. 

O altă zguduitură a solului se abătu asupra lor 
cu o putere mai mare decît toate celelalte, apro- 
piindu-se cu o viteză înfricoşătoare. Smith îşi 
pierdu subit răsuflarea. Will se întoarse şi văzu la 
orizont cum aerul începe să se încovoaie într-o 
distorsiune rotitoare, asemenea apei supte într-o 
scurgere. În interiorul vârtejului florile îmbobociră 
şi se ofiliră în cîteva secunde, copacii crescură şi se 
prăbuşiră, pe măsură ce peisajul care se răsucea 
unduind îmbătrînea cu fiecare bătaie de inimă. 

„Fugi, copile, fugi!“ urlă Smith, apucîndu-l pe 
Will de braţ şi împingîndu-l înainte. Alergară. Dar 
nimic viu nu putea întrece în viteză tornada 
temporală ce se abătea asupra lor. 

Doctorul Smith se împiedică deodată şi căzu 
lat printre flori, trăgîndu-l pe Will după el. 

ze se 


Pasul greşit îl aruncă pe Smith cu faţa în jos într- 
o miasmă de pămînt umed şi de petale strivite. 
Aproape că nici nu observă, cu tot uruitul şi 
zgilţtitul care îi asaltaseră simţurile. Închise ochii, 
apucînd tulpinele plantelor, strivindu-le într-o 
strînsoare mortală, aşteptînd să fie lovit de 
inevitabila primejdie... 

După un alt moment fără sfirşit deschise din 
nou ochii. Îşi înălţă capul şi se întoarse încet 
pentru a privi în urmă. 

Poarta strălucitoare se oprise inexplicabil la 
zece metri de ei, cruţîndu-i de o moarte timpurie. 

Dincolo de poartă se afla un nou peisaj stabil, 
cu mult mai bătrîn, mai întunecat, şi mult mai 
dezvoltat decît cel în care se găseau. Oh, Dorothy, 
gîndi, acum chiar că nu mai sîntem în Kansas. Îşi 
dădu seama deodată că Will nu mai era în raza sa 
vizuală. 

„Will?“ strigă. „Will!“ Băiatul fusese chiar lîngă 
el. Cu siguranţă că nu. 

Capul lui Will se ivi brusc dintre frunze. „Gro- 
zav...“ gîfii privind dincolo de Smith, cu ochii stră- 
lucind. Se ridică în picioare şi ţişni spre poartă. Se 
opri la mică distanţă, răzbătînd cu privirea în 
cealaltă realitate. Apoi trecu. 

„William, aşteaptă!“ ţipă Smith mult prea 
tîrziu, 

Will îi făcu semn cu mîna, zimbind. „E ca şi 
cum ai trece dintr-o cameră într-alta!“ strigă. 

„Imi stăpînesc cu greu veselia.“ Smith se în- 
cruntă, ridicîndu-se cu greu. 

Will verifică din nou dispozitivul de urmărire 
şi privi în depărtare. „Semnalul lui tati vine de 

aici!“ strigă arătînd spre pădurile întunecate. 
„Haide, doctore Smith.“ Porni prin pădurice fără a 
privi în urmă. 

Smith rămase uitîndu-se după el. „Urăsc co- 
piii“, spuse fără să se adreseze cuiva. În mintea sa 
existau pentru un unic scop: ca obiect de tocmeală. 
Cine spusese „Cel ce face copii oferă destinului “...? 
Nu prea conta. Singurul lucru important acum era 
să îi ajungă pe ceilalţi. O dată West eliminat, 
Robinson ar face orice pentru a-şi proteja fiul... 
'Trase adînc aer în piept şi o porni spre poartă. 

Această trecere mai adînc în timp nu fusese 
nici pe departe atît de neplăcută sau de năucitoare 
pe cît se temuse. Pătrunse în pădurea supra- 
dezvoltată, umedă şi dezgustătoare, luptîndu-se să 
îl ajungă din urmă pe superentuziastul puşti 
Robinson. Se ţinea bine, dar nici în tinereţe nu 
avusese energia hiperactivă pe care părea să o 
aibă acest copil. 

Vegetaţia acestei lumi era aproape exclusiv 
formată din ciuperci, atingerea ei era la fel de 
respingătoare ca atingerea unei pîini mucegăite. 
În pădurice, lîngă un izvor tulbure, se împiedică de 
ceva; se uită în jos mai atent la paşi. 

Cînd porni, ceva din hăţiş îi atrase atenţia — 
ceva făcut de mîna omului. O bucată turtită de 
metal. Se opri, îndepărtînd frunzişul pînă ce văzu 
clar formele artificiale. Se încruntă şi mai mult. 

Will apăru deodată din faţă, dintre copaci. „Ce 
ai găsit?“ întrebă. 

Smith lăsă frunzişul să cadă la loc şi se grăbi 
să ajungă în dreptul lui Will, prinzîndu-l de umeri 
cînd acesta încercă să arunce o privire. „Hai, hai, 
fiule, nu e timp de pierdut“ spuse rapid. „Să 


mergem.“ Îl înghionti pe Will, zorindu-l în pădure 

înainte ca acesta să poată vedea însemnele 
mormintelor. Trei. Cu numele lui Maureen, Penny 
şi Judy Robinson. 


„Blawp? Blawp?“ Fremătînd de îngrijorare Penny 
îşi croi drum prin pădurea chihlimbarie de muşchi, 
aflată de cealaltă parte a porţii. Cum o va putea 
găsi aici? 

Deodată auzi de undeva, din faţă, un blap 
slab, familiar. Alergă înainte, urmărind sunetul 
prin desiş, pînă ce îi răsări în cale o stîncă 
roşiatică. Suprafaţa ei bătută de timp semăna cu 
un ciudat tărîm al minunilor, plin de steiuri şi de 
grote. Blawp era acolo, într-un spaţiu deschis, 
printre virfurile acoperite cu muşchi, țopăind, 
ciripind şi blapăind. Penny nu înţelegea de ce. 

Poate că era doar speriată pentru că se pierduse. 
„Blawp“, înaintă dojenind-o, „nu poţi să fugi aşa!“ 

Blawp începu să ţipe isteric cînd ceva bufni 
între ele, umplînd-o pe Penny de praf. Penny se 
poticni, tuşi şi alungă praful din faţa ochilor. Cînd 
acesta se risipi văzu ceva imens ivit, după cît se 
părea, de nicăieri. 

Rămase cu gura căscată văzîndu-l clar: era un 
fel de extraterestru de două ori cît ea. Braţele 
masive şi creasta spinării ca de aligator erau 
acoperite cu ţepi; virful bont al cozii era țintuit cu 
ghimpi, ca un buzdugan. Avea o faţă ca de 
urangutan şi ochi binoculari bulbucaţi. 

Rămase cu răsuflarea tăiată, dorindu-şi să 
simtă frica. Dar înainte ca mintea sa înmărmurită 
să transforme şocul în frică, văzu funda roşie, 

decolorată şi zdrenţuită, legată în jurul unuia 
dintre degetele creaturii... 

Blawp văzu funda în acelaşi moment. Se arun- 
că asupra namilei extraterestre ţipînd cu furie. 

„Blawp, nu!“ strigă Penny, întinzîndu-se prea 
tîrziu pentru a o prinde. 

Blawp se înălţă în aer şi ateriză pe braţul 
masiv al creaturii; apucă marginea roasă a 
fundiţei, trăgînd cu o gelozie mînioasă. 

Penny rămase blocată, din ce în ce mai uimită 
cînd văzu că gigantul nu o striveşte pe Blawp ca 
pe o muscă, ci se uita în jos spre ea... cu drag? 

Blawp renunţă la atacul ei nebunesc cînd 
extraterestrul nu reacţionă pentru a o împiedica. 
Se aşeză pe braţul său îndoit, studiindu-i curioasă 
chipul. Apoi se uită la funda din jurul încheieturii 
ei, la funda din jurul degetului celeilalte, de la una 
la alta — dîndu-şi seama de ceea ce Penny 
observase deja: că cele două fundiţe, cu excepţia 
timpului care trecuse pe una dintre ele, erau una 
şi aceeaşi. 

Încet, pas cu pas, extraterestrul gigantic se 
apropie de Penny. Penny rămase locului, para- 
lizată de dorinţele cotradictorii de a sta şi de a 
fugi, cînd făptura întinse spre ea o labă enormă. li 
atinse obrazul cu o blîndeţe uluitoare. „Fetiţă 
cuminte“, spuse. „Fetiţă frumoasă. Cuminte.“ 

Penny o privi lung, cu ochii plini de lacrimi de 
emoție. Asta avea să fie o povestire extraordinară... 


k*k 


John şi Don West trecură printr-o altă poartă, 
urmînd semnalul aparatului de depistare spre 
sursa de combustibil, încă iluzorie. Fiecare nouă 

realitate în care intrau părea mai sumbră decît 
precedenta, chiar şi prin simplul fapt că îi 
îndepărta tot mai mult de un loc sigur, de cei care 
contau pe succesul lor. 

Şi totuşi, cu fiecare trecere printr-o altă poartă 
temporală, John îşi simţea gîndurile limpe- 
zindu-i-se şi mintea mai vie. „Extraordinar. Cred 
că fiecare poartă pe care o trecem ne transferă pe 
noi înşine mai departe în timp.“ Permanent în 
viitor. Niciodată în trecut... De ce? Şi dacă traversau 
timpul şi nu spaţiul, era posibil să meargă în cerc, 
umblînd în mod paradoxal pe aceeaşi bucată de 
teren, care îmbătrînea treptat... 

Paradoxală este însăşi călătoria în timp — sau 
cel puţin teoriile despre acest lucru. Toate teoriile 
studiate părură deodată, comparativ cu realitatea 
prezentă, la fel de simpliste ca un desen de copil. 

„Fantastic“, murmura West, îndoindu-şi 
umerii şi trecînd de pe un picior pe altul, în timp 
ce privea ţinuturile erodate, de culoarea ruginei. 

John se întoarse pentru a privi poarta lucind în 
aer. „Imaginează-ţi un cîmp energetic care ar 
putea manipula singularităţile spaţio-temporale 
pentru a produce acest tip de efecte de vortex bine 
localizate!“ Clătină din cap cu uluire cînd avalanşa 
de idei izbucni în mintea sa ca un foc de artificii. 
Nu mai avusese un sentiment de uimire atît de 
pură şi de extatică din copilărie, din vremea în 
care lucra la teorema sa despre hiperspaţiu. „Uau! 
Şi Einstein şi Tagamishi au speculat că la un nivel 
cuantic sau chiar subcuantic...“ Privi spre West. 

West se holba la el cu o căutătură pe care o 
cunoştea prea bine: aceeaşi privire plină de 
neînțelegere şi de exasperare pe care, în copilăria 
sa, o văzuse pînă şi în ochii părinţilor, ori de cîte 

ori încerca să le împărtăşească lumea uluitoare 
din mintea sa. 

John îşi coborî privirea, apoi se uită aiurea 
ridicînd din umeri. 

Porniră din nou, trecînd peste o cîmpie aridă, 
punctată de smocuri dese de vegetaţie trilobată. 
Movilele chihlimbarii i se păreau similare cactu- 
şilor. 

„O să fie un urcuş pe cinste“, spuse West după 
un timp, rupînd în sfârşit tăcerea stînjenită pe care 
o păstraseră pînă atunci. Arătă spre roca roşiatică 
erodată de care se apropiau. În ochii tînărului, 
John văzu ecoul tuturor momentelor culminante 
de risc maxim şi revărsare de adrenalină pe care 
West le trăise, al momentelor în care se simţise 
plin de viaţă, şi dovedise Morţii aceast lucru. 
Pentru că viaţa nu e o repetiţie generală, cu greşeli 
sau fără, aceasta era singura şansă de a crea 
amintiri care să merite să le rememorezi. 

John îşi aminti deodată de tatăl său, în ipos- 
taze în care nu o făcuse de ani de zile: cum tatăl 
său îl dusese în rezervaţia naturală din vecinătatea 
casei pentru a face alpinism, excursii, la schi. Nu din 
obligaţie sau pentru că Bătrînul dorea să îşi 
călească fiul tocilar, ci pentru că era extraordinar, 
era distractiv. Pentru că îi plăcea să stea acolo în 
acel refugiu debordind de frumuseţe pămînteană. 
Amîndurora le plăcea. 

„Ştii“, spuse, zîmbind uşor, „tatăl meu te-ar fi 
plăcut.“ 

West îl privi surprins şi zîmbi de plăcere şi 
mândrie. 

Cînd ajunseră la stîncă începea să se lase 
asfinţitul. John îşi cercetă din nou dispozitivul de 
depistare. „Fir-ar să fie.“ 

„Fir-ar să fie?“ repetă West aproape încruntat. 
„«Fir-ar să fie» nu e de bine.“ 

„Sînt un prost“, spuse John furios, uitîndu-se 
în sus. Aceasta era sursa semnalului. Dar nu se 
găsea nimic aici. Doar un perete de stîncă; un 
punct mort. „Semnalul pe care l-am urmărit este 
miezul lui Jupiter, reflectat în rocile astea.“ Se 
întoarse, privind în direcţia de unde veniseră. 

Cînd se mişcă, o săgeată de lumină îi lovi pe 
neaşteptate ochii dinspre nivelul solului. Se uită în 
jos. 

Stătea pe o lespede de metal acoperită cu praf 
roşu. 

Se dădu înapoi. West ridică bucata de epavă, 
încruntîndu-se din cauza efortului, şi o şterse cu 
mîna. 

Pe suprafaţa ei, încă lizibil, se afla logo-ul lui 
Jupiter Two. 

John înjură încet. „Metalul ăsta e vechi de zeci 
de ani...“ Atinse suprafața patinată. 

West dădu drumul bucății de metal de parcă 
l-ar fi ars; căzu în prafla picioarele lui. „Ce coşmar 
mai e şi ăsta?“ Cercetă cu privirea peisajul 
extraterestru, apoi se uită la John, cu un fel de 
disperare. „Unde naiba sîntem?“ 

„Nu, maiorule...“ John clățină din cap. Avusese 
dreptate cu mersul în cerc. „Întrebarea este în ce 
timp sîntem?“ 

Aerul supraîncălzit pocni cînd o descărcare de 
energie îl lovi pe West în spate, îmbrîncindu-l 
înainte. 

John se aruncă la pămînt şi se rostogoli în spa- 
tele unui afloriment de piatră. Scoase arma şi 
începu să tragă. Alte lovituri explodară în pietrele 

din faţa sa. Se lăsă în jos; ridicîndu-se din nou 
pentru a lansa o nouă rafală. 

Biciul energetic îl atinse în spate, ca şi pe 
West, făcîndu-l să-şi piardă cunoştinţa. 

Cei doi bărbaţi erau întinşi în praf. 

Robotul se ivi dintre roci, cu trupul cicatrizat 
de trecerea unor ani lungi şi grei. Îşi ridică braţele, 
cu cleştii întinşi. 


Urmînd semnalul, Will şi doctorul Smith îşi con- 
tinuară drumul prin ţinutul sumbru şi nepromi- 
ţător, dincolo de o altă poartă. Lăsaseră cu mult 
timp în urmă jungla în expansiune, pătrunzînd 
într-un deşert pietros, roşiatic unde solul erodat 
părea brăzdat de urme de pneuri. Cei doi sori 
atîrnau jos pe cerul purpuriu, aruncînd umbre 
lungi şi sinuoase cu margini vagi, ca într-o dublă 
expunere. 

Acum coborau un povîrniş printr-un labirint de 
bulbi de cactuşi ţepoşi. Unele plante erau de 
înălțimea lui; îl făceau să se simtă ca prins în 
mijlocul unei turme de lemingi, tîrît spre un 
dezastru necunoscut. 

Locurile acestea stranii încetaseră cu ore în 
urmă să i se mai pară grozave; acum totul era 
chiar mai mult decît înfricoşător şi deprimant. Îşi 
dorea atît de mult să fie înapoi cu familia sa, încît 
chiar începu să simtă ceva familiar în acest peisaj 
fioros... 

„Mă simt de parcă ne-am învîrti în cerc“, spuse 
nefericit. 

„Urmează doar semnalul tatălui tău, tinere 
William“, repetă Smith cu o răbdare încordată. 

Will privi din nou dispozitivul de depistare şi 
direcția pe care o indica. „Oh, rahat“, zise în 
şoaptă. 

„Un băiat cu inteligenţa ta nu ar trebui să 
înjure“, spuse Smith dezaprobator. 

Will arătă înainte. „Uite.“ 

Smith privi în direcţia indicată. „Oh“, spuse în 
cele din urmă. „Sîntem chiar în rahat.“ 

În faţa lor, la ceva distanţă, strălucind ca un 
far în ultimele raze de lumină ale sorilor ce 
apuneau, era Jupiter Two. Era aşezat lîngă acelaşi 
perete de piatră roşie, pe malul craterului... dar nu 
aşa cum şi-l amintea. 

Acest Jupiter Two fusese devastat. Secţiunile 
inferioare dispăruseră; învelişul deteriorat se 
deschidea sub cerul liber; metalul său era desfăcut 
ca o conservă veche. Mama. Penny. Judy — începu 
să alerge în josul pantei cu un țipăt. 


CAPITOLUL 


NOUĂSPREZECE 


John se cutremură cînd îşi veni din nou în fire, 
în ciuda voinţei sale. Încercînd să-şi ridice capul, 
refăcu în memorie, cu ochii închişi, filmul ultimei 
amintiri: Ambuscadă. Împuşcături. Dar erau încă 
în viață.. 

Se afla în interiorul unui fel de construcţie; 
una care probabil că supravieţuise unui dezastru 
teribil. Spaţiul vast era în mare parte întunecos, 
umbrit; în cîteva puncte izolate ardeau lămpi şi 
ultimele raze de lumină încă pătrundeau prin 
găurile căstate în pereţi. Era evident o tehnologie 
avansată — console de computer, panouri de 
comandă, ecrane — dar cea mai mare parte părea 
defectă de ani de zile. Pe alocuri licăreau cîteva 
ecrane, monitorizînd funcţionarea defectuoasă a 
unor sisteme. 

Era întins într-un colț gol al camerei, de parcă 
ar fi fost aruncat acolo ca un gunoi. Se răsuci şi îl 
găsi pe West alături, ars şi lovit, încă în stare de 
inconştienţă. Dar viu, slavă Domnului... Se 
întrebă, morbid, dacă şi el arăta la fel de rău. 

„La te uită“, se auzi o voce de bărbat de undeva 
de pe suprafaţa stricată. „Totul se poate întîmpla 
dacă ştii să aştepţi.“ 

John se chinui să se ridice, sprijinindu-se de 
peretele din spate. Cineva stătea de partea 
cealaltă a camerei, în întuneric. „Ce e locul ăsta?“ 
întrebă John. 

„Probabil că șocul ţi-a afectat creierul“, spuse 
străinul, sardonic. „Priveşte în jur. Nu recunoşti 
locul? Eşti acasă.“ 

Acasă? John se uită fix la chipul din umbră. 
„Nu se poate...“ Oh, Dumnezeule. Era Jupiter Two. 

„Ce ai făcut cu nava?“ Se ridică în picioare şi 
durerea îi dispăru într-o teamă subită, îngrozi- 
toare. „Unde e familia mea?“ 

„Familia ta e moartă“, spuse bărbatul. „Toţi 
sînt morţi şi îngropaţi.“ 

„Nu...“ spuse John în şoaptă, simţindu-şi 
sufletul copleşit. 

Bărbatul din umbră se ridică în lumină, pentru 
ca John să îi vadă chipul. Avea aproape vîrsta lui 
John; hainele îi erau murdare şi uzate, părul şi 
barba blonde lungi şi neîngrijite. Semăna cu un 
pustnic abia ieşit din peşteră. Şi totuşi ar fi putut 
Â frați.. 

„Nu o să uit niciodată dimineața aceea“, spuse 
necunoscutul, „acum 20-30 de ani? Ce spuneai: «O 
să mă întorc. Promit.» Dar ştiam prea bine... Nu te 
întorci niciodată acasă.“ 

Se apropie încet de unul dintre panourile arse. 
„Fără tine familia ta nu a avut nici-o şansă. Câţiva 
păianjeni au supraviețuit după distrugerea navei 
sondă. Au ajuns pe planetă şi au atacat. Încă mai 
aud ţipetele femeilor...“ 

„Cine eşti tu?“ întrebă John cu o voce răguşită. 

Necunoscutul se apropie în acel moment, 
oprindu-se într-un cerc de lumină artificială. Îşi 

duse mîna la piept întinzînd spre el ceva 
zăngănitor. „Nu mă recunoşti, tată?“ Metalul mat 
luci în lumină: erau plăcuțe de identificare. „Sînt 
Will, fiul tău.“ 


„Penny? Penny?“ 

Penny îşi ridică privirea cînd mama sa şi Judy 
ţişniră din desişul în spaţiul cavernos, unde ea era 
aşezată cu picioarele încrucişate, împreună cu cei 
doi Blawp. Zimbi. 

Se opriră cu pistoalele laser în mîini, uitîn 
du-se fix la creatura imensă care mîngiia cu 
blîndeţe obrazul lui Penny. 

„PennyY gâfîi mama. „Puiule, eşti bine?“ 

Penny dădu din cap ridicîndu-se. „E-n regulă, 
mamă“, spuse vioaie, făcîndu-le semn să coboare 
armele. „Nu or să ne facă nici un rău. Crede că sînt 
prinţesa ei, sau cam aşa ceva...“ 

Se întrebă cum reuşiseră să o găsească aici, 
pînă ce îşi aminti de camera-ceas... probabil că au 
auzit-o strigînd-o pe Blawp. Porni în întîmpinarea 
lor, ţinînd-o pe Blawp în braţe. Extraterestrul 
gigant şovăi, cu chipul plin de admiraţie şi de 
venerație. 

Cînd mama sa şi Judy se apropiară la fel de 
timid cum o făcuse şi creatura extraterestră, le 
făcu prezentările. Extraterestrul le acceptă calm, 
lăsînd-o pe Judy să o examineze, de parcă şi-ar fi 
amintit ce se întîmplase cu o zi în urmă... sau cu 
ani. 

„După cîte îmi dau seama“, murmură Judy 
întorcîndu-se spre ele, „creatura asta este 
însărcinată. Dar...“ Ridică mîinile. 

„Spune, doctore“, zise mama. 

Judy făcu o faţă întrebătoare. „Fiecare formă 
de viaţă are un tipar biologic unic. La fel ca 
amprentele digitale, nu există două identice. Doar 
(e aa 

„Doar că amprenta biologică a creaturii gigan- 
tice şi a micuței noastre Blawp coincid. Nu-i aşa?“ 
încheie mama, privind cele două extraterestre cu 
o stranie expresie întipărită pe chip. 

Judy o privi fix. „De unde știi?“ 

Mama privi suprafaţa erodată a peretelui 
craterului şi pe Blawp stînd în braţele lui Penny. 
„Pentru că eu cred că Blawp şi noua noastră 
prietenă sînt una şi aceeaşi.“ 

In sfirşit, gîndi Penny. Familia sa şi-ar da 
seama de anumite lucruri mult mai repede dacă ar 
învăţa să aibă încredere în propriile instincte. Bi- 
ne măcar că şi-au dat seama... Zîmbi, privindu-le 
cu mîndrie. Asta o să fie cea mai tare dintre toate 
povestirile ei. 


Robotul îl împinse brutal pe John, cărînd trupul 
inconştient al lui West pe braţe, urmîndu-l pe Will 
care îi conducea pe coridoarele goale spre camera 
motoarelor, complet răvăşită, a lui Jupiter. 

„Tată, îţi prezint... eternitatea.“ Will arătă spre 
ceea ce fusese odată iniţiatorul hipermotorului. ` 
John se opri în mijlocul camerei, uitîndu-se la 
schimbări şi înapoi la ce devenise fiul său... 

simțind cum cursurile convergente ale realităţii şi 
ale coşmarului coşmarului se unesc. 

Un balon lucitor de energie era suspendat sub 
iniţiatorul hipermotorului, plutind deasupra 
bazinului. În interiorul balonului se răsuceau 
imagini incoerente, dar fără a fuziona în ceva 
recognoscibi]. 

Eternitatea...? John îşi dădu seama că privea 
eternitatea: că dispozitivul era un fel de permutare 
a porţilor temporale care îi conduseseră aici. 
Reuşise Will să găsească o cale de a controla 
forţele din spatele acestor fenomene? 

Robotul îi dădu drumul lui West fără prea mul- 
tă grijă. Impactul îl trezi; se răsuci gemînd. „Unde 
sîntem?“ spuse cu o voce îngroşată, ţinîndu-se cu 
mîinile de cap cînd John îl ajută să se ridice. 

John îi aruncă o privire lui Will. „Cred că 
ne-am întors pe Jupiter la cîteva decenii după 
plecarea noastră“, murmură. 

„Uite, tată, ce au creat «zborurile fanteziste ale 
imaginaţiei mele»!“ îi ceru Will, refuzînd să-l lase 
pe John să se concentreze asupra altui lucru. „Ţi- 
am folosit hipermotorul ca să-mi construiesc 
maşina timpului!“ 

West rămase cu gura căscată cînd bărbatul 
adult îi spuse lui John „tată“, După o clipă, înjură 
încet, de parcă ar fi pus cap la cap toate frag- 
mentele imposibile şi ar fi văzut ce dau împreună. 

Will se îndreptă spre ceea ce odinioară fusese 
scaunul de comandant al lui John. Consola era 
aşezată în mijlocul unei încurcături de cabluri, ca 
plasa unui păianjen dement, cu circuitele ciber- 
netice legînd hipermotorul de ceva de deasupra 
rampei rulante. „De-a lungul anilor m-am luptat 

să stăpînesc teribila forţă a timpului. Toate 
experimentele mele de a crea o poartă stabilă au 
eşuat. Pînă acum.“ Apăsă un buton al consolei şi 
activă un generator, care lumină un cilindru cu 
combustibil activ ce aparținuse odată unităţii 
originale a motorului navei. 

„Materialul miezului“, şopti West. Voalarea 
ameţită îi dispăruse din voce şi ochii i se limpe- 
ziseră. „Dacă am putea duce asta înapoi pe Jupiter 
Two al nostru...“ 

John dădu din cap fără a-şi lua privirea de la 
fiul său. Să creezi o poartă stabilă... Dumnezeule, 
gîndi, Will nu pusese stăpinire pe un fenomen 
natural, îl generase. Maşina timpului a lui Will 
crease porţile temporale instabile... şi ele 
distrugeau planeta asta. 

„O dată cumaterialul miezului este complet 
introdus în consola de comandă“, spuse Will pe un 
ton ridicat, „voi deschide o uşă destul de stabilă 
pentru ca o singură persoană să călătorească o 
singură dată prin timp şi spaţiu. Astăzi voi 
schimba istoria!“ Will introduse o altă comandă şi 
John văzu balonul de energie coborînd în aer, 
pînă ce dispăru în bazinul hipermotorului de 
dedesubt. Pe un monitor apăru imaginea Pă- 
mâîntului. 

„Eu mă voi întoarce acasă“, spuse Will cu 
privirea arzând, „în ziua în care ne-ai luat în 
misiunea asta blestemată. O să opresc lansarea. O 
să fac ceea ce tu nu ai putut face niciodată! Voi 
salva familia. Vă voi salva pe toți!“ Vocea îi 
tremura. 

Privind şi ascultîndu-şi fiul, John fu copleşit de 
durere. Dumnezeule, Will era nebun... anii de 

singurătate îl făcuseră să îşi piardă minţile. Îl 
dezamăgise pe Will — îi dezamăgise pe toţi cei pe 
care îi iubea — şi acest lucru era de mii de ori mai 
îngrozitor decît orice acuzaţie pe care o aruncase 
vreodată propriului său tată. 

Clătină din cap, limpezindu-şi gîndurile. „Will, 
uită-te în jur.“ Făcu un gest cu mîna. „Forţa 
maşinii tale temporale distruge planeta! Dacă are 
acelaşi efect şi pe Pămînt? Dacă, ajungînd acasă, 
distrugi Pămîntul?* 

Will îi întoarse spatele, pornind spre consolă. 
„Mă duc acasă“, repetă. „Mă duc să-mi salvez 
familia.“ 

„Will, sînt tatăl tău!“ spuse John cu disperare. 
„Trebuie să mă asculţi!“ 

Will se răsuci, cu faţa o mască de ură. ,Stai 
să-ţi spun eu cum e cu tata“, zise. „Tata era o 
fantomă. Şi-a tîrît familia în spaţiul adînc şi 
întunecat şi i-a pierdut acolo. Tata nu vine să ne 
salveze!“ Se îndreptă spre consola ce controla 
gaura de vierme spaţio-temporală, fără a mai privi 
în urmă. 

Don se ridică încet, cu expresia feţei oglindind 
o mare de emoţii. Se uită spre John, înapoi la 
bărbatul de patruzeci de ani care era fiul lui John 
şi clătină din cap. 

Un singur gînd stăpînea acum mintea lui John, 
lăsîndu-l la fel de neputincios ca atingerea morţii. 

Will se strecură prin crepusculul adînc, îndepăr 
tîndu-se de roca acoperită de muşchi şi de bucăţi 
de fusela;j, croindu-şi drum împreună cu doctorul 

Smith spre gaura luminoasă din învelişul lui 
Jupiter Two. 

Smith îl prinse de braţ, oprindul brusc. „Ime- 
diat ce intrăm“, şopti Smith gesticulînd, „vreau să 
tragi în tot ce mişcă.“ 

Will îl privi cu o căutătură surprinsă. „Dar nu 
ar trebui să aflăm...“ 

„Will“, spuse Smith, cuprinzîndu-l deodată de 
umeri, „lasă-mă să-ţi spun cîte ceva despre viaţă. 
După fiecare colţ aşteaptă monştri. Eu ştiu. Vezi 
tu, eu sînt unul dintre ei. Şi noi, monștrii...“ Will 
încercă să scape din strînsoarea lui Smith; privirea 
adincă a doctorului îl ţintui ca pe un fluture sub 
un pahar „... nu ne temem să-i devorăm pe băieţei 
Pentru a supravieţui trebuie să fii pregătit să 
ucizi.“ 

Will se desfăcu din strînsoarea lui Smith. „Pot 
s-o fac“, spuse tare. Ştia că Smith nu crede, nu mai 
mult decît credea el însuşi. 

„Ascultă-mă, băiete!“ zise Smith furios. „Am 
traversat lumea asta cu tine. O să-mi risc viaţa — 
dar nu o să renunţ la ea.“ Arătă spre lumea 
extraterestră din jurul său, spre dîra de lumină ce 
ieşea din nava distrusă. „Cine ştie ce pericole ne 
aşteaptă? Tu nu ne poţi proteja, fiule. Dar eu pot. 
Şi o s-o fac. Deci îţi cer acum să ai încredere în 
mine...“ Întinse mîna. „Will. Dă-mi arma.“ 

Will ezită, dorindu-și ca mama sa să fie acolo 
pentru a-i spune ce să facă; dorindu-și ca tatăl său 
să apară întrun mod miraculos, pentru a nu mai 
fi nevoit să ia această decizie... Încet, dădu drumul 
armei. Desfăcu încuietoarea. „Permite folosirea 
armei de către oricine“, ordonă. 


„Amprenta vocală confirmată“, răspunse arma. 

Îi întinse arma lui Smith. 

„În sfârşit! mîna lui Smith se întinse ca un 
şarpe în atac. Îl apucă pe Will de gît, ţintuindu-l, 
şi îi puse arma la tîmplă. Will ţipă închizând ochii. 

„O scurtă lecţie de supravieţuire, în această 
lume sau în oricare alta“, şuieră Smith. „Să nu ai 
niciedată încredere în nimeni.“ 

Smith îi dădu drumul, împingîndu-l înainte. 
„Adu-ţi aminte de asta cînd o să mai creşti...“ 
spuse cu vocea otrăvită de ură, „dacă o să mai 
creşti. Acum mişcă!“ 

Will porni amorţit, stăpînindu-şi lacrimile. 


John stătea alături de fiul său adult, privind 
bazinul hipermotorului; acordîndu-i în sfîrşit lui 
Will toată atenţia pe care acesta şi-o dorise. În 
perimetrul lucitor al bazinului, amortizoarele 
compresau încet balonul amorf de energie într-un 
coridor de imagini coerente. Un inel de foc 
plasmatic în creştere înconjura o sferă pătată în 
albastru şi alb în care, pe măsură ce privea, apărea 
din ce în ce mai clar imaginea Pămîntului. 3 

Era posibil să călătorească prin timp şi spaţiu 
controlînd destinaţia cu o acuratețe perfectă... 
fără a avea nevoie de o hiperbarieră. Fiul său o 
dovedise. Proteus o făcuse... Realiză ceea ce nu 
avusese timp să ia în considerare mai înainte: fie 
că se întorseseră pe Pămînt sau nu, lumea lor era 
în siguranță. Omenirea ajunsese la stele. 


In spatele lor, West alunecă în întuneric spre . 


consola hipermotorului şi spre materialul miezu- 
lui. Dacă ar reuşi să menţină atenţia lui Will con- 

centrată aici, West ar avea o şansă de a acţiona. Îl 
izbi dureros faptul că nu avusese timp să îl asculte 
pe Will cum o făcea acum. Că aprecia inteligența 
sclipitoare a fiului său abia acum, cînd era pe cale 
să îl trădeze, cînd Will pornise un experiment care 
putea distruge la urma urmelor Pămîntul. 

„Pot face ceea ce tu nu ai putut niciodată“, 
repetă Will ca pe o mantră. „Pot să-i salvez pe 
toți.“ 

„Nu te teme!“ se auzi o voce sarcastică de 
undeva, din cameră. „Smith e aici.“ 

John se răsuci şi-l văzu pe Smith intrînd în 
spatele robotului împreună cu Will... fiul său — fiul 
său speriat, în vîrstă de zece ani — ținînd în mînă 
o armă. Smith scoase un fel de dispozitiv din 
buzunar şi, cu o singură mişcare, îl plasă în 
spatele robotului. Braţele robotului se ridicară şi 
apoi se lăsară pe lîngă trup. Un dispozitiv de 
control. 

„Will!“ strigă John înaintînd. 

„Nu mişca, profesore Robinson“, spuse Smith 
cu o privire rece, ridicînd arma, „ori această 
stranie reuniune de familie va fi întreruptă în mod 
tragic.“ Privi într-o parte. „O să te rog să te 
îndepărtezi de consola aia, maiorule.“ Îi făcu lui 
West semn să se retragă. 

West împietri, holbîndu-se la Smith şi la Will. 
Apoi traversă camera pentru a i se alătura lui 
John, fără a protesta. 

Smith era aşezat în spatele robotului, intro- 
ducînd comenzi în dispozitivul de control. „Ştiam 
eu că asta o să-mi prindă bine.“ Smith privi cu un 
rînjet satisfăcut cînd robotul se porni deodată, 
ridicîndu-şi braţele. „Hai să mai încercăm o dată 

dansul asta“, mormăi după ce îi reprogramă cipul. 
„Tu eşti marioneta. Eu sînt păpuşarul. Pricepe 
bine de astă dată... Robotule, vei răspunde numai 
la vocea mea. Porneşte dezintegratoarele elec- 
trice.“ 

Cleştii extensibili ai robotului începură să lu- 
cească în timpul formării unei încărcături elec- 
trice. Rînjetul lui Smith se lăți. „Ce uriaş cu- 
minte!“ 

John îşi luă privirea de la Smith, observînd 
expresia de pe chipul fiului său, care se holba la 
maşina timpului. „Ai făcut-o“, murmură Will. 
„Exact aşa cum mi-am închipuit-o! Redirecţionînd 
miezul hipermotorului. Dar sistemul spaţial de 
livrare... sursa de energie modificată! La astea nu 
m-am gîndit niciodată.“ 

Avatarul lui Will îl privi pe acesta cu un zîmbet 
amar. „Viitorul nu este aşa cum îţi pare la zece 
ani...“ 

Smith traversă camera şi lipi arma de capul 
adultului Will. „Spune adio trecutului tău“, zise. 
„Viitorul tău este alături de mine... Plec acasă în 
locul tău.“ 

Adultul Will se întoarse pentru a-l privi pe 
Smith; o expresie amuzată i se răspîndi pe chip. 

„Un moment cam ciudat pentru distracţie, nu 
crezi?“ îl repezi Smith. „Ce te rînjeşti?“ 

Adultul Will dădu din umeri şi arătă în jur. 
„Priveşte în jurul tău, doctore“, spuse. „Priveşte 
această lume ostilă. Chiar crezi că un băieţel ar fi 
putut supravieţui aici de unul singur?“ 

Ochii lui Smith se îngustară; se încruntă 
încurcat. 


184 Lu 


Cu coada ochiului, John prinse o mişcare şi vă- 
zu cum ceva — răsări ca o umbră fluidă dintre 
umbrele profunde care învăluiau pereţii şi colţu- 
rile. 

O voce străină şi totuşi îngrozitor de familiară 
răsună piţigăiat: „Nu te teme, Smith e aici...“ 
Umbra pătrunse în spaţiul luminat, pe picioarele 
ce răsunară cu un clinchet inuman. Purta o 
pelerină neagră, cu glugă, încropită din bucăţi de 
costum, tuburi şi circuite. Mantia îi acoperea 
trupul mic, descoperind cu greu străfulgerarea 
unei feţe acoperite cu chitină tehno-organică 
argintie. Ceea ce odată fuseseră păr şi barbă se 
transformaseră în filamente ţepoase, care îl 
duseră pe John cu gîndul la antenele sau mem- 
brele unei insecte. Ochii reflectau lumina metalic. 
Dar, fără umbră de îndoială, era doctorul Zachary 
Smith. 

„Bună, doctore“, spuse hibridul cu o voce 
hîrîită, înaintînd spre Smith, „ce drăguţ să mă văd 
din nou, după atiţia ani“ Un braţ fulgeră de sub 
mantie, lovind arma din mîna tremurătoare a lui 
Smith. Hibridul se îndreptă spre el, studiindu-i 
faţa. Smith se dădu înapoi de parcă ar fi vrut să 
se facă mic şi să dispară. 

„Inţepătura păianjenului a avut nişte efecte 
secundare dubioase...“ Hibridul îl apucă pe Smith 
şi îl răsuci, descoperindu-i cămaşa sfişiată — rana 
pe care o căpătase pe cînd fugeau de păianjenii-ex- 
tratereştri de pe nava sondă. John văzu că rana se 
infectase în timp ce tehnovirusul începea să 
invadeze corpul lui Smith. 

Smith văzu şi el. Se desprinse din strînsoarea 
hibridului cu chipul plin de teroare. 


„Dar aptitudinile mele singulare mi-au oferit 
un avantaj în lumea asta cîrcotaşă.“ Hibridul se 
întinse, mîngîind obrazul adultului Will. Pentru 
prima dată John îi văzu mîna... care cu greu mai 
semăna a mînă. 

„După ce femeile au fost ucise cu bestialitate“, 

“spuse hibridul, insinuant, „eu am devenit tatăl pe 
care Will nu l-a avut niciodată.“ 

John îşi încleştă pumnii în tăcere; alături, 
West se strîmbă dezgustat. 

Deodată, hibridul îl apucă pe Smith de miini, 
tîrîndul împrejurul camerei ca pe o păpuşă, 
într-un vals grotesc între trecut şi prezent. „Trei 
decenii de agonie mi-au arătat cît de mult àm 
greşit“, scrîşni, aplecîndu-l pe Smith pînă aproape 
săi rupă coloana. „Dar tu, doctore. Ambiţia ta 
primară mă umple de ură de mine!“ Il răsuci pe 
Smith ca pe o zdreanţă, îl învîrti la loc. „Vezi tu, 
m-am uitat în mine şi te-am văzut pe tine.“ 

Brusc, îl ridică pe Smith deasupra capului; 
cînd pelerina se desfăcu, John văzu mai multe 
braţe de păianjen atîrnînd de-a lungul trupului. 
Cu o forţă teribilă, hibridul îl aruncă pe Smith în 
cealaltă parte a camerei, proiectîndu-l afară 
printr-o deschizătură în perete, peste rocile de 
dedesubt. 

„Oricum, nu m-am plăcut niciodată...“ mormăi 
hibridul strîngîndu-şi pelerina. Cuvintele căzură 
ca un linţoliu în camera cufundată în linişte. Se 
întoarse spre robot. „Ucide-i pe toţi.“ 

„Nu!“ spuse tăios adultul Will. John îl privi cu 
o speranţă subită, dar Will nu le acorda atenţie. 

Hibridul îşi încrucişă miîinile-cleşti ca o 
călugăriţă în rugăciune. „Fii rezonabil, fiule“, 

spuse blajin. „O dată ce poarta ta temporală va fi 
gata, planeta asta o să se fărîmiţeze...“ Ridică un 
cleşte argintiu spre sprînceana solzoasă cu un 
straniu gest teatral. „Oh, dulcea eliberare a 
eternității! Doresc să pier aici pentru nobila ta 
misiune, ca toată suferinţa noastră să nu fi 
existat...“ Îi aruncă o privire lui John. „Dar egois- 
tul tău tată va încerca să te oprească.“ ÎI privi din 
nou pe Will. 

Will îl fixă impasibil şi inflexibil pe hibrid. 

Hibridul oftă adînc şi uman. „Foarte bine... 
Robotule, dwi în navă şi ţine-i acolo. Dacă mişcă 
îi ucizi.“ 

Robotul înaintă ascultător. 


eee 


Maureen îşi ridică privirea de pe ecranul 
aparatului pe care îl ţinea, cînd un alt tremur zgu- 
dui sub picioare solul, provocînd pretutindeni mici 
alunecări de teren prăfoase. Păsări sau ceva 
asemănător ţipară luîndu-şi zborul, reamintindu-i 
de gravitatea situaţiei în care se aflau. „Trebuie să 
ajungem la navă“, îi spuse lui Judy. Judy aprobă 
şi se uită după Penny. 

Penny nu era acolo. Nici cele două Blawp. 

„Penny? strigă Maureen cu inima strînsă. 

Deodată apăru Blawp a lor agitîndu-se în 
spaţiul deschis, încercînd să o ia de mînă şi să o 
tragă după ea. Blawp strîrgea în pumn o mulţime 
de fundiţe colorate — cele pe care Penny le purta 
întotdeauna. 

„Unde e, fetiţo?“ întrebă îngrijorată Maureen 
cînd Blawp scutură fundiţele în aer. Blawp alergă 
în desiş continuînd să le facă semne să o urmeze. 

Maureen o privi pe Judy; Judy ridică din 
umeri. Ce altceva puteau face? O urmară. 


În interiorul lui Jupiter Two, în camera dezasam- 
blată a motoarelor, amortizoarele de cîmp creau în 
pasa jul de energie temporală o imagine mai clară 
şi mai precisă a Pămîntului... strîngîndu-şi foca- 
lizarea pînă ce John zări orizontul familiar al 
oraşului Houston. În lumea prezentă cutremurele 
îşi sporeau frecvenţa, zgîlţiind construcţia insta- 
bilă în care'se găseau. 

Robotul înaintă pentru a-i împinge afară din 
cameră. John îl ridică pe fiul cel mic pe umeri în 
momentul în care maturul Will trecu de consola de 
comandă spre platformă. In urma lui, hibridul 
escaladă eşafodajul fără efort. Cînd Smith urcă 
mai sus, John văzu din nou ieşind de sub mantie 
braţele inumane şi picioarele cu gheare. 

West icni deodată alături de el. „Sac de ouă...“ 
rosti Don cu faţa lividă. John văzu în ochii lui 
amintirea lui Jeb Walker. Proteus apăru brusc şi 
în mintea sa; îşi aminti deodată holograma cu ceea 
ce echipajul adusese de la suprafața planetei. 

„Will!“ ţipă. „E un truc! Smith poartă un sac de 
ouă — dacă o să rămînă aici să moară de ce e pe 
cale să depună ouă?“ 

Energia licări între cleştii Robotului care se 
apropia. „Porniţi spre navă sau veţi fi distruși“, 
spuse. 

Îl urmă pe Don afară din cameră, purtîndu-şi 
fiul pe care s-ar putea să îl mai poată salva. 


Will privi cu buzele strînse cum robotul îi scoate 
din cameră sinele mai tînăr împreună cu tatăl său 
şi cu Don West — amîndoi nu mai bătrîni decît 
ultima oară cînd îi văzuse, din simplul motiv că nu 
erau mai bătrîni... Trecuseră printr-o deschizătură 
în timp cauzată de el. Timpul nu mai era un rîu, 
ci o mare vastă, ai cărei curenţi distrugeau sta- 
bilitatea acestei lumi. 

Anticipase saltul în timp care va distruge 
planeta; dar nu visase niciodată că îşi va revedea 
tatăl, tînăr şi viu. Erau oare mama şi surorile sale 
vii acolo, cîndva; pe cale să fie ucise într-un mod cu 
totul nou, dar la fel de teribil..? 

Cînd podul rotitor ajunse în poziţie deasupra 
platformei superioare, hibridul sări alături de el. 
Pentru prima oară după ani de zile, trupul mutant 
al lui Smith îi şocă privirea. Uitase cît de hidos se 
transformase, pînă cînd văzuse omul care fusese. 

Smith se uită în vortexul temporal spre 
imaginea Pămîntului dinăuntru, din ce în ce mai 
aproape de locul potrivit, de momentul potrivit. „E 
aproape timpul...“ spuse vesel scoţind o imitație de 
chicot. „Chiar sînt un om de fier.“ Nimic nu părea 
să îl bulverseze. Dar, în fond, Smith îşi azvîrlise cît 
colo sinele mai tînăr, cu tot cu amintirea 
omenescului din el, aşa, imperfect, cum era... 

Asta nu ar trebui să fie un moment fericit, gîndi 
Will. O fipetrecut eltreizeci de ani singur, doar cu 
caricatura asta monstruoasă de om, dar nu uitase 

complet cum se comportau oamenii normali. 
Părinţii săi îl învăţaseră asta, şi surorile sale.. 

Ridică privirea. „Spune-mi din nou, bătrîne 
monstru, cum au murit fetele?“ 

Smith clătină din cap. „Am mai vorbit despre 
asta, fiule...“ 

„În toţi aceşti ani, păianjenii nu au mai apă- 
rut“, insistă Will, îndepărtîndu-se de panoul de 
control. „De ce?“ 

Smith îl fixă un moment îndelungat. Apoi bu- 
zele strimbe i se lăţiră într-un zîmbet. „Hai să 
uităm trecutul“, mormăi. 

Will se întoarse spre consolă, refăcînd para- 
metrii porţii temporale, îngustîndu-i diametrul, 
micşorînd imaginea domului de lansare aflat la 
celălalt capăt. 

„Atenţie, copile“, îl avertiză Smith. „Plasma din 
jurul porţii tale poate face bucăţi un trup uman. 
Nu ai făcut poarta prea mică?“ 

„Nu şi pentru mine“, răspunse Will cu răceală. 
Se întoarse pentru a privi ochii inumani ai lui 
Smith. „Dar, de fapt, nu eu plec, nu-i aşa...?“ Vocea 
i se înăspri. „Nu păianjenii au ucis fetele — ci tu. 
Doarcă nuam vrut niciodată să accept asta. M-ai 
lăsat în viaţă pentru că aveai nevoie de mine. Să 
construiesc asta pentru tine!“ Arătă spre vortex. 

„Sărman, sărman băieţaş.* Smith îşi aruncă 
pelerina; patru picioare posterioare grotesc 
deformate se desfăcură din chircire. „Chiar ai 
crezut că o să te las să pleci acasă...7“ Un al doilea 
rînd de braţe alungite i se desfăcură de-a lungul 
trupului. „Să las să se piardă tot ce am devenit?“ 
Forma obscenă a gitului se înălță, ieşind din 
carapacea toracelui umflat, pînă ce Smith ajunse 

la o înălţime de zece picioare, dezvăluind hidosul 
adevăr ascuns pînă în acel moment. „Uită-te la 
mine!“ îi porunci. „Nu mai sînt un biet om... Sînt 
un zeu.“ 

Îşi deschise sacul de ouă de la talie şi Will văzu 
mulţimea mişcătoare de păianjeni. „In mine seaflă 
sămînţa unei rase de stăpîni. Vom coborî pe 
Pămiîntul neajutorat. O întreagă planetă peste 
care să domneşti.“ Îşi întinse braţele cu iuţeală, 
apucîndu-l pe Will de bluză, tîrîndu-l. Gura lui 
Smith se căscă peste gîtul lui Will, în timp ce mur- 
mura: „O întreagăplanetă cu care să te hrăneşti...“ 

CAPITOLUL 


DOUĂZECI 


Will stătea alături de tatăl său, resimţind o altă 
undă ce lovea lumea în destrămare. Ghirlandele de 
conductă se porniră să se bălăbăne, rămăşiţele să 
se îngrămădească, echipamentele stricate să 
scârţiie şi să zornăie, pînă ce depozitul în care 
fuseseră vîrîți păru că prinde viaţă... ca şi robotul 
ce străjuia la uşă. 

Robotul arăta aşa cum îşi imaginase el că va fi 
cînd îi va termina trupul: cu cele două brațe 
multifuncţionale, dotate în faţă cu circuit electric 
de dezagregare; braţul cu cleşte, tot ceea ce putuse 
găsi în lăzile cu piese de schimb cu mult timp în 
urmă. Sistem de tracţiune cu şenile... Dioda aia 
rotundă era un cap pe cinste — chiar se aprindea 
cînd vorbea robotul. Singurul lucru pe care nu şi-l 
imaginase a fost să îl audă ameninţindu-i cu 
moartea. 

„Eu o să fug pentru a-i distrage atenţia“, îl auzi 
pe Don West şoptindu-i tatălui său. „S-ar putea să 
ai timp să fugi împreună cu Will.“ Arătă spre echi- 
pamentul stricat din jur. 

Will ascultase cum cei doi încercau să găsească 
o cale de a scăpa de aici. Dar ştia că avînd robotul 
drept paznic, orice ar încerca ar echivala cu o sinu- 
cidere. Smith luase robotul prizonier aşa cum 

făcuse şi cu ei. Era un sclav la ordinele lui, indife- 
rent de dorinţele sale. Doar dacă... 

Se ridică în linişte şi se furişă de lingă tatăl 
său. Pas cu pas, traversă camera îndreptîndu-se 
spre uşă. 

„Opreşte-te sau Robotul distruge!“ Robotul se 
întoarse în direcţia lui cu electricitatea arcuind 
între cleşti. De cealaltă parte tatăl său şi Don West 
priveau împietriţi de teamă cînd robotul îşi întinse 
braţele spre el. 

Will rămase locului, încercînd să nu pară 
speriat. „Robotule, îţi aduci aminte de mine?“ 
întrebă. „Îţi aminteşti ce te-am învăţat? Despre 
prietenie?“ 

Robotul se opri la jumătatea mişcării de parcă 
i-ar fi cântărit cuvintele. „Prietenia înseamnă să 
acționezi cu inima, nu cu capul“, răspunse în cele 
din urmă. 

Will dădu din cap. „Am nevoie de ajutorul tău 
acum, robotule. Pentru că sîntem prieteni.“ 

„Eroare de logică“, spuse robotul. „«Prietenia» 
nu se procesează.“ 

„Lasă logica!“ insistă Will. „Acţionează cu 
inima.“ 

„Robotul nu are inimă. Robotul este acţionat de 
un generator de puls cu fuziune.“ 

„Tot ce mişcă are o inimă“, spuse Will blînd. Se 
gîndi la maturul Will şi lacrimile îi apărură din 
nou în ochi. Le alungă. 

„Programul meu a fost modificat pentru a 
alun ga emoţiile.“ Robotul rămase ferm în faţa uşii. 
„Orice încercare de a trece de protocoalele de 
comandă poate duce la topirea reţelei neurale.“ 

Planeta dudui şi se cutremură din nou sub ei. 
„Te rog, Robotule“, imploră Will, „dacă nu ne laşi 

să trecem o să murim cu toţii! Te rog din nou, ne 
ajuţi? Vrei să-mi fii prieten?“ Salvase odată viaţa 
Robotului, îşi mai amintea? Putea să-și amintească? 

Robotul mai rămase nemişcat un moment. 
Apoi duse braţul la spate către dispozitivul de 
control ataşat de Smith pe procesor. „Robotul 
încercă să-l dezactiveze — comenzile încălcate — 
încerc să redirecţionez — pericol — ucide-i, ucide-i...“ 
Ridică cleştii în poziţie de atac; electricitatea 
începu să arcuiască între ei. Will îşi muşcă buzele, 
abţinîndu-se cu greu să nu fugă cînd se încărcară 
la maxim şi ţinti. 

În ultimul moment, braţele robotului se 
ridicară trăgînd — descărcarea energetică făcu o 
gaură în tavan şi robotul smulse triumfător dispo- 
zitivul de control. 

„Ai reuşit!“ răsuflă Will uşurat. 

„Robotul îl va salva... eu o să-l salvez pe Will 
Robinson“, spuse Robotul cu mîndrie. „O să-mi 
salvez prietenul.“ 


Maureen şi Judy o urmară pe disperata de Blawp 
prin desişuri pînă ce Maureen văzu că nu mai 
poate înainta... ridică privirea şi descoperi că 
Blawp le condusese înapoi la poarta pe unde 
intraseră. Dincolo de inelul de foc aştepta Jupiter 
Two. 

O urmară pe Blawp dincolo, la timp pentru a 
o vedea pe Penny apărînd din spatele navei şi 
luînd-o pe Blawp în braţe. 

„Penny?“ strigă Maureen neîncrezătoare, apoi 
cu o exasperare gîtuită: „Penny? 

Penny stătea pe rampa de intrare, făcîndu-le 
semn să urce repede, de parcă ele erau cele ce 
plecaseră pe neaşteptate. Alergară imediat spre 
navă; se găseau deja în liftul care le ducea pe 
punte cînd Maureen întrebă în sfîrşit, „Unde te-ai 
dus?“ 

„A trebuit să îmi respect o promisiune“, 
răspunse Penny, cu logica minimală a unui copil 
de paisprezece ani. 

Maureen oftă. Înainte ca ea sau Judy să poată 
pune o altă întrebare, un alt cutremur urui prin 
navă, alungîndu-le gîndurile. 


John stătea pe rampă împreună cu Don West, 
privind spre camera motoarelor şi spre lumina 
stranie pe care oradia. Sub picioarele lor, solul se 
zgâlţii şi urui. 

„Fără miez nu vom avea destulă putere pentru 
a ieşi de pe orbită“, spuse Don sumbru. 

John aprobă din cap. „Vezi dacă te poţi 
întoarce pe «Jupiter. Eu o să încerc să iau miezul şi 
ne vedem acolo.“ = 

West se încruntă. „E o neînțelegere“, spuse. Îşi 
duse mîna la piept. „Eu sînt cel care rămîne în 
urmă. Eu sînt celcare nu are nimic de pierdut.“ 

John clătină din cap... şi, văzînd expresia de pe 
chipul lui Don, avu deodată certitudinea că luase 
decizia corectă. „Orice s-ar întîmpla, cînd planeta 
va începe să explodeze, tu execuţi decolarea.“ 

West îl prinse de braţ. „John, familia are ne- 
voie de un tată!“ 

„Echipajul are nevoie de un pilot“, arătă John 
spre ruinele contorsionate ale navei în care se 

aflau. „Nu pot pilota nava la fel de bine ca tine. 
Eşti cea mai bună şansă a lor de supravieţuire.“ 

„Dar...“ Don îl privi, brusc pierdut. 

„Ascultă-mă, Don“, spuse John încet. „Ştiu că 
nu ai vrut niciodată postul ăsta. Dar cred că pînă 
la urmă te vei dovedi a fi o dădacă de nota zece 
Aşa că maşina e a ta acum...“ Cobori privirea. „Ai 
grijă de ei.“ 

Don îl privi un moment ce păru nesfirşit. Apoi, 
în sfârşit, şopti: „Noroc“, şi-i întinse mîna. 

John îi răspunse la salut; realiză cînd îi dădu 
drumul ce goale îi erau mîinile. „Mi-ar fi de folos 
o armă“, zise privind în jur. 

Will şi Robotul apărură în spatele lui. 

„Tată!“ „Profesore!“ spuseră la unison 
„avem un plan“ 


Robotul întinse un braţ, deschizînd un panou fixat 
pe corpul lui. Will vîrî mîna şi scoase componenta 

- pe care o lipise acolo cu o zi în urmă... şi care îi 
servise de minune robotului timp de treizeci de 
ani. O făcuse din medaliile de aur obţinute la 
tîrgul de ştiinţă; se simţise mîndru — şi revanşat — 
pentru că le găsise o întrebuințare realistă. Avu 
din nou aceleaşi sentimente cînd îi întinse tatălui 
său componenta. Discul cu dinţi ascuţiţi se putea 
compara cu steaua unui ninja. 

Tatăl său îşi coborî privirea spre ea, apoi din 
nou spre el, fără a spune un cuvint. Dar îmbră- 
țişarea bruscă a tatălui său şi ceea ce ochii lui 
exprimau îi spuseră lui Will tot ceea ce dorise 
întotdeauna să audă. 

Cînd tatăl său o porni spre camera motoarelor 
ţinînd steaua, arăta exact ca un erou, ceea ce Will 
ştiuse întotdeauna că era. 

Don West îi întinse mîna. Will o prinse şi Don 
îl conduse în cealaltă direcţie împreună cu Ro- 
botul 


În camera motoarelor, hibridul îl îmbrîncea pe 
Will spre balustrada platformei. „E timpul să 
mori, fiule...“ şopti, şi gura i se căscă larg. 

„Nu sînt fiul tău!“ Will ridică pumnii cu toată 
forța pe care i-o conferea furia şi îl pocni pe Smith 
peste faţă. Smith se dădu înapoi. 

Will se eliberă; se întoarse cînd un semnal de 
alarmă începu să ţiuie pe panoul de control. 

Dar Smith nu îi lăsă timp şi platforma nu îi 
oferi spaţiu. Smith îl ajunse din urmă şi îl îmbrînci 
în întunecimea de dedesubt. 

„Adio...“ mormăi Smith rînjind. Se îndreptă 
spre panoul de control fără a arunca vreo privire 
în urmă. 


Don îi duse pe Will şi pe robot departe de navă, cît 
de repede fu posibil; nu pentru că timpul se 
scurgea cu repeziciune, ci pentru că nu voia ca Will 
să vadă sau să audă dacă tatăl său păţea ceva. O 
luară în jos pe panta pietroasă de sub nava în 
ruină, poticnindu-se în întuneric cînd solul se 
cutremură din nou. Spera să-şi amintească 
suficiente repere pentru a-i duce înapoi la 

adevăratul «Jupiter, spera cu disperare ca porţile să 
fie acolo unde le văzuse prima oară. 

Nu erau. Nu făcu nici trei paşi şi se poticni în 
momentul în care, chiar în faţa lor, tăişul unei noi 
porţi arzătoare despică spaţiul dintre rocă şi epava 
navei. O lume mai tînără, scăldată în lumina 
soarelui, îi chema de cealaltă parte. Dar ce timp 
era? 

„Uite!“ ţipă Will, arătînd altceva decît poarta 

Don se întoarse şi îl văzu pe Smith căzut 
grămadă pe pietre, acolo unde îl aruncase copia sa 
mutantă. Will alergă şi se ghemui lîngă Smith. 

Don îl urmă fără chef. Ingenunchie lîngă 
Smith, verificîndu-i pulsul. „Fir-ar să fie“, mormăi. 
„Incă respiră.“ Nici unul nu ar fi trăit coşmarul 
ăsta dacă Smith nu i-ar fi trădat. Cum se făcea că 
viaţa nu dădea fiecăruia ce merita, măcar o dată —? 
Don se ridică şi întoarse spatele trupului 
inconştient al lui Smith. Se îndreptă spre poartă. 
Dacă cineva merita o mînă moartă, ăsta era Smith. 

„Nu-l putem lăsa aici“, protestă Will. e 

Don se uită spre el. „Bineînţeles că putem.“ li 
făcu lui Will semn să-l urmeze. Privirea lui Will se 
umplu de o confuzie uluită. 

Înainte ca vreunul dintre ei să poată face ceva, 
solul începu să se cutremure din nou, mult mai 
tare, uruitul fiind acoperit de o rafală vijiitoare. O 
altă poartă li se deschise chiar deasupra capetelor 
aruncîndu-se asupra lor ca pîlnia unei tornade. 

Don îl înşfăcă pe Will şi fugi, sărind în jos, pe 
pantă pînă la nivelul solului. Falia se opri la 
jumătatea peretelui craterului. Malul superior al 
craterului dispăruse, înlocuit de o poartă 
incendiară; în interior Don văzu o mare de roci 
topite. 

Se întoarse ţinîndu-se cu greu pe picioare, cînd 
o altă poartă înaintă spre ei din stînga, în timp ce 
planeta vuia şi uruia. Solul se mişca acum 
constant şi sunetul Armageddonului îi asurzea. 
'Teroarea îi crescu în suflet pînă la limita suporta- 
bilului. 

Don îl prinse pe Will cînd puştiul se împiedică, 
ţinîndu-l în picioare. Nu avea timp să intre în 
panică. Dacă pierdea acum, erau ca şi morţi. 

„Toate porţile astea duc în timpuri diferite!“ 
strigă Will. 

Zgomotul şi zgîlţiiala se înteţeau, părînd că 
roca de sub picioarele lor era pe cale să se evapore. 
Don privi disperat fiecare poartă fără speranţă. 
„Dar care ne duce acasă?“ 


Judy privea prin ecran, neputîndu-şi lua ochii de 
la scena de afară, în timp ce îşi ajuta mama şi pe 
Penny să pregătească nava pentru decolare. Afară 
porţile se deschideau şi se închideau ca nişte bule 
arzătoare într-o supă spaţio-temporală clocotindă. 
Cu greu se mai putea recunoaşte ceva din peisaj; 
nici nu mai ştia încotro să privească în timp ce îi 
căuta cu privirea pe tatăl său, pe Will şi pe Don 
să-i vadă luptîndu-se pentru a ajunge înapoi pe 
navă. Dacă ea nu ştia nici măcar încotro să 
privească, cum puteau ei să ştie care poartă îi aduce 
acasă? 

Privi peste umăr. „Penny“, strigă, „activează 
toate torpilele.“ 

Penny ridică ochii de la staţia de lucru, clăti- 


nînd din cap. „Dar focoasele nu funcţionează 

„Fă-ol“ ordonă Judy şi începu să introducă noi 
comenzi în consola din faţa sa. Lucra ca apucată, 
văzînd cum monitoarele se luminează în verde 
cînd fuseră lansate torpilele. „Foc!“ Introduse 
comenzile finale pentru a le stabili traiectoriile. 
„Deci marinarii ăia au desenat forme pe cer...“ 
Lovi un buton. COMANDĂ ACCEPTATĂ clipi pe 
monitoare. 

Se dădu un pas înapoi, privind rachetele care 
se ridicau; urmele lor strălucitoare îi indicau mo- 
dul în care se dispersau sus în aer. 

„Detonare“, raportă Penny. „Doar flamele 
iniţiale.“ Mai multe luminiţe se aprinseră sus pe 
cer. „Ca să-i ajute să găsească drumul spre casă“, 
murmură. Te rog, te rog... 

Apoi zîmbi, muşcîndu-şi buzele cînd luminile 
căzură în formaţie, pictînd pe indigoul cerului de 
seară chipul gigantic al lui Daffy Duck. 


„Porţile se prăbuşesc!“ strigă Will arătînd spre ele. 

Don îşi ridică privirea din locul în care stătea 
îngenuncheat, încercînd să îl trezească pe Smith, 
cînd poarta însorită ce străbătea roca dispăru 
deodată. Se uită la expresia întipărită pe faţa lui 
Will nesigur dacă să se simtă optimist sau 
înfricoşat: înfricoşat. 

„Oh... Durerea... durerea...“ gemu Smith, reve- 
nindu-şi în cele din urmă. 

Don îl văzu pe Smith ridicîndu-se. N-ai 
cunoscut-o nici pe jumătate, mizerabilule... Se ridică 
înainte de a săvîrşi vreun act regretabil pentru a-l 
reduce pe Smith la tăcere. Era soldat; Smith era 
inamicul. L-ar fi doborit fără să clipească dacă Will 

Robinson nu ar fi fost acolo, privindu-l în felul 
acela, făcîndu-l să-şi amintească faptul că el era 
unul dintre băieţii de treabă... 

„Don!“ ţipă Will. 

Don se întoarse. Privind spre poarta cu iarnă 
văzu o constelație lucitoare apărînd brusc pe cerul 
nopţii. Rise cu un sentiment de incredibilă uşu- 
rare. 

Era Daffy Důck. Ca să-i ajute să îşi găsească 
drumul spre casă... 

„Pericol, Will Robinson!“ spuse robotul deodată. 
„Pericol!“ 

Solul tremurător se desfăcu în spatele lor ca o 
gură căscată. Robotul îl înşfăcă pe Will în timp ce 
acesta se tîra înainte, luîndu-l în spate în timp ce 
se îndrepta spre poartă. Don văzu cum poarta 
începe să licărească. Îl ridică pe Smith, tîrîndu-l în 
timp ce alerga după ei spre poarta ce se 
dematerializa. Dacă nu va ajunge în rai pentru 
asta, sigur va ateriza în iad... 

„Sări!“ strigă. Robotul se aruncă înainte prin 
poarta tremurătoare, ducîndu-l pe Will la adăpost. 
Cu un efort supraomenesc Don trecu împreună cu 
Smith de prag exact în momentul în care poarta se 
închise. 


Maureen privea afară prin ecran, simțind cum 
fiecare respiraţie înseamnă o nouă durere, pe 
măsură ce pămîntul din jurul lui Jupiter se 
fărîmiţa ca o pîine veche. Unde erau... unde 
erau? 

„Mami“, strigă Penny deodată, „ei sînt!“ 


201 


Maureen văzu grupul de siluete sărind prin 
poarta ce se închidea şi pornind-o împleticit spre 
navă, pe solul distrus. 

Penny alergă să le deschidă intrarea. Lui 
Maureen i se opri respiraţia pînă îi văzu pe toţi 
înăuntru, îl strînse pe Will, teafăr, în braţe, pentru 
ca apoi să-l lase în braţele lui Penny. 

Cu o uşoară uimire o văzu pe Judy îmbrăţi 
şîndu-l pe Don West în acelaşi fel, de parcă nu ar 
fi vrut să-i mai dea drumul... Dar o făcu, şi el se 
dădu înapoi, ducînduşi mîna la inimă, îmbu- 
jorîndu-se şi zîmbind totodată. „O să-mi tatuez 
numele tău chiar aici“, spuse. 

n spatele lui era... robotul? Smith? Şi... şi... 
„Unde-i John?“ întrebă ea. 

Westo privi şi zimbetul îi dispăru. Se uită spre 
intrarea goală. „Poarta s-a închis în spatele 
nostru... Era singura lui cale de întoarcere. Îmi 
pare rău.“ Clătină din cap. 

Nava fu zguduită cu putere, pentru un moment 
crezu căşi simte propria viaţă dezmembrîndu-se. 
Exploziile care urmară o aruncară din nou în 
realitate. 

„Trebuie să încercăm să ne ridicăm“, spuse 
Don, şi ea văzu suferinţa din ochii lui. 

Trase adînc aer în piept. „Am iniţiat deja 
numărătoarea inversă pentru decolare,“ 

O privi uluit. 

Ea făcu un semn cu capul spre copii şi spuse cu 
îndirjire: „O să salvez cît mai multe vieţi cu 
putinţă, maiorule“. 


za 


Şocurile zguduiră rampa camerei motoarelor, 
unde hibridul se afla la consolă pe platforma de 

control, urmărind coborîrea înceată a materialului 
miezului. Cînd monitorul indică INTEGRALI- 
TATEA PORŢII 95% aruncă o privire în jos prin 
gaura de vierme spaţio-temporală, contemplînd u-şi 
cu aviditate întoarcerea acasă. 

„Tata spunea întotdeauna că răul îşi găseşte 
adevărata formă“ 

Se întoarse surprins, dar nu alarmat cînd îl 
văzu pe John Robinson alături pe platformă. Zîmbi 
zărind ura pură din ochii lui Robinson; savurînd 
acest moment aproape la fel de mult cum îl va 
savura pe cel de după întoarcerea pe Pămînt. 
Robinson avea dreptate... avea atita dreptate. 
Aceasta făcea mult mai dulce victoria asupra 
spaţiului, asupra timpului şi asupra sa. Îşi găsise 
adevărata formă şi era atit de bine. „Ar fi trebuit să 
mă ucizi cînd ai avut ocazia“, spuse lărgindu-şi 
zîmbetul pentru a-şi dezveli colții. 

„Nu“, zise Robinson cu fermitate. „Nu am 
putut ucide omul. Dar pot omori monstrul.“ Se 
aruncă înainte, lovind fața hibridului cu o armă cu 
tăişuri ascuţite în formă de stea. 

Hibridul se dădu înapoi şi arma rată ţinta. Se 
aruncă asupra lui Robinson. Cele patru braţe şi 
reflexele sale mult mai dezvoltate proiectară fiinţa 
umană rostogolind-o pe platformă. Dintr-o sări- 
tură, hibridul ajunse în locul în care căzuse 
Robinson. Acesta rămase împietrit, privindu-l cu o 
furie neajutorată. 

„Scuteşte-mă de furia celui drept.“ Hibridul îşi 
întinse gîtul, deschizîndu-şi fălcile. „Cred că am 
timp de o gustare înainte de călătorie...“ 

CAPITOLUL 


DOUĂZECI ȘI UNU 


John scrîşni din dinţi, rămînînd nemişcat pe 
platforma tremurătoare printr-un efort puternic 
de voinţă, în timp ce capul hibridului se apropia cu 
fălcile întinse spre beregata lui. 

În ultimul moment scoase arma; steaua cu 
tăişuri de cuţit prinsă în pumn despică faţa 
hibridului. Sîngele roşu-argintiu ţişni şi curse 
peste crusta tehno-organică; hibridul se trase 
înapoi surprins. 

Apoi îşi întinse din nou capul cu o expresie de 
dispreţ batjocoritor. „Oh, durerea. Durerea.“ Îşi 
arătă dinţii. 

De această dată, John răspunse la rînjet. „Ăsta 
e doar începutul.“ Fentă spre faţa hibridului, apoi 
sfişie membrana vîscoasă a sacului de ouă. 

Acum hibridul icni neîncrezător cînd proge- 
niturile sale ieşiră din sac roindu-i pe trup, căţă- 


rîndu-se pe carapace spre pîriiaşul de sînge . 


argintiu ce i se scurgea din obraz. 

„Îţi aduci aminte de nava sondă? rosti John cu 
vocea înveninată de dorinţa răzbunării. „Menştrii 
ăştia îşi mănîncă răniții.“ 

Expresia hibridului se schimbă; îşi ridică 
repede o mână spre chipul însîngerat. „Nu“, hohoti. 
„Opriţi-vă. Nu!“ Se poticni spre spate, îşi pierdu 
echilibrul din cauza zguduirii platformei şi căzu 
peste margine. 

John sări în picioare şi alergă înainte. 

Hibridul îşi făcu vînt peste balustradă, căzînd 
cu o bufnitură pe platformă. Cele opt picioare cu 
gheare care îl salvaseră în timpul căderii abrupte 
se zbătură ca nişte şerpi în atac în momentul în 
care o porni după John. 

John îl împinse, izbindu-l cu umărul în spate. 
Hibridul se împiedică şi căzu din nou .peste 
balustradă. 

În cădere hibridul îşi înfipse o gheară în 
hainele lui John, tîrîndu-l de pe platformă. 

Simţind că alunecă, John îşi desfăcu braţele 
căutînd cu disperare un punct de sprijin. Apucă 
grilajul de metal, oprindu-şi alunecarea pe măsură 
ce hibridul îşi continua căderea... în pasajul 
spaţio-temporal. 

Timpul însuşi păru că se opreşte, cînd John 
privi hibridul prăbuşindu-se spre vortex... cînd, 
într-o clipă ce păru fără sfîrşit, i se adeveriră cele 
mai sumbre temeri. Se ţinu bine şi se rugă, aşa 
cum nu se mai rugase niciodată, ca legile ordinii 
universale să nu-i fi abandonat lumea fără noroc... 
nu încă. 

Dar în loc de a trece prin vortex spre Pămînt, 
trupul în cădere al hibridului se lovi de cercul de 
plasmă incandescentă din perimetrul pasajului. 

John scoase un oftat de uşurare. 

Se uită apoi în jos auzind urletele hibridului. 
Privirea îi era la fel de impasibilă şi de rece, 
mintea la fel de goală ca şi spaţiul dintre stele. 
Răzbunarea este un blestem, spusese întotdeauna 
tatăl său. În sfîrşit înțelese cu inima şi cu mintea 
de ce Don West trebuise să distrugă Proteus... 

„N-ai decît să mori cît de încet pofteşti“, 
mormăi cînd infernul înghiţi silueta monstruoasă 
a hibridului. 

John îşi trase corpul lovit peste marginea 
platformei sprijinindu-se de încrengătura de 
suporţi metalici, simțind durerea la fiecare miş- 
care. Trebuia să ajungă la consolă; să oprească 
numărătoarea inversă şi să ia materialul miezului 
înainte ca... 

Privirea îi fu atrasă în jos de o sclipire bruscă 
pe rampa căzută în bazinul hipermotorului. Se 
opri să privească. O siluetă umană nemişcată era 
întinsă dedesubt pe rampă. 

Will. Cel ce zăcea pe pantă era fiul său — fiul 
său adult. Trupul lui inconştient era ţinut să nu 
cadă în bazin doar de lanţul de argint prins într-o 
îmbinare a grătarului de fier... De plăcuțele de 
identificare pe care, după atiția ani, încă le purta. 

Chiar în momentul în care John privi în jos un 
alt şoc zgudui cămera motoarelor. Trupul lui Will 
alunecă milimetric în momentul în care verigile 
lanţului începură să se desfacă. 

Will... trebuia să îl salveze. 

Privi din nou în sus. Cilindrul miezului cobo- 
rîse aproape complet. Nu mai avea timp. Încă un 
moment şi va fi prea tîrziu să îl oprească. 

Nu le putea face pe amîndouă. 

Datoria sau iubirea... Întotdeauna ajungea la 
această alegere. Întotdeauna alesese cadrul 

general: binele suprem, povara responsabilităţii; 
credința vană că doar el putea salva lumea. 
Renunţase la atîtea lucruri pe care şi le dorise cu 
adevărat, pierduse atîtea momente care contau cu 
adevărat: experiențele reale, profund umane care 
făceau ca viaţa să merite să fie trăită şi ca oamenii 
să fie salvaţi de ei înşişi. 

Şi uite unde ajunsese. 

John se balansă peste platformă şi îşi dădu 
drumul. 

Căzu lîngă Will exact în clipa în care legătura 
slabă a lanţului se desfăcu; îl prinse pe Will de 
încheietură cînd începu să alunece. Cu ultimele 
forțe, John îl trase la adăpost de focul infernal de 
plasmă care îl ucisese pe hibrid. 

Îşi încrucişă picioarele aşezîndu-se pe jos. 
'Ținîndu-şi fiul în braţe, îi mîngîie părul şoptind, 
„Hai, fiule... trezeşte-te...“ 


Don privea afară cum solul din jurul lui Jupiter 
Two scuipă magmă, zgâlţiit de convulsiile ucigaşe 
ale acestei lumi necunoscute. Privea iadul... 

Veritică din nou monitoarele pupitrului de 
comandă; nava era la putere maximă — maximum 
pe care îl putea obţine — aşteptînd semnalul. Bătea 
nervos cu degetele în panou; îşi muşcă buzele. Nu 
mai rămăsese nimic recognoscibil; nu se putea ca 
cineva să fie prins acolo şi să mai trăiască... 

Maureen se aşeză alături în scaunul vacant al 
lui John şi îşi legă centura. „Cumva tot continuam 
să sper că o să apară“, şopti fără a-l privi. Se uita 
fix la încă o lume adusă în pragul ruinei de 
greşelile umane. 

În cele din urmă se uită spre el de parcă ar fi 
acceptat inevitabilul. „Să mergem, maiorule“, 
spuse cu o privire directă şi limpede. Arătă cu 
capul spre comenzi. 

Don atinse butonul; simţi propulsoarele aprin- 
zîndu-se, gata să-i dea tot ce puteau în această 
încercare de a duce nava înapoi în spaţiu, acolo 
unde îi era locul. A 

Dar nu va fi de ajuns. Îşi reprimă gîndul. John 
Robinson îşi sacrificase viața pentru a-şi încre- 
dinţa familia în grija lui Don... pentru că se 
pricepea cel mai bine la ceea ce făcea. 

Va salva familia pe care o iubise John... familia 
lui acum. Văzuse astăzi lucruri pe care încă nu le 
putea crede; ce mai conta un miracol, pe lîngă toate 
astea? 

„Floare la ureche...“ 
Floare la ureche. 

Jupiter se clătină pe picioarele de sprijin cînd 
solul începu să se sfărîme, prăbuşindu-se pretu- 
tindeni în jurul navei. 

„Adio, dragostea mea“, spuse Maureen încet. 

El îşi ridică privirea şi văzu lacrimile reţinute 
lucindu-i în ochi. Se uită din nou spre comenzi. 
„Pornim propulsoarele primare“, spuse. „Acum!“ 

Vibraţia cauzată de pornirea motorului 
depăşea cutremurul solului; suporţii de aterizare 
se retraseră la comandă. Jupiter Two se desprinse 
de peretele craterului ce se fărimiţa, începînd să 
urce... 


mormăi ca pentru sine. 


„Hai fiule. Trezeşte-te...* John îl legăna pe Will în 
braţe, protejindu-l cît putea de mult de şocurile 

care zguduiau podeaua şi care făceau reţeaua de 
cabluri şi conducte să se legene. 

În sfirşit fiul său deschise ochii. „Tată?“ spuse 
Will cu uimire. 

John îi zîmbi. „Credeam că te-am pierdut.“ 

Un surîs uluit înflori încet pe buzele lui Will. 
Dar deodată expresia sa se schimbă şi spuse, 
„Miezul...“ Se ridică în genunchi cu greutate, la 
timp pentru a vedea cilindrul miezului scufun- 
dîndu-se în panoul de control. O rază orbitoare de 
lumină clară se lansă amplificată dinspre ini- 
ţiatorul hipermotorului, atingînd bazinul; sifonînd 
fiecare particulă din energia miezului radioactiv al 
cilindrului pentru a stabiliza pasajul spaţio-tem- 
poral de dedesubt. Monitorul platformei afişă 
POARTA COMPLETĂ. 

Will se întoarse încet spre John, clătinînd din 
cap. „Puteai să iei miezul şi să fugi înainte de a fi 
prea tîrziu... În schimb, m-ai salvat pe mine...“ 

John îşi privi fiul, îi observă uimirea şi simţi 
cum se rupe ceva înăuntrul lui. Il copleşi o durere 
mult mai chinuitoare decît orice simţise vreodată, 
o durere eliberatoare... „Nu s-a pus problema să 
fac o alegere“, şopti. „Nu te puteam lăsa să cazi. Tu 
eşti băiatul meu.“ 

Will deschise gura, dar, înainte de a putea 
răspunde, tavanul se desfăcu asemenea unei cutii 
de carton dezvăluind o poartă. Cerul din spatele ei 
ardea într-un maelstrom de roşu şi auriu de parcă 
lumea de dincolo ar fi fost inundată de o furtună 
puternică de foc. 

Don se lupta cu comenzile în timp ce Jupiter Two 
încerca zadarnic să azvîrle din spate greutatea a 
peste opt mile de cer şi să evadeze de pe suprafața 
planetei. 

Dedesubt, solul sfişiat de explozii orbitoare se 
rostogolea şi se unduia. Stînci masive se îndoiră ca 
o bucată de plastic născînd cu violență munţi ce 
erau mai apoi înghiţiţi la fel de rapid în miezul 
planetei. Nava se scutura atît de rău încît crezu că 
învelişul avariat se va rupe la îmbinări, şi totuşi 
nu se ridicau. „Nu luăm altitudine!“ strigă răguşit, 
deşi Maureen vedea asta cu proprii ei ochi. 

Un val imens de pietre se înălţă direct în calea 
lor, ridicîndu-se peste ei; tot ceea ce îi rămăsese de 
făcut era să privească, cu mintea golită, cînd 
începu să se prăvălească: lespezi gigantice de 
piatră se desprinseră de pe creastă, căzînd asupra 
lor... 

O umbră se lăsă deasupra lui, deasupra 
comenzilor. Se întoarse în scaun pentru o ultimă 
privire... o văzu pe Judy luîndu-i în braţe pe Penny 
şi pe Will, îi văzu pe toţi — fiecare chip oglindind 
imaginea morţii. 

O privi din nou pe Maureen cu ochii arzînd de 
durere. „Îmi pare rău.“, fuseră ultimele lui cuvinte. 

Avalanşa de bolovani îi strivi ca pumnul 
destinului. Jupiter Two explodă, înghiţit de foc, 
victimă a răzbunării planetei muribunde. 


Will stătea alături de tatăl său pe platforma de 
control, privind împreună cum, dincolo de poarta 
incandescentă, Jupiter Two se lupta să se ridice, să 
facă imposibilul... numai că fu pur şi simplu 

doboriît de pe cer, distrus în interiorul unei mingi 
strălucitoare de foc. 

Tatăl său se prăbuşi pe balustrada platformei; 
Will văzu în ochii lui agonia oarbă a omului ce 
pierduse totul — familia, speranţele, visele. „Nu 
i-am putut salva“, şopti tatăl său. 

Will îşi feri privirea nemaiputînd suporta. 
Ochii săi se îndreptară spre coridorul temporal 
încă stabilizat de energia direcţionată a mate- 
rialului miezului ce strălucea deasupra. Acum îi 
arăta interiorul domului de lansare în ziua în- 
ceperii misiunii... pe el însuşi în costumul 
criogenic, la vîrsta de zece ani, îndreptîndu-se 
spre Jupiter. Inocent, plin de speranţă, neștiind ce 
viitor îl aşteaptă... 

„Au trecut atîţia ani“, spuse încet, „şi amin- 
tirea e încă vie. Soarele nostru. Pămîntul nostru. 
Sînt singurele lucruri la care m-am gîndit. Să 
merg acasă...“ Se întoarse spre consola de control 
şi începu să introducă noi instrucţiuni schimbînd 
paradigmele spaţio-temporale. Imaginea din 
poarta temporală se înceţoşă şi se fragmentă, 
derulîndu.se în urmă ca paginile de carte întoarse 
de vînt. 

„Cu mult timp în urmă“, continuă, deşi tatăl 
său nu mai asculta, „i-ai spus unui băieţel că 
într-o zi va înțelege cît de mult îl iubeşte tatăl 
său.“ 

Acum o altă lume se oglindea în trecere: văzu 
cum apare Jupiter Two, încă funcţionînd, încă 
intact... cu cîteva momente înaintea distrugerii. 

„Tot ce vedeam era nevoia ta de a merge înain- 
te cu orice preţ.“ Se întoarse spre tatăl său. „Nu 
mi-ai arătat niciodată iubirea ta. Am pierdut-o. 
Furată de timp...“ Clătină din cap. „Nu am putut 

niciodată să văd cit de mult îţi pasă... pînă în acest 
moment.“ Zîmbi. Acum va recupera tot ceea ce 
timpul îi luase. 

În cameră, o altă poartă se ivi ca un ferăstrău, 
măturînd pereţii. şi o parte din tavan; dincolo ză- 
cea un întuneric bulversant, înfricoşător. 

Will se întinse după mîna tatălui său şi îl 
aduse pe platformă spre pasajul de trecere care îl 
aştepta. 


Maureen se aşeză alături de Don în scaunul 
vacant al lui John şi îşi legă centura. „Cumva tot 
continuam să sper că o să apară“, şopti fără a-l 
privi. Se uita fix la încă o lume adusă în pragul 
ruinei de greşelile umane. 

În cele din urmă se uită spre el de parcă ar fi 
acceptat inevitabilul. „Să mergem, Maiorule“, 
spuse cu o privire directă şi limpede. Arătă cu 
capul spre comenzi. 

Don atinse butonul; simţi propulsoarele 
aprinzîndu-se, gata să-i dea tot ce puteau în 
această încercare de a duce nava înapoi în spaţiu, 
acolo unde îi era locul. 

Jupiter se clătină pe picioarele de sprijin cînd 
solul începu să se sfărîme, prăbuşindu-se pre- 
tutindeni în jurul navei. 

„Adio, dragostea mea“, spuse Maureen încet. 

În spatele lor, Penny rămase cu gura căscată. 
„Uite!“ strigă. 

Don 'şi Maureen îşi ridicară privirea în mo- 
mentul în care tavanul începu să se rotească 
asemenea unui vîrtej, căpătînd transparenţă, de 

parcă un experiment alchimjc îl transformase în 
apă. 

Şi dincolo de suprafaţa sa vălurită se afla 
John, privind în jos înspre ei, alături de maturul 
Will care zîmbea. Will îşi puse o mînă pe umărul 
tatălui său şi îl privi adînc în ochi. „Nu mă face să 
aştept încă o viaţă de om pentru a afla ce simţi“, 
spuse blînd; zîmbind cu duioşie. 

Brusc îl împinse pe John înainte, peste 
marginea platformei, în trecere... 


„„.Şi prin ea spre celălalt capăt. 

John plonjă prin tavanul fluid aterizînd greu 
pe podea. Maureen sărise din scaun şi înge- 
nunchease lîngă el înainte ca Don să decoleze, 
miraculos, a doua oară. Ea privi din nou în sus, 
spre poartă şi bucuria sa fu subit umbrită de 
durere văzîndu-şi fiul — fiul de mult pierdut — atît 
de aproape şi totuşi imposibil de ajuns. Fetele şi 
Will-copilul se adunară în jurul ei, privindu-l cu o 
uimire tăcută. 

„Vino cu noi!“ îi strigă John întinzîndu-i mîna. 
Dar pasajul se fărîmiţa deja, ca şi lumea de dincolo 
de el ce se dezintegra sub privirea lor. 

„Nu pot!“ clătină Will din cap. „Am avut ener- 
gie pentru o singură persoană, o singură călătorie, 
îţi aminteşti?“ 

„Will?“ strigă Maureen ridicîndu-se în picioare, 
ajutîndu-l pe John să se ridice. 

„Ce bine e să te văd din nou, mamă“, spuse 
Will zîmbindu-i de deasupra. „Ce bine e să te văd 
în viaţă.“ Imaginea lui se înceţoşă cînd suprafaţa 

limpede a porţii începu să se învolbureze. „Nu mă 
uita...“ 

„Niciodată, puiule. Niciodată!“ Maureen se 
urcă pe marginea consolei de alături, cu chipul 
scăldat de lacrimi, chinuindu-se să atingă mîna ce 
se întindea de sus. John o ţinu strîns, ridicînd-o 
pînă ce degetele lor aproape că se atinseră... 

Apoi poarta se închise şi el dispăru. Pentru 
totdeauna. 

Don îşi muşcă buzele privind în altă direcţie. 

Penny rămase cu ochii mari, nemişcată, 
strîngînd-o pe Blawp în braţe; Will stătea alături 
clipind des. Judy îşi lăsă mîna pe braţul lui Don, 
de parcă ar fi vrut să-şi demonstreze că erau încă 
din carne şi oase. El o cuprinse cu braţul. 

John o cobori încet pe Maureen de pe marginea 
unde stătea urcată, privind fix spre tavanul gol. „A 
sacrificat totul pentru familia sa...“ 

Îl privi printre lacrimi. „A învăţat asta de la 
tatăl său“, şopti cu vocea frîntă. Îl cuprinse cu 
braţele, îngropîndu-şi chipul în umărul lui. 

Will se apropie de ei şi rămase privindu-i. 
„Tată? întrebă aproape ezitant, cînd mama sa se 
desfăcu din îmbrăţişare ştergîndu-şi ochii. Se 
întinse spre tatăl său cînd acesta îşi cobori privirea 
şi îi puse plăcuţele de identificare pe care le ţinea 
în mînă. „Mă bucur că te-ai întors“, spuse, încă 
clipind prea des. 

John îngenunchie lîngă Will, îmbrăţişîndu-l. 
„Am vrut doar să ştii“, îi spuse, „te iubesc, fiule. Te 
iubesc tare mult.“ Will îl îmbrăţişă la rîndul său 
aşa cum ar fi trebuit să o facă întotdeauna, aşa 
cum dorise întotdeauna. 

Afară solul se ridica şi uruia făcînd nava să se 
clatine cînd suporţii se dezechilibrară. Don îi dădu 

drumul lui Judy şi se întoarse spre comenzi. 
„Planeta se sfărîmă în jurul nostru.“ 

John se ridică şi toţi se împrăştiară spre sta- 
tiile de lucru. „Situaţia?“ întrebă. Afară un bubuit 
teribil îi dădu răspunsul. A 

„Sîntem blestemaţi“, gemu Smith cînd Don 
trecu pe lîngă el. i 

Don se opri răsucindu-se cînd i se reaminti 
deodată într-un mod atît de neplăcut că celălalt 
continua să trăiască — şi că rezervoarele lui Jupiter 
erau încă pe jumătate goale. 

„Sîntem blestemaţi...“ 

Se răsuci şi îl pocni. Es 

Se uită în jos spre corpul lui Smith întins in- 
conştient pe podea. Îşi scutură mîna. „Mamă, ce 
bine a fost.“ Trecu peste Smithi frecîndu-şi înche- 
ieturile şi îşi continuă traseul spre postul său. 

Expresia lui John era un amestec de exaspe- 
rare şi de profundă înțelegere. „Fă-ne să zburăm. 

Don se lăsă să cadă în scaun, introduse un CD 
şi porni propulsoarele principale în sunetul mu 
zicii care îi însuflețea mintea ca adrenalina. 


Vibraţia cauzată de pornirea motorului înlocui 
cutremurul solului. «Jupiter Two se desprinse liber 
de peretele craterului ce se transforma violent şi 
începu să urce, cînd suprafaţa sfărîmicioasă de sub 
navă explodă în interior. 

Don trimise în motoare toată energia de care 
mai dispunea nava; Jupiter prinse puteri şi se 
cutremură, luptînd prea din greu, avînd prea 
puţină propulsie împotriva forţelor irezistibile care 
o trăgeau în jos. 

Se chinui să stabilizeze înălţimea şi deriva 
navei, să menţină destulă altitudine pentru a 
supravieţui, atingînd totuşi viteza şi momentul de 
care aveau nevoie. „O să încerc să ating viteza de 
desprindere.“ Privi prin hublou, cînd o umbră se 
lăsă peste comenzi. 

„Nu! icni John. „Nu avem materialul miezului! 

Puţul gravitațional ne va trage în jos!“ 
f Don îl deturnă disperat pe Jupiter de la tra- 
iectoria stabilită în momentul în care convulsiile 
planetei înălțară chiar înainte un perete de stîncă 
de şapte mile imposibil de trecut; se întrebă ce 
naiba altceva credea Robinson că putea face. „Ar 
fi posibil să...“ i 

„Nu o să reuşim!“ spuse John cu chipul sever. 
„Ai încredere în mine. Ştiu.“ Expresia sa opri 
protestul lui Don. „Trebuie să coborîm.“ 

„Ce? hohoti Don neîncrezător. 

„Prin planetă, în momentul în care se rupe.“ 
x „E o nebunie!“ spuse Don mînios. Nava se 
împotrivea comenzilor sale ca un animal turbat. 

„Nu am timp de ceartă!“ replică tăios John. „Îţi 
dau un ordin direct, maiorule.“ 

b Chipul lui Robinson se risipi cînd Don îi întâlni 
privirea: oglindind imaginea fiecărui nenorocit 
arogant, încă păţînat şi prost care dispusese în viaţă 
de prea multă putere... Şi deodată privirea i se 
limpezi. Îl văzu pe John Robinson. „Da, domnule 
comandant.“ Zîmbi. 

y Se întoarse spre comenzi, simțindu-şi inima 
împietrită la vederea insurmontabilei altitudini a 
peretelui muntos, ridicat deasupra lor ca un val 
înspumat care începe să se prăbuşească... 

Sub ei crusta contorsionată a planetei fu 
despicată de o prăpastie atît de vastă şi de lată 

încît păru că se înghite pe sine, şi el crezu că poate 
vedea în jos, cu claritate, miezul lichid. 

Opri motoarele. Nava şovăi un moment ago- 
nizant, suspendată între rai şi iad, în timp ce 
pretutindeni împrejur coliziunile frontale între 
plăcile continentale ridicau şiruri muntoase pînă 
în stratosferă ca pe nişte apărători şifonate. 
Pliurile greoaie de piatră derapară pe o suprafaţă 
alunecoasă de magmă, căzînd spre buza des- 
chizăturii căscate, închizînd-o... 

Apoi Jupiter Two plonjă direct prin prăpastie şi 
planeta o înghiţi ca pe o muscă. În spatele lor 
fălcile de piatră se sfărîmau în timp ce bucăţi de 
planetă intrau în coliziune spulberîndu-se. 

Împreună cu echipajul său, Jupiter cădea ca 
Alice prin vizuina iepurelui, întrun univers de 
lumină orbitoare şi presiune distrugătoare, 
precedînd cu cîteva secunde avalanşa de crustă 
planetară. Prins între ciocan şi nicovală... 

Don controla acum căderea liberă cu mintea 
incredibil de limpede; de parcă depăşise demult 
limitele experienţei posibile, încît ori înnebunise, 
ori devenise complet raţional. „Zboară prin 
planetă.“ Asta era nebunie curată. Şi totuşi erau 
încă în viaţă... 

Deocamdată. Viteza lor creştea exponențial cu 
gravitatea ce-l absorbea pe Jupiter spre miezul 
planetei. Temperatura şi presiunea exterioară 
aveau să crească pînă ce ori una ori cealaltă îi va 
ucide pe toţi. 

Fir-ar să fie, gîndi, nu am făcut chestia asta şi 
ieri? 

Se folosiseră de cîmpul gravitațional solar 
pentru a mări viteza cînd nimic nu mai mergea 

bine. Îşi aminti de Soarele ce îi trăgea înăuntru: 
căldură, presiune... şi viteză. 

Se întinse în scaun pentru a privi monitoarele. 
Bineînţeles. La asta se referise John. Doar că 
John se aşteptase ca şi el să se prindă. John, gîndi, 
dacă o să supraviețuiesc, jur că mă întorc la şcoală 
pentru un doctorat în astrofizică. 

O umbră îi trecu peste chip. Se uită în sus şi 
afară cu ochii măriţi. 

Deasupra, înainte, curgea un întreg ocean 
printr-o fisură în albia fărîmiţată, revărsîndu-se 
spre Jupiter ca potopul originar. 

Noe mă cheamă. Răsuci nava ca pe o clătită 
argintie şi forţă propulsoarele, proiectîndu-se 
printr-o parabolă arcuind cu mult deasupra; o 
ridică spre cascada imensă, îndepărtîndu-se de 
lespezile grele de plăci continentale. 

„Tineţi-vă de nas“, ţipă. Dacă exista o cale spre 
interior, trebuia să existe una şi spre exterier. Nava 
trecu de marea-cascadă tăind-o ca o rază laser, 
zburînd contra curentului spre libertate. 

Jupiter ţîşni prin suprafaţa oceanului — într-un 
alt vacuum; Don viră sălbatic cînd un iceberg 
zbură pe lîngă ei şi căzu înapoi la fel ca fundul 
oceanului ce se distrugea. Îndreptă nava spre o 
pîlnie rotitoare de bolovani fără a-i păsa ce era, 
pentru că la celălalt capăt al găurii se vedeau 
stelele. 

Nava fu proiectată prin culoarul de pietre. Se 
aflau în interiorul unui con vulcanic care se 
fărîmiţa, după câte îşi dădea seama —şi nuera unul 
inactiv. Lavă îngheţată şi roci cît casa zburară 
către el: un ultim obstacol, un ultim asalt înainte ca 
această lume să le redea libertatea... şi deodată totul 

se transformă în cel mai bun joc de realitate 
virtuală pe care îl jucase vreodată. 4 A 
Rock and roll.“ Rînji, lăsînd adrenalina să-l 
măture înspre Zona unde o navă. aflată în 
interiorul unui vulcan putea face im posibilul; unde 
rachetele de piatră şi bombele de lavă fluidă nu îl 
puteau atinge vreodată, nici pe el, nici nava, nici 
pe cei la care ajunsese să ţină la fel de mult cum 
ținea la propria viaţă z $ 
Îl făcu pe Jupiter să danseze pe muzica lui, 
făcînd slalomuri şi piruete prin furtuna de rămă- 
şiţe, fără un singur pas greşit sau vreo secundă de 
ezitare. -TN 
„O fereastră“, îi arătă Judy de alături, | 
Aprobă cu o mişcare din cap. „O văd!“ Împinse 
nava spre deschizătură. Lumina de la capătul 
tunelului era un cer înstelat. y 
Nava țîşni în noapte prin gura vulcanului, 
urcînd fulgerător printre fragmentele atmosferei 
disipate. 3 A 
Lumea fără nume se distruse în urma lor, 
prăbuşindu-se în ea însăşi, în timp ce ei trecură de 
bariera strînsorii ei mortale, evadînd în adincurile 
tăcute ale spaţiului. 


-an mE 


EPILOG 


Don se ridică din scaun, întinzîndu-şi muşchii 
tensionaţi cînd în sfârşit îşi relaxă trupul. Putîndu-se 
opri acum să se uite spre stele, se întoarse să-şi 
privească echipajul... familia. John îl privea din 
scaunul copilotului, cu mîndrie şi ceva mai mult 
decât puţină invidie în zîmbet. Don rînji vîrîndu-şi 
mîinile în buzunar, de parcă nu făcuse mare lucru. 

Judy veni lîngă el cînd ceilalți începură să se 
mişte. „Bună treabă, pilotule“, spuse încet. 

El se întoarse şi zimbi larg. „Deci“, spuse, 
„acum am cîştigat sărutul?“ 

Îl sărută cast pe obraz. „Asta ai cîştigat.“ 

Dumnezeule, ce-ar trebui să...? Ridică din umeri 
şi dădu să se îndepărteze.. 
„Judy îl prinse şi îl răsuci. „Asta e pe datorie.“ 
Îşi aruncă braţele în jurul lui, lipindu-şi trupul de 
el cînd îl sărută, îndelung şi pasionat, pe buze. li 
dădu drumul. 

Don se clătină, amuţit. 

Ea zîmbi, ridicîndu-şi sprîncenele. „Peşte 
îngheţat, hmm?“ 

Privi spre animăluţul lui Penny care începu să 
emită blap-uri tari şi insistente; distragerea îl sal- 
vă din încurcătura de a trebui răspundă în vreun 
fel. 

Privirea amuzată a lui Maureen îi părăsi şi se 
îndreptă spre Blawp. Zîmbetul ei se estompă cînd 
o mîngiie blînd pe Blawp. „Biata de ea... E complet 
singură.“ 

Dar chiar în timp ce vorbea, Penny luă puiul 
agitat, îndepărtîndu-se. Maureen spuse, „Penny, 
de ce mă priveşti aşa? Penny?“ 

Penny se opri în dreptul uşilor glisante, de- 
parte de Maureen. „l-am promis lui Judy că o să 
am grijă de ea...“ murmură, stăpînindu-şi un 
zîmbet vinovat. Ochii ei întunecaţi se umbriră ful- 
gerător. „Nu o puteam lăsa singură.“ Se întoarse 
privind spre coridor şi strigă, „Poţi ieşi acum.“ 

O creatură imensă păşi în cameră, dezvăluin- 
du-şi silueta pe măsură ce se apropia. În momen- 
tul în care trupul său imposibil fia complet vizibil, 
Don îşi dădu seama că nu putea fi decît un adult 
din specia lui Blawp. Clătină din cap. Şi eu, care 
credeam că urangutanii sînt uriți... 

Penny o lăsă pe Blawp să-i sară din braţe... 
Mama? tata? — asta o să fie o povestire tare inte- 
resantă — legăna puiul cu mulţumire. Penny stră- 
lucea de fericire, în timp ce Will stătea lîngă 
perechea extraterestră privind în sus, fascinat. 
Maureen oftă, de parcă şi-ar fi pus deja problema 
cu ce să hrănească animalul. 

John îl privi pe Don cu un zîmbet obosit. 
„Acum, dacă am putea găsi şi drumul spre Alpha 
Prime...“ 

Will îi aruncă o privire tatălui său, luminîndu-se 
la chip. Li făcu semn robotului. 

„Dacă îmi permiteţi, profesore“, spuse robotul 
dinspre locul în care păzea trupul din fericire 
inconştient al lui Smith. O schemă holografi.că a 
galaxiei apăru deodată în mijlocul punţii. Don 
recunoscu printre stele silueta familiară a lui 
Jupiter Two. În colţul îndepărtat al camerei se afia 
un alt punct strălucitor: Alpha Prime. „Tabelele 
stelare ale fiului dus.“ 

„Este o hartă“, spuse Will entuziasmat apro- 
piindu-se de John. 

John zîmbi şi îl cuprinse cu un braţ, dînd din 
cap în semn de apreciere. Privi din nou în sus, spre 
harta stelară, astfel încît doar Don văzu umbra 
fugară de regret din ochii lui. 

Alarmele ţiuiră deodată, pretutindeni pe pun- 
te. Don se întoarse la comenzi scanînd ecranele. În 
urma lor, planeta fără nume pulsa în roşu 
puternic. Privi cum se umflă ca o băşică furioasă 
şi cum explodează, împroşcînd energia acumulată 
şi resturi vaporizate, într-un cîntec de lebădă care 
avea să-şi trimită pentru totdeauna ecoul în 
spaţiu. 

La viteza cu care se deplasau, Jupiter era în 
siguranţă. Pînă ajungea la ei unda de şoc, valul de 
plasmă avea să fie destul de disipat pentru a 
deveni inofensiv... 

Don verifică încă o dată monitoarele, pentru a 
fisigur. Pe ecran, miezul lumii care imploda se tot 
strîngea, micşorîndu-se cu fiecare secundă, de 
parcă ar fi încercat să se resoarbă complet. 

Injură uimit cînd jumătate dintre datele de pe 
panou depăşiră deodată limitele. „Cîmpul gravi- 
taţional al planetei se prăbuşeşte!“ 

„Vom fi absorbiți“, spuse Maureen privindu-şi 
soţul. 

„Nu ne putem îndepărta la timp.“ Clătină din 
cap. 

„Hipermotorul?* Judy se uită spre tatăl său, 
apoi spre Don. 

Don aprobă arborînd un zîmbet, în timp ce se 
aşeza la comenzi ridicîndu-şi scaunul spre dis- 
pozitivul de control. John îşi ocupă locul şi extrase 
cheile. Ii aruncă una lui Don. 

„Ţineţivă bine cu toţii...“ murmură Maureen, 
cu vocea exprimînd mai mult ironie decît spaimă. 

Penny dădu ochii peste cap, spunîndu-i mamei 
sale. Şi iar o luăm de la capăt.“ 

„Grozav!“ spuse Will rînjind. 


Miezul planetei fără nume suferi o implozie orbi- 
toare în noapte, în momentul în care hipermo- 
toarele lui Jupiter Two porniră. Preţ de o fracțiune 
de secundă, nava deveni o a doua stea în întuneric. 

Apoi, ca şi lumea rămasă în urmă, se pierdu în 
spaţiu. 

